
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 46 

16 Μαρτίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

27. Καθορισμός κανόνων διενέργειας επισκοπήσεων 

για την αναγνώριση προστατευόμενων ζωνών στη 
Χώρα σε συμμόρφωση προς την Οδηγία 92/70/ 
ΕΟΚ της Επιτροπής. 1 

28. Απαιτήσεις υγειονομικού ελέγχου για τα ζώα υδα¬ 

τοκαλλιέργειας και τα προϊόντα τους και μέτρα 
για την πρόληψη και την καταπολέμηση ορισμέ¬ 
νων ασθενειών των υδρόβιων ζώων, σε συμμόρ¬ 
φωση με τις Οδηγίες 2006/88/ΕΚ του Συμβουλί¬ 
ου και 2008/53/ΕΚ της Επιτροπής της Ε.Ε. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 27 

Καθορισμός κανόνων διενέργειας επισκοπήσεων για την 
αναγνώριση προστατευόμενων ζωνών στη Χώρα σε 
συμμόρφωση προς την Οδηγία 92/70/ΕΟΚ της Επι¬ 
τροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 1 παρ. 1, 2, 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως η παρ. 1 
τροποποιήθηκε με τις διατάξεις της παρ. 1 του άρ¬ 
θρου 6 του ν. 1440/1984 «Συμμετοχή της Ελλάδος στο 
κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο της 
Ευρωπαϊκής Κοινότητος, Ανθρακος και Χάλυβος και του 
Οργανισμού Εφοδιασμού ΕϋΒΑΤΟΜ» (Α' 70), του άρθρου 

3 του ν. 1338/1983 όπως αντικαταστάθηκε από το 65 
του ν. 1892/1990 (Α' 101) και του άρθρου 4 του αυτού 
ν. 1338/1983, όπως αντικαταστάθηκε με το άρθρο 6 παρ. 

4 του ν. 1440/1984 (Α' 70) και τροποποιήθηκε, διαδοχικώς, 
με τα άρθρα 7 του ν. 1775/1988 (Α' 101), 31 του ν. 2076/1992 


(Α' 130), 19 του ν. 2367/1995 (Α' 261), 22 του ν. 2789/2000 
(Α' 21) και 48 του ν. 3427/2005 (Α' 312). 

β) του άρθρου 4 του ν. 2147/1952 (Α' 155) «Περί προλή- 
ψεως και καταστολής των ασθενειών και εχθρών των 
φυτών και περί οργανώσεως της Φυτοπαθολογικής 
Υπηρεσίας». 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που τέθηκε σε 
ισχύ με το άρθρο πρώτο του υπ’ αριθμ. 63/2005 προε¬ 
δρικού διατάγματος (Α' 98). 

2. Το π.δ. 365/2002 (Α' 307) «Μέτρα προστασίας κατά 
της εισαγωγής στη χώρα ή μέσω αυτής σε άλλο Κρά¬ 
τος Μέλος της Ε.Ε. οργανισμών επιβλαβών για τα φυτά 
και τα φυτικά προϊόντα και κατά της εξάπλωσής τους 
στο εσωτερικό της, σε συμμόρφωση προς την Οδηγία 
2000/29/ΕΚ του Συμβουλίου», όπως έχει τροποποιηθεί 
και ισχύει. 

3. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρα¬ 
τικού προϋπολογισμού ύψους 362.000,00 ΕΥΡΩ (τρια- 
κοσίων εξήντα δύο χιλιάδων ευρώ) για το οικονομικό 
έτος 2009. Η ανωτέρω δαπάνη θα καλυφθεί από τις 
εγγεγραμμένες πιστώσεις του ΚΑΕ 2111 Φ 29110 για το 
οικονομικό έτος 2009. 

Η δαπάνη για κάθε επόμενο έτος καθορίζεται με την 
απόφαση του Υπουργού Αγροτικής Ανάπτυξης για το 
επίσημο πρόγραμμα δράσης του άρθρου 2 του προ¬ 
εδρικού διατάγματος, στο οποίο προσδιορίζονται οι 
απαιτήσεις για τη διενέργεια επισκοπήσεων. 

4. Την αριθμ. 268 /2008 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Οικονομίας και Οικονομικών και του Υφυπουργού Αγρο¬ 
τικής Ανάπτυξης και Τροφίμων, αποφασίζουμε: 

Άρθρο 1 
Σκοπός 

(άρθρο 1 παρ. 1 οδηγίας 92/70/ΕΟΚ) 

Με το παρόν καθορίζονται οι κανόνες για τη διε¬ 
νέργεια επισκοπήσεων που αφορούν την αναγνώριση 
μιας περιοχής ως προστατευόμενης ζώνης, όπως αυτή 
ορίζεται στην περίπτωση η) της παρ. 1 του άρθρου 2 
του π.δ. 365/2002 (Α' 307), σε συμμόρφωση προς την 
οδηγία 92/70/ΕΟΚ (ΕΕ 1250/37). 

Αρθρο 2 

Επίσημο πρόγραμμα δράσης για την αναγνώριση των 
προστατευόμενων ζωνών 
(άρθρο 1 παρ. 2, 3 της οδηγίας 92/70/ΕΟΚ) 

1. Οι Διευθύνσεις Προστασίας Φυτικής Παραγωγής, 
Εισροών Φυτικής Παραγωγής και Προστασίας Δασών 
και Φυσικού Περιβάλλοντος του Υπουργείου Αγροτικής 
Ανάπτυξης και Τροφίμων καταρτίζουν επίσημο πρό¬ 
γραμμα δράσης, το οποίο εγκρίνεται με απόφαση του 
Υπουργού Αγροτικής Ανάπτυξης και Τροφίμων. Στο 
ανωτέρω πρόγραμμα προσδιορίζεται η διαδικασία με 
την οποία διαπιστώνεται ότι ένας ή περισσότεροι από 
τους επιβλαβείς οργανισμούς που αναφέρονται στο 
π.δ. 365/2002 (Α' 307), όπως αυτό κάθε φορά ισχύει, 
δεν ενδημούν ούτε είναι μόνιμα εγκατεστημένοι σε μία 
συγκεκριμένη περιοχή, και ως εκ τούτου η εν λόγω 
περιοχή αναγνωρίζεται ως προστατευόμενη ζώνη. 

2. α) Αρμόδιες αρχές για την υλοποίηση του επίσημου 
προγράμματος δράσης είναι οι αρμόδιες αρχές που 
ορίζονται στο άρθρο 2, παράγραφος 1, περίπτωση ζ), 
σημείο ίν) του π.δ. 365/2002 (Α' 307), όπως ισχύει. 

β) Στα πλαίσια του επίσημου προγράμματος δράσης 
τα επίσημα εργαστήρια που ορίζονται στο άρθρο 45 
του ν. 2147/1952 (Α' 155), διενεργούν τις εργαστηριακές 
αναλύσεις. 

3. α) Το επίσημο πρόγραμμα δράσης περιλαμβάνει: 

αα. τη διενέργεια επισκόπησης (ευη/ογ) με βάση τη 

βιολογία των συγκεκριμένων επιβλαβών οργανισμών, 
την αγρονομία και το περιβάλλον της εξεταζόμενης 
ζώνης, χρησιμοποιώντας τις ενδεδειγμένες μεθόδους 
ανάλυσης, συμπεριλαμβανομένου του ελέγχου του καλ¬ 
λιεργητικού υποστρώματος και της καλλιέργειας και, 
εάν είναι απαραίτητο, τη διενέργεια εργαστηριακής 
εξέτασης. 

ββ. ένα μόνιμο καθεστώς διενέργειας τακτικών και 
συστηματικών επισκοπήσεων, που πραγματοποιούνται 
στις ενδεδειγμένες χρονικές περιόδους, τουλάχιστο 
μία φορά το έτος, για την παρουσία των επιβλαβών 
οργανισμών, λόγω των οποίων η περιοχή αναγνωρίζεται 
ως προστατευόμενη ζώνη, 

γγ. ένα σύστημα καταχώρησης και διατήρησης σε 
αρχείο των αποτελεσμάτων των επισκοπήσεων. 

β) Οι επισκοπήσεις της υποπερίπτωσης αα) της περίπτ. 
α) διενεργούνται από τους φυτοϋγειονομικούς ελεγκτές 
της παραγρ. 2, οι οποίοι έχουν πρόσβαση σε όλους τους 
χώρους, προκειμένου να λαμβάνουν δείγματα φυτών, 
φυτικών προϊόντων ή καλλιεργητικού υποστρώματος. 

γ) Οι φυτοϋγειονομικοί εμπειρογνώμονες της παρα- 
γρ. 1 του άρθρου 19 του π.δ. 365/2002 (Α' 307) έχουν 
πρόσβαση στη μεθοδολογία, στη διενέργεια και στα 
αποτελέσματα των επισκοπήσεων. 

δ) Η Διεύθυνση Προστασίας Φυτικής Παραγωγής του 
Υπουργείου Αγροτικής Ανάπτυξης και Τροφίμων γνω¬ 
στοποιεί στην Επιτροπή τη μεθοδολογία και τα σχετικά 
με τη διενέργεια των επισκοπήσεων στοιχεία. 

Αρθρο 3 

Κανόνες για τη διενέργεια των επισκοπήσεων 
(άρθρο 1 παρ. 4 της οδηγίας 92/70/ΕΟΚ) 

1. Οι επισκοπήσεις του επίσημου προγράμματος δρά¬ 
σης για τους επιβλαβείς οργανισμούς του ζωικού βα¬ 
σιλείου, που προσβάλλουν συνήθως τις υπαίθριες καλ¬ 
λιέργειες, με εξαίρεση τους νηματώδεις των δασικών 


φυτών ή των φυτικών προϊόντων, διενεργούνται από τις 
αρμόδιες αρχές του άρθρου 2 παρ. 2 ως ακολούθως: 

α) η επισκόπηση διενεργείται στην καθορισμένη 
ζώνη. 

β) η μεθοδολογία της επισκόπησης βασίζεται σε 
μία μέθοδο καταγραφής αγροτεμαχίων (ΓοοοΓόιπς-ρΙοΙ 
πιοΐίιοό), η οποία περιλαμβάνει την εγκατάσταση δικτύ¬ 
ου σημείων παρατήρησης, το οποίο καλύπτει ολόκληρη 
την καθορισμένη ζώνη. Για κάθε σημείο του δικτύου 
καταχωρίζονται τα ακόλουθα στοιχεία: ο αριθμός, οι 
ακριβείς συντεταγμένες του γεωγραφικού πλάτους και 
μήκους, η τοπογραφία και, όπου ενδείκνυται, γίνεται 
περιγραφή της θέσης. 

γ) Οι αρμόδιες αρχές της παραγρ. 2 του άρθρου 2 
μπορούν να σημαίνουν τα σημεία παρατήρησης σε χάρ¬ 
τες και να καταρτίζουν χάρτες για την παρουσίαση των 
σημείων παρατήρησης. 

2. Η καταλληλότητα ενός σημείου παρατήρησης ελέγ¬ 
χεται με βάση τα ακόλουθα κριτήρια : 

α) Η περιοχή που περιβάλλει το σημείο παρατήρησης 
πρέπει να είναι αρκετά μεγάλη, ώστε να επιτρέπει την 
επιλογή του σημείου. 

β) Το σημείο παρατήρησης πρέπει να εγκαθίσταται 
στην περιοχή της περίπτ. α), ώστε να επιτρέπει τις 
κατάλληλες ενέργειες αξιολόγησης. 

γ) Σε ειδικές περιπτώσεις, όπου ενδείκνυται, επιλέγο¬ 
νται άλλα σημεία ως παρατηρητήρια, όπως σε θέσεις, 
όπου ο κίνδυνος για πιθανή εισαγωγή των σχετικών 
επιβλαβών οργανισμών σε μία περιοχή είναι μεγάλος. 

δ) Όπου ενδείκνυται, καταγράφονται μετεωρολογικά 
στοιχεία, ειδικότερα το ύψος των βροχοπτώσεων, η θερ¬ 
μοκρασία και τα εδαφολογικά στοιχεία, κατά προτίμηση 
στη θέση του σημείου παρατήρησης. Τα εν λόγω στοι¬ 
χεία είναι δυνατόν να λαμβάνονται από ένα γειτονικό 
σταθμό, όπου γίνεται τακτική μέτρηση των μεταβλητών 
αυτών. Καταγράφονται επίσης και ακραία φαινόμενα, 
όπως ανομβρία, καταιγίδες κλπ., τα οποία είναι δυνατό 
να επηρεάζουν τις παρατηρήσεις. 

ε) Η επισκόπηση σε κάθε σημείο παρατήρησης και σε 
κάθε περίπτωση: 

αα. επικεντρώνεται σε ένα αντιπροσωπευτικό αριθμό φυ¬ 
τών ή φυτικών προϊόντων και σε ένα ή περισσότερους από 
τους κύριους φυτικούς ξενιστές ή στα φυτικά προϊόντα, τα 
οποία προσβάλλουν οι εν λόγω επιβλαβείς οργανισμοί και 
όπου ενδείκνυται και σε άλλους ξενιστές, 
ββ. περιλαμβάνει μακροσκοπικούς ελέγχους για τη δι¬ 
απίστωση της παρουσίας συμπτωμάτων ή σημείων των 
εν λόγω επιβλαβών οργανισμών, οι οποίοι διενεργούνται, 
όταν αναμένεται σε μέγιστο βαθμό η εξέλιξη αυτών των 
συμπτωμάτων ή των σημείων καθώς και εργαστηριακές 
εξετάσεις δειγμάτων, σε περίπτωση αμφιβολίας, 
στ) Όπου ενδείκνυται, χρησιμοποιούνται παγίδες στα 
σημεία παρατήρησης που προσελκύουν τους συγκε¬ 
κριμένους οργανισμούς. Ο τύπος και ο αριθμός των 
παγίδων που χρησιμοποιούνται, καθώς και η μέθοδος 
παγίδευσης πρέπει να λαμβάνουν υπόψη τη βιολογία 
των επιβλαβών οργανισμών. 

Αρθρο 4 

Τελικές διατάξεις 

Με απόφαση του Υπουργού Αγροτικής Ανάπτυξης και 
Τροφίμων ρυθμίζονται λεπτομερειακού και τεχνικού χα¬ 
ρακτήρα ζητήματα του παρόντος. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΙΩΑΝΝΗΣ ΠΑΠΑΘΑΝΑΣΙΟΥ ΚΩΝ/ΝΟΣ ΚΙΛΤΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 28 

Απαιτήσεις υγειονομικού ελέγχου για τα ζώα υδατοκαλ¬ 
λιέργειας και τα προϊόντα τους και μέτρα για την 
πρόληψη και την καταπολέμηση ορισμένων ασθενει¬ 
ών των υδρόβιων ζώων, σε συμμόρφωση με τις Οδη¬ 
γίες 2006/88/ΕΚ του Συμβουλίου και 2008/53/ΕΚ της 
Επιτροπής της Ε.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παράγραφοι 1, 2, 3 και 4 του 
ν. 1338/1983 (Α'34) “Εφαρμογή του κοινοτικού δικαίου” 
όπως η παράγραφος 1 έχει τροποποιηθεί με τη διάταξη 
του άρθρου 6 παράγραφος 1 του ν. 1440/1984 (Α' 70) 
“Συμμετοχή της Ελλάδος στο κεφάλαιο, στα αποθεμα- 
τικά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητος 
Ανθρακος και Χάλυβος και του Οργανισμού Εφοδιασμού 
ΕΙΙΒΑΤΟΜ” και του άρθρου 3 του ν. 1338/1983, όπως 
αντικαταστάθηκε από το άρθρο 65 του ν. 1892/1990 
«Για τον εκσυγχρονισμό και την ανάπτυξη και άλλες 
διατάξεις» (ΑΊ01). 

β) Του άρθρου 20 του ν. 248/1914 (Α Ί10) «Περί οργα- 
νώσεως της Ζωοτεχνικής και Κτηνιατρικής Υπηρεσίας», 
το οποίο προστέθηκε με το άρθρο μόνο του α.ν. της 
23/24.1.1936 «Περί συμπληρώσεως του ν. 248/1914» (Α '47) 
και συμπληρώθηκε με το άρθρο 62 παράγραφος 1 του 
ν. 2637/1998 (Α '200). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», το οποίο τέ¬ 
θηκε σε ισχύ με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

δ) Της υπ’ αριθμ. 147/2009 (Β' 67/21.1.2009) κοινής από¬ 
φασης του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στους 
Υφυπουργούς Αγροτικής Ανάπτυξης και Τροφίμων Κων¬ 
σταντίνο Κιλτίδη και Μιχαήλ Παπαδόπουλο». 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθμ. 265/2008 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Οικονομίας και Οικονομικών και του Υφυπουργού Αγρο¬ 
τικής Ανάπτυξης και Τροφίμων, αποφασίζουμε: 


ΚΕΦΑΛΑΙΟ I 

ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ 
Αρθρο 1 

(Αρθρο 1 της Οδηγίας 2006/88/ΕΚ του Συμβουλίου) 
Αντικείμενο 

1. Με το παρόν διάταγμα καθορίζονται: 

α) οι υγειονομικές απαιτήσεις που εφαρμόζονται για την 
κυκλοφορία στην αγορά, την εισαγωγή και τη διαμετακό¬ 
μιση ζώων υδατοκαλλιέργειας και των προϊόντων τους. 

β) τα ελάχιστα προληπτικά μέτρα που αποσκοπούν 
στην αύξηση της συνειδητοποίησης και της ετοιμότητας 
των κτηνιατρικών αρχών, των επιχειρηματικών φορέων 
παραγωγής υδατοκαλλιέργειας και άλλων που σχετί¬ 
ζονται με τον εν λόγω κλάδο, όσον αφορά ασθένειες 
σε ζώα υδατοκαλλιέργειας, 

γ) τα ελάχιστα μέτρα ελέγχου που εφαρμόζονται στην 
περίπτωση υπόνοιας ή εστίας ορισμένων ασθενειών σε 
υδρόβια ζώα, σε συμμόρφωση με τις Οδηγίες 2006/88/ΕΚ 
του Συμβουλίου της 24/10/2006 (ΕΕ υπ’ αριθμ. Ι_ 328 της 
24.11.2006 σελ. 14 και το διορθωτικό αυτής ΕΕ υπ’ αριθμ. ί_ 
140 της 1.6.2007 σελ. 59) και 2008/53/ΕΚ της Επιτροπής της 
Ε.Ε. (ΕΕ υπ’ αριθμ. Ι_ 117 της 1.5.2008 σελ. 27). 

2. Με απόφαση του Υπουργού Αγροτικής Ανάπτυξης 
και Τροφίμων, η οποία δημοσιεύεται στην Εφημερίδα της 
Κυβερνήσεως, μπορούν να λαμβάνονται σε εξαιρετικές 
περιπτώσεις, εφ’ όσον αυτό κριθεί αναγκαίο, πιο αυστηρά 
μέτρα από τα προβλεπόμενα στο κεφάλαιο II, το άρθρο 
13 και το κεφάλαιο V του παρόντος διατάγματος, για τον 
περιορισμό εξάπλωσης ασθένειας σε ζώα υδατοκαλλιέρ¬ 
γειας και με την προϋπόθεση ότι με τα μέτρα αυτά δεν 
επηρεάζεται το εμπόριο με τα άλλα κράτη μέλη. 

Άρθρο 2 

(Άρθρο 2 της Οδηγίας 2006/88/ΕΚ του Συμβουλίου) 
Πεδίο εφαρμογής 

1. Το παρόν διάταγμα δεν εφαρμόζεται σε: 

α) διακοσμητικά υδρόβια ζώα που εκτρέφονται σε μη 
εμπορικά ενυδρεία. 

β) άγρια υδρόβια ζώα που συλλέγονται ή αλιεύονται 
για άμεση είσοδο στην τροφική αλυσίδα. 

γ) υδρόβια ζώα που αλιεύονται με σκοπό την παρα¬ 
γωγή ιχθυαλεύρου, ιχθυοτροφών, ιχθυελαίου και παρό¬ 
μοιων προϊόντων. 

2. Το κεφάλαιο II, τα τμήματα 1 έως 4 του κεφαλαίου III 
και το κεφάλαιο VII δεν εφαρμόζονται στα διακοσμητικά 
υδρόβια ζώα όταν διατηρούνται σε καταστήματα ζώων 
συντροφιάς, κήπους, τεχνητές λίμνες κήπων ή εμπορικά 
ενυδρεία ή σε καταστήματα χονδρικής πώλησης: 

α) χωρίς άμεση επαφή με τα φυσικά ύδατα της χώ¬ 
ρας ή 

β) που είναι εξοπλισμένα με ένα σύστημα επεξεργασί¬ 
ας λυμάτων το οποίο μειώνει σε αποδεκτό επίπεδο τον 
κίνδυνο μετάδοσης ασθενειών στα φυσικά ύδατα. 

3. Το παρόν διάταγμα εφαρμόζεται με την επιφύλαξη 
των διατάξεων για τη διατήρηση των ειδών ή την εισα¬ 
γωγή μη ιθαγενών ειδών. 

Άρθρο 3 

(Αρθρο 3 της Οδηγίας 2006/88/ΕΚ του Συμβουλίου) 
Ορισμοί 

1. Γ ια τους σκοπούς του παρόντος διατάγματος, ισχύ¬ 
ουν οι ακόλουθοι ορισμοί 

α) «υδατοκαλλιέργεια»: η εκτροφή ή η καλλιέργεια 
υδρόβιων οργανισμών χρησιμοποιώντας τεχνικές σχε¬ 
διασμένες για την αύξηση της παραγωγής των οργα¬ 
νισμών αυτών περισσότερο από τη φυσική ικανότητα 
του περιβάλλοντος και όπου οι οργανισμοί παραμένουν 
στην ιδιοκτησία ενός ή περισσότερων φυσικών ή νομι¬ 
κών προσώπων σε όλα τα στάδια της εκτροφής ή της 
καλλιέργειας, μέχρι και τη συγκομιδή. 

β) «ζώα υδατοκαλλιέργειας»: οποιοδήποτε υδρόβιο 
ζώο σε όλα τα στάδια του βίου του, περιλαμβανομέ- 
νων των αυγών, του σπέρματος και των γαμετών, των 
υδρόβιων ζώων που εκτρέφονται σε εκμετάλλευση ή 
περιοχή καλλιέργειας μαλακίων, περιλαμβανομένων των 
υδρόβιων ζώων που προέρχονται από άγρια κατάστα¬ 
ση και προορίζονται για μια εκμετάλλευση ή περιοχή 
καλλιέργειας μαλακίων. 

γ) «επιχείρηση παραγωγής προϊόντων υδατοκαλλιέρ¬ 
γειας»: κάθε επιχείρηση, κερδοσκοπική ή μη, δημόσια ή 
ιδιωτική, η οποία ασκεί οποιαδήποτε από τις δραστηρι¬ 
ότητες που συνδέονται με την εκτροφή, τη διατήρηση 
ή την καλλιέργεια ζώων υδατοκαλλιέργειας. 

δ) «υπεύθυνος της επιχείρησης παραγωγής προϊόντων 
υδατοκαλλιέργειας»: τα φυσικά πρόσωπα, τα οποία κατά 
τον νόμο ή κατά το καταστατικό της επιχείρησης έχουν 
την ευθύνη να εξασφαλίζουν ότι πληρούνται οι απαι¬ 
τήσεις της νομοθεσίας στην επιχείρηση παραγωγής 
προϊόντων υδατοκαλλιέργειας υπό τον έλεγχό τους, 
ε) «υδρόβια ζώα»: 

ί) ψάρια που ανήκουν στην υπερομοταξία Άγναθα και 
στις ομοταξίες Χονδριχθύες και Οστεϊχθύες. 
ϋ) μαλάκια που ανήκουν στο φύλο ΜοΙΙυεοα. 
ίϋ) καρκινοειδή που ανήκουν στο υποφύλο ΟυεΙαοθα. 
στ) «εγκεκριμένη εγκατάσταση επεξεργασίας (με¬ 
ταποίησης)»: κάθε επιχείρηση τροφίμων εγκεκριμένη 
σύμφωνα με τα άρθρα 4 του κανονισμού (ΕΚ) υπ’ αριθμ. 
853/2004 του Ευρωπαϊκού Κοινοβουλίου και του Συμ¬ 
βουλίου, της 29ης Απριλίου 2004, για τον καθορισμό 
ειδικών κανόνων υγιεινής για τα τρόφιμα ζωικής προ¬ 
έλευσης (1_. 139), όσον αφορά την επεξεργασία ζώων 
υδατοκαλλιέργειας για την παραγωγή τροφίμων και 
εγκεκριμένη σύμφωνα με το άρθρο 4 και 5 του παρό¬ 
ντος διατάγματος. 

ζ) «υπεύθυνος εγκεκριμένης εγκατάστασης επεξερ¬ 
γασίας (μεταποίησης)»: τα φυσικά πρόσωπα, τα οποία 
κατά τον νόμο ή το καταστατικό της εγκεκριμένης 
εγκατάστασης επεξεργασίας έχουν την ευθύνη να εξα¬ 
σφαλίσουν ότι τηρούνται οι απαιτήσεις του παρόντος 
διατάγματος στην εγκεκριμένη εγκατάσταση επεξερ¬ 
γασίας υπό τον έλεγχό τους. 

η) «εκμετάλλευση»: κάθε χώρος εργασίας, περίκλειστη 
περιοχή ή εγκατάσταση που λειτουργεί στο πλαίσιο 
μιας επιχείρησης παραγωγής προϊόντων υδατοκαλλιέρ¬ 
γειας όπου καλλιεργούνται ζώα υδατοκαλλιέργειας με 
σκοπό τη διάθεσή τους στην αγορά, εξαιρουμένων των 
χώρων όπου διατηρούνται προσωρινά σε αναμονή της 
θανάτωσης χωρίς να τρέφονται άγρια υδρόβια ζώα που 
συλλέγονται ή αλιεύονται με σκοπό την κατανάλωση 
από άνθρωπο. 

θ) «καλλιέργεια»: η εκτροφή ζώων υδατοκαλλιέργειας 
σε μια εκμετάλλευση ή σε μια περιοχή καλλιέργειας 
μαλακίων. 

ι) «χώρος καλλιέργειας μαλακίων»: περιοχή παραγω¬ 
γής ή περιοχή μετεγκατάστασης στην οποία όλες οι 


επιχειρήσεις παραγωγής προϊόντων υδατοκαλλιέργειας 
λειτουργούν υπό ένα κοινό σύστημα βιοασφάλειας. 

ια) «διακοσμητικά υδρόβια ζώα»: υδρόβια ζώα που δια¬ 
τηρούνται, εκτρέφονται ή διατίθενται στην αγορά μόνο 
για διακοσμητικούς σκοπούς. 

ιβ) «διάθεση στην αγορά»: η πώληση, όπου περιλαμ¬ 
βάνεται η προσφορά για πώληση ή οποιαδήποτε άλλη 
μορφή μεταβίβασης, δωρεάν ή όχι και κάθε μορφή με¬ 
τακίνησης ζώων υδατοκαλλιέργειας. 

ιγ) «περιοχή παραγωγής»: περιοχές γλυκού νερού, 
θαλάσσιες περιοχές, ποταμόκολπους, εσωτερικές ή λι- 
μνοθαλάσσιες περιοχές, όπου βρίσκονται είτε φυσικοί 
χώροι ανάπτυξης μαλακίων είτε τόποι που χρησιμο¬ 
ποιούνται για την καλλιέργεια μαλακίων, στις οποίες 
γίνεται η αλίευση μαλακίων. 

ιδ) «εγκαταστάσεις ψυχαγωγικής αλιείας»: τεχνητές 
λίμνες ή άλλες εγκαταστάσεις όπου ο πληθυσμός διατη¬ 
ρείται μόνον για ψυχαγωγική αλιεία μέσω εμπλουτισμού 
με ζώα υδατοκαλλιέργειας. 

ιε) «περιοχή μετεγκατάστασης»: περιοχές γλυκού νε¬ 
ρού, θαλάσσιες ή λιμνοθαλάσσιες περιοχές ή περιο¬ 
χές εκβολής ποταμού, με σαφώς καθορισμένα όρια με 
σημαντήρες, πασσάλους ή οποιοδήποτε άλλο μόνιμα 
στερεωμένο υλικό, που προορίζονται αποκλειστικά για 
το φυσικό καθαρισμό ζώντων μαλακίων. 

ιστ) «άγρια υδρόβια ζώα»: υδρόβια ζώα που δεν είναι 
ζώα υδατοκαλλιέργειας. 

2. Για τους σκοπούς του παρόντος διατάγματος, ισχύ¬ 
ουν επίσης οι ακόλουθοι ορισμοί: 
α) οι τεχνικοί ορισμοί του παραρτήματος I. 
β) κατά περίπτωση, οι ορισμοί που διατυπώνονται 
αντιστοίχως: 

ί) στα άρθρα 2 και 3 του κανονισμού (ΕΚ) υπ’ αριθμ. 
178/2002 του Ευρωπαϊκού Κοινοβουλίου και του Συμβου¬ 
λίου, της 28ης Ιανουάριου 2002, για τον καθορισμό των 
γενικών αρχών και απαιτήσεων της νομοθεσίας για τα 
τρόφιμα, για την ίδρυση της Ευρωπαϊκής Αρχής για την 
Ασφάλεια των Τροφίμων και τον καθορισμό διαδικασιών 
σε θέματα ασφαλείας των τροφίμων (ΕΕ υπ’ αριθμ. Ι_ 31 
της 1.2.2002 σελ. 1), 

ϋ) του άρθρου 2 του κανονισμού (ΕΚ) υπ’ αριθμ. 
852/2004 (ΕΕ υπ’ αριθμ. ί 139 της 30.4.2004 σελ.1), όπως 
διορθώθηκε στην Ε.Ε υπ’ αριθμ. Ι_ 226 της 25.6.2004, 
ίϋ) του άρθρου 2 του κανονισμού (ΕΚ) υπ’ αριθμ. 
853/2004 (ΕΕ υπ’ αριθμ. ί 139 της 30.4.2004 σελ. 55), όπως 
διορθώθηκε στην Ε.Ε υπ’ αριθμ. Ι_ 226 της 25.6.2004, 
ίν) του άρθρου 2 του κανονισμού (ΕΚ) υπ’ αριθμ. 
882/2004 (ΕΕ υπ’ αριθμ. ί. 165 της 30.4.2004 σελ. 1), όπως 
διορθώθηκε στην ΕΕ υπ’ αριθμ. Ι_ 191 της 28.5.2004. 

ΚΕΦΑΛΑΙΟ II 

ΕΠΙΧΕΙΡΗΣΕΙΣ ΠΑΡΑΓΩΓΗΣ ΠΡΟΪΟΝΤΩΝ 
ΥΔΑΤΟΚΑΛΛΙΕΡΓΕΙΑΣ ΚΑΙ ΕΓΚΕΚΡΙΜΕΝΕΣ 
ΕΓΚΑΤΑΣΤΑΣΕΙΣ ΜΕΤΑΠΟΙΗΣΗΣ 

Άρθρο 4 

(Άρθρο 4 της Οδηγίας 2006/88/ΕΚ του Συμβουλίου) 

Αδειοδότηση επιχειρήσεων παραγωγής προϊόντων 
υδατοκαλλιέργειας και εγκαταστάσεων μεταποίησης 
1. Απαγορεύεται η παραγωγή και η διάθεση στην 
αγορά ζώων υδατοκαλλιέργειας από κάθε επιχείρηση 
παραγωγής προϊόντων υδατοκαλλιέργειας η οποία δεν 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1273 


διαθέτει την κτηνιατρική άδεια που καθορίζεται στο 
άρθρο 5 του παρόντος διατάγματος. 

Η εν λόγω κτηνιατρική άδεια είναι δυνατόν να καλύ¬ 
πτει πολλές επιχειρήσεις παραγωγής προϊόντων υδατο¬ 
καλλιέργειας που καλλιεργούν μαλάκια σε μια περιοχή 
καλλιέργειας μαλακίων. 

Ο υπεύθυνος της επιχείρησης παραγωγής προϊόντων 
υδατοκαλλιέργειας παρέχει τις πληροφορίες που κα¬ 
θορίζονται στην παράγραφο 2 του μέρους 1 του πα¬ 
ραρτήματος II όπως προκύπτουν είτε από την έγκριση 
περιβαλλοντικών όρων είτε από την άδεια ίδρυσης της 
επιχείρησης. 

Στα κέντρα αποστολής, στα κέντρα καθαρισμού ή σε 
παρόμοιες επιχειρήσεις εγκατεστημένες σε μια περιοχή 
καλλιέργειας μαλακίων χορηγείται ξεχωριστή κτηνια¬ 
τρική άδεια. 

2. Κάθε εγκατάσταση μεταποίησης όπου γίνεται η θα¬ 
νάτωση ζώων υδατοκαλλιέργειας για σκοπούς ελέγχου 
ασθενειών, σύμφωνα με το άρθρο 31 του κεφαλαίου V, 
υποχρεούται να λαμβάνει κτηνιατρική άδεια σύμφωνα 
με το άρθρο 5 του παρόντος διατάγματος. 

3. Σε κάθε επιχείρηση παραγωγής προϊόντων υδα¬ 
τοκαλλιέργειας και σε κάθε εγκεκριμένη εγκατάσταση 
μεταποίησης χορηγείται ένας μοναδικός κωδικός αριθ¬ 
μός κτηνιατρικής άδειας. 

4. Κατά παρέκκλιση από την απαίτηση της κτηνιατρι¬ 
κής άδειας της παραγράφου 1, η αρμόδια κτηνιατρική 
αρχή της Νομαρχιακής Αυτοδιοίκησης υποχρεούται να 
καταχωρεί σε μητρώο τα στοιχεία: 

α) εγκαταστάσεων που δεν είναι επιχειρήσεις παρα¬ 
γωγής προϊόντων υδατοκαλλιέργειας αλλά στις οποίες 
διατηρούνται υδρόβια ζώα που δεν προορίζονται για 
διάθεση στην αγορά 
β) εγκαταστάσεων ψυχαγωγικής αλιείας 
γ) επιχειρήσεων παραγωγής προϊόντων υδατοκαλ¬ 
λιέργειας που διαθέτουν στην αγορά ζώα υδατοκαλ¬ 
λιέργειας αποκλειστικά και μόνον για ανθρώπινη κα¬ 
τανάλωση κατά τα οριζόμενα στην περίπτωση γ) της 
παραγράφου 3 του άρθρου 1 του κανονισμού (ΕΚ) υπ’ 
αριθμ. 853/2004. 

Στις περιπτώσεις αυτές, οι διατάξεις του παρόντος 
διατάγματος εφαρμόζονται κατ’ αναλογία, λαμβάνοντας 
υπόψη τη φύση, τα χαρακτηριστικά και την κατάσταση 
της εν λόγω εγκατάστασης ή εγκατάστασης ψυχαγω¬ 
γικής αλιείας ή επιχείρησης, καθώς και τον κίνδυνο 
διάδοσης ασθενειών των υδρόβιων ζώων σε άλλους 
πληθυσμούς υδρόβιων ζώων ως αποτέλεσμα της λει¬ 
τουργίας τους. 

5. Σε περίπτωση μη συμμόρφωσης με τις διατάξεις 
του παρόντος άρθρου, η αρμόδια κτηνιατρική αρχή της 
Νομαρχιακής Αυτοδιοίκησης ενεργεί σύμφωνα με το 
άρθρο 54 του κανονισμού (ΕΚ) υπ’ αριθμ. 882/2004. 

Ειδικότερα, αφού λάβει υπόψη της, τη φύση της μη 
συμμόρφωσης και το ιστορικό του υπευθύνου όσον αφο¬ 
ρά την μη συμμόρφωση, με απόφασή της επιβάλλει, 
ανάλογα με την περίπτωση, τα ακόλουθα μέτρα: 

α) περιορισμό ή απαγόρευση διάθεσης στην αγορά 
προϊόντων υδατοκαλλιέργειας, 
β) υποβολή σε διαδικασίες εξυγίανσης των προϊ¬ 
όντων υδατοκαλλιέργειας, προκειμένου να εξασφα¬ 
λίζεται η τήρηση των κανόνων υγείας και καλής δι¬ 
αβίωσης των ζώων και των κανόνων ασφάλειας των 
τροφίμων, 


γ) παρακολούθηση και, εφόσον απαιτείται απόσυρση ή 
/και καταστροφή των προϊόντων υδατοκαλλιέργειας, 
δ) έγκριση της χρήσης των προϊόντων υδατοκαλλι¬ 
έργειας για σκοπούς άλλους από εκείνους για τους 
οποίους προορίζονταν αρχικά, 
ε) αναστολή της λειτουργίας όλης ή μέρους της συ¬ 
γκεκριμένης επιχείρησης για καθορισμένο χρονικό δι¬ 
άστημα, 

στ) προσωρινή αναστολή ή οριστική ανάκληση της 
κτηνιατρικής άδειας της συγκεκριμένης επιχείρησης, 
ζ) κάθε άλλο μέτρο που κρίνεται κατάλληλο. 

Η απόφαση λήψης μέτρων, η οποία πρέπει να είναι 
αιτιολογημένη, κοινοποιείται στην επιχείρηση παραγω¬ 
γής προϊόντων υδατοκαλλιέργειας. Κάθε δαπάνη που 
προκύπτει από την επιβολή των μέτρων του παρόντος 
άρθρου βαρύνει τον υπεύθυνο της επιχείρησης. 

Αρθρο 5 

(Άρθρο 5 της Οδηγίας 2006/88/ΕΚ του Συμβουλίου) 
Οροι κτηνιατρικής άδειας 

1. Οι κτηνιατρικές άδειες, οι οποίες προβλέπονται στις 
παραγράφους 1 και 2 του άρθρου 4, χορηγούνται από 
την αρμόδια κτηνιατρική αρχή της Νομαρχιακής Αυτο¬ 
διοίκησης μόνον εάν η επιχείρηση παραγωγής προϊό¬ 
ντων υδατοκαλλιέργειας ή η εγκεκριμένη εγκατάσταση 
επεξεργασίας: 

α) ικανοποιεί τις σχετικές απαιτήσεις των άρθρων 
8, 9 και 10. 

β) εφαρμόζει ένα σύστημα που επιτρέπει στον υπεύθυ¬ 
νο να αποδεικνύει ότι ικανοποιούνται αυτές οι σχετικές 
απαιτήσεις, και 

γ) παραμένει υπό την εποπτεία των αρμόδιων κτηνι¬ 
ατρικών αρχών, οι οποίες εκτελούν τα καθήκοντα που 
ορίζονται στην παράγραφο 1 του άρθρου 52. 

2. Οι υπεύθυνοι των επιχειρήσεων παραγωγής προϊό¬ 
ντων υδατοκαλλιέργειας, οι οποίες λειτουργούν νομί- 
μως κατά τη δημοσίευση του παρόντος διατάγματος, 
υποχρεούνται εντός 12 μηνών από την έναρξη ισχύος 
του, να υποβάλουν στην Νομαρχιακού επιπέδου κτηνι¬ 
ατρική αρχή της έδρας τους, αίτηση για τη χορήγηση 
κτηνιατρικής άδειας και κωδικού αριθμού, συνοδευόμενη 
από φάκελο που περιέχει τα παρακάτω στοιχεία: 

α) τις πληροφορίες που καθορίζονται στο παράρτημα II, 
β) τεχνική περιγραφή του συστήματος ιχνηλασιμότη- 
τας σύμφωνα με το άρθρο 8 του παρόντος, 
γ) τεχνική περιγραφή του συστήματος ορθής υγιεινής 
πρακτικής σύμφωνα με το άρθρο 9 του παρόντος, 
δ) τεχνική περιγραφή του συστήματος επιτήρησης της 
υγείας των ζώων σύμφωνα με το άρθρο 10 του παρό¬ 
ντος (πρόγραμμα αυτοελέγχου ασθενειών) και αποτελέ¬ 
σματα του συστήματος επιτήρησης που εφαρμόζονται 
από τον υπεύθυνο της επιχείρησης. 

3. Οι επιχειρήσεις παραγωγής προϊόντων υδατοκαλλι¬ 
έργειας, των οποίων η λειτουργία αρχίζει μετά την ημε¬ 
ρομηνία έναρξης ισχύος του παρόντος, υποχρεούνται 
να υποβάλλουν την ως άνω αίτηση και να λάβουν την 
κτηνιατρική άδεια πριν την υποβολή αίτησης χορήγησης 
άδειας λειτουργίας τους. 

4. Η αίτηση και τα στοιχεία του φακέλου που την 
συνοδεύουν, ελέγχονται και αξιολογούνται από τριμε¬ 
λή επιτροπή που συνιστάται στην οικεία Νομαρχιακή 
Αυτοδιοίκηση με απόφαση του οικείου Νομάρχη και 
αποτελείται από: 

α) τον προϊστάμενο της αρμόδιας Νομαρχιακού επι¬ 
πέδου κτηνιατρικής αρχής με τον αναπληρωτή του, ως 
πρόεδρο, 

β) ένα κτηνίατρο της αρμόδιας Νομαρχιακού επιπέδου 
κτηνιατρικής αρχής με τον αναπληρωτή του, 

γ) ένα κτηνίατρο με εμπειρία σε θέματα παθολογίας 
ιχθύων, οριζόμενο με απόφαση της Γ ενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων, μετά από αίτημα προς αυτήν, με τον 
αναπληρωτή του. 

Έργο της τριμελούς επιτροπής είναι η εξέταση της 
πληρότητας και καταλληλότητας των προβλεπομένων 
δικαιολογητικών, η διενέργεια αυτοψίας στην επιχείρη¬ 
ση παραγωγής προϊόντων υδατοκαλλιέργειας ή στην 
εγκατάσταση επεξεργασίας, προς διαπίστωση της τή¬ 
ρησης ή μη των όρων και προϋποθέσεων του παρόντος 
διατάγματος, η σύνταξη αιτιολογημένης έκθεσης αξι¬ 
ολόγησης και γνωμοδότησης με την οποία εισηγείται 
προς την αρμόδια Νομαρχιακού επιπέδου κτηνιατρική 
αρχή, τη χορήγηση ή μη της αιτούμενης κτηνιατρικής 
άδειας και τα τυχόν ληπτέα διορθωτικά μέτρα. 

Η γνωμοδότηση της επιτροπής μαζί με τα ληπτέα 
διορθωτικά μέτρα, εκδίδεται και κοινοποιείται εγγρά- 
φως στον ενδιαφερόμενο εντός είκοσι (20) εργασίμων 
ημερών από της υποβολής της σχετικής αίτησης. 

5. Σε περίπτωση μη συμμόρφωσης των επιχειρήσεων 
της παρ. 2 του παρόντος άρθρου, δίνεται η δυνατότη¬ 
τα λειτουργίας της επιχείρησης ή εγκατάστασης επε¬ 
ξεργασίας για τρεις (3) μήνες. Αν στο διάστημα αυτό 
δεν έχει επιτευχθεί συμμόρφωση είναι δυνατόν να χο¬ 
ρηγείται περαιτέρω παράταση μέχρι τριών (3) μηνών, 
της συνολικής διάρκειας παράτασης μη δυναμένης να 
υπερβεί τους έξι (6) μήνες. Αν στο διάστημα των έξι 
(6) μηνών δεν επιτευχθεί συμμόρφωση απαγορεύεται 
η λειτουργία της επιχείρησης παραγωγής προϊόντων 
υδατοκαλλιέργειας ή εγκατάστασης επεξεργασίας και 
οποιαδήποτε διάθεση στην αγορά προϊόντων υδατο¬ 
καλλιέργειας. 

6. Η κτηνιατρική άδεια χορηγείται με απόφαση του 
προϊσταμένου της 

Νομαρχιακού επιπέδου κτηνιατρικής αρχής, με μέρι¬ 
μνα της οποίας αποστέλλεται στην Διεύθυνση Υγείας 
των Ζώων του Υπουργείου Αγροτικής Ανάπτυξης και 
Τροφίμων, για τη χορήγηση Κωδικού Αριθμού (ΚΑ), σύμ¬ 
φωνα με το άρθρο 6 του παρόντος. 

7. Όταν η επιτροπή της παραγράφου 4 του παρόντος 
άρθρου κρίνει ότι η εν λόγω δραστηριότητα αναμέ¬ 
νεται να οδηγήσει σε απαράδεκτο κίνδυνο διάδοσης 
ασθενειών σε εκμεταλλεύσεις, χώρους καλλιέργειας 
μαλακίων ή αποθέματα άγριων υδρόβιων ζώων στις γει¬ 
τονικές περιοχές της εκμετάλλευσης ή εγκατάστασης 
επεξεργασίας ή της περιοχής καλλιέργειας μαλακίων, 
γνωμοδοτεί αρνητικά για τη χορήγηση της αιτούμενης 
κτηνιατρικής άδειας. Η ως άνω αρνητική γνωμοδότη¬ 
ση κοινοποιείται στον ενδιαφερόμενο με αποδεικτικό 
παραλαβής, ο οποίος δικαιούται εντός προθεσμίας 10 
ημερών να εκθέσει τις απόψεις του επ’ αυτής. 

Πριν ληφθεί απόφαση για απόρριψη της αίτησης χο¬ 
ρήγησης της κτηνιατρικής άδειας, πρέπει να εξεταστούν 
μέτρα άμβλυνσης του κινδύνου, στα οποία περιλαμβά¬ 
νεται η πιθανή εναλλακτική χωροθέτηση της εν λόγω 
δραστηριότητας. Εάν η λήψη των μέτρων αυτών καθυ¬ 


στερήσει επί χρονικό διάστημα μεγαλύτερο των τριών 
μηνών, αναστέλλεται η λειτουργία της επιχείρησης. 

8. Στις εγκαταστάσεις επεξεργασίας ζώων υδατο¬ 
καλλιέργειας για την παραγωγή τροφίμων στις οποί¬ 
ες γίνεται η θανάτωση ζώων υδατοκαλλιέργειας για 
σκοπούς ελέγχου ασθενειών σύμφωνα με το άρθρο 31 
του κεφαλαίου V του παρόντος, οι οποίες εγκρίνονται 
σύμφωνα με το π.δ. 79/2007 (Α' 95) και το άρθρο 4 του 
κανονισμού (ΕΚ) υπ’ αριθμ. 853/2004 χορηγείται μόνο 
η άδεια και ο κωδικός αριθμός που προβλέπονται από 
τις διατάξεις αυτές, υπό την προϋπόθεση ότι πριν την 
έγκριση λαμβάνονται υπόψη οι διατάξεις του παρόντος 
διατάγματος. 

Οι υπεύθυνοι των εγκαταστάσεων αυτών, υποχρεού- 
νται εντός 12 μηνών από τη δημοσίευση του παρόντος 
να υποβάλλουν στην αρμόδια νομαρχιακού επιπέδου 
κτηνιατρική αρχή τα συμπληρωματικά στοιχεία που κα¬ 
θορίζονται στο παράρτημα II. Οι χορηγηθείσες εγκρί¬ 
σεις καθώς και οι χορηγούμενες μετά τη δημοσίευση 
του παρόντος, προσαρμόζονται προς τις απαιτήσεις 
του παρόντος. 

Σε περίπτωση μη συμμόρφωσης εφαρμόζονται οι δι¬ 
ατάξεις της παραγράφου 5 του άρθρου 4. 

9. Η νομαρχιακού επιπέδου κτηνιατρική αρχή ελέγχει 
την τήρηση των διατάξεων του παρόντος διατάγμα¬ 
τος και λαμβάνει κάθε ενδεδειγμένο μέτρο όταν μία ή 
περισσότερες από τις διατάξεις αυτές δεν τηρούνται. 
Τηρεί φάκελο με πλήρη στοιχεία για κάθε επιχείρηση 
παραγωγής προϊόντων υδατοκαλλιέργειας ή εγκεκριμέ¬ 
νη εγκατάσταση επεξεργασίας, τον οποίο ενημερώνει 
σχετικά για κάθε αλλαγή και με τα αντίγραφα των 
εκθέσεων των τακτικών και έκτακτων επιθεωρήσεων 
που διεξάγει. 

Αρθρο 6 

(Άρθρο 6 της Οδηγίας 2006/88/ΕΚ του Συμβουλίου) 
Μητρώο 

1/Ολες οι επιχειρήσεις παραγωγής προϊόντων υδατο¬ 
καλλιέργειας στις οποίες χορηγείται κτηνιατρική άδεια 
σύμφωνα με την παράγραφο 6 του άρθρου 5, καταγρά¬ 
φονται σε ειδικό μητρώο, που τηρείται για το σκοπό 
αυτό, από το αρμόδιο τμήμα της Διεύθυνσης Υγείας 
των Ζώων του Υπουργείου Αγροτικής Ανάπτυξης και 
Τροφίμων. Το μητρώο, το οποίο καταρτίζεται, ενημε¬ 
ρώνεται και καθίσταται διαθέσιμο στο κοινό, περιέχει 
τις πληροφορίες που ορίζονται στο παράρτημα II. Με 
απόφαση του Προϊσταμένου της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων, χορηγείται κωδικός αριθμός σε κάθε 
επιχείρηση παραγωγής προϊόντων υδατοκαλλιέργει¬ 
ας, ο οποίος κοινοποιείται στην αρμόδια Νομαρχιακού 
επιπέδου κτηνιατρική αρχή. 

Ο κωδικός αριθμός αποτελείται από: 

α) το λογότυπο της χώρας ΘΒ. 

β) τον κωδικό αριθμό του νομού που καθορίζεται στην 
απόφαση 2005/176/ΕΚ της Επιτροπής της Ε.Ε. 

γ) το χαρακτηριστικό πρόθεμα ΡΙ5Η ή ΜΟΕ ή ΑΒΤΗ, 
ανάλογα αν τα εκτρεφόμενα είδη είναι ιχθύες ή μαλάκια 
ή αρθρόποδα. 

δ) τον αύξοντα αριθμό καταχώρησης της επιχείρη¬ 
σης στο ειδικό μητρώο, αποτελούμενο από τέσσερις 
αριθμούς (0000). 

Στις περιπτώσεις επιχειρήσεων παραγωγής προϊόντων 
υδατοκαλλιέργειας, οι οποίες διαθέτουν περισσότερες 
από μία εκμεταλλεύσεις σε διαφορετική γεωγραφική 
θέση εντός του ίδιου νομού καθώς και επιχειρήσεων οι 
οποίες διαθέτουν περισσότερες από μία εκμεταλλεύσεις 
σε διαφορετικούς νομούς, χορηγείται ξεχωριστή κτηνια¬ 
τρική άδεια και κωδικός αριθμός ανά εκμετάλλευση. 

2. Στις περιπτώσεις που η κτηνιατρική άδεια της πα¬ 
ραγράφου 6 του άρθρου 5 καλύπτει πολλές επιχειρήσεις 
παραγωγής προϊόντων υδατοκαλλιέργειας που καλλι¬ 
εργούν μαλάκια σε μία περιοχή καλλιέργειας μαλακίων, 
σύμφωνα με τη δεύτερη φράση της παραγράφου 1 του 
άρθρου 4 και της παραγράφου 2 του τμήματος I του 
παραρτήματος II του παρόντος, χορηγείται μία άδεια 
και ένας κωδικός αριθμός για όλη την περιοχή καλλι¬ 
έργειας μαλακίων. 

3. Στον κωδικό αριθμό των εγκαταστάσεων μεταποίη¬ 
σης που εγκρίνονται σύμφωνα με την παράγραφο 8 του 
άρθρου 5 του παρόντος και δημοσιεύονται στον κατά¬ 
λογο της αρμόδιας κεντρικής Διεύθυνσης της Γενικής 
Διεύθυνσης Κτηνιατρικής του Υπουργείου Αγροτικής 
Ανάπτυξης και Τροφίμων, προστίθεται η διακριτική έν¬ 
δειξη «Εγκεκριμένες σύμφωνα με το άρθρο 5 της οδη¬ 
γίας 2006/88/ΕΚ». 

4. Τα μητρώα των καταχωρημένων εγκαταστάσεων 
της παραγράφου 4 του άρθρου 4 και του άρθρου 21, 
εφόσον ζητηθούν, κοινοποιούνται αμελητί στην αρμόδια 
κεντρική Διεύθυνση της Γ ενικής Διεύθυνσης Κτηνιατρι¬ 
κής του Υπουργείου Αγροτικής Ανάπτυξης και Τροφί¬ 
μων. Για τις διαδικασίες και το σύστημα τήρησης του 
μητρώου, η αρμόδια κεντρική Διεύθυνση της Γενικής 
Διεύθυνσης Κτηνιατρικής του Υπουργείου Αγροτικής 
Ανάπτυξης και Τροφίμων καταρτίζει κατευθυντήριες 
οδηγίες εφαρμογής. 

Αρθρο 7 

(Αρθρο 7 της Οδηγίας 2006/88/ΕΚ του Συμβουλίου) 
Επίσημοι έλεγχοι 

1. Οι αρμόδιες κτηνιατρικές αρχές της χώρας διεξά¬ 
γουν τους επίσημους ελέγχους των επιχειρήσεων πα¬ 
ραγωγής προϊόντων υδατοκαλλιέργειας και των εγκε¬ 
κριμένων εγκαταστάσεων επεξεργασίας σύμφωνα με το 
άρθρο 3 του κανονισμού (ΕΚ) υπ’ αριθμ. 882/2004. 

2. Οι επίσημοι έλεγχοι που προβλέπονται στην πα¬ 
ράγραφο 1 συνίστανται τουλάχιστον σε τακτικές επι¬ 
θεωρήσεις, επισκέψεις, ελέγχους και, κατά περίπτωση, 
δειγματοληψίες, για κάθε επιχείρηση παραγωγής προϊ¬ 
όντων υδατοκαλλιέργειας, λαμβάνοντας υπόψη τον κίν¬ 
δυνο που προκαλεί η επιχείρηση παραγωγής προϊόντων 
υδατοκαλλιέργειας και η εγκεκριμένη εγκατάσταση επε¬ 
ξεργασίας όσον αφορά τη μόλυνση με ασθένειες και 
τη διάδοση ασθενειών. 

Συστάσεις σχετικά με τη συχνότητα των εν λόγω 
ελέγχων, ανάλογα με την υγειονομική κατάσταση κάθε 
συγκεκριμένης ζώνης ή διαμερίσματος, καθορίζονται 
στο μέρος Β του παραρτήματος III. 

Αρθρο 8 

(Αρθρο 8 της Οδηγίας 2006/88/ΕΚ του Συμβουλίου) 
Υποχρεώσεις τήρησης μητρώου - Ιχνηλασιμότητα 

1. Οι επιχειρήσεις παραγωγής προϊόντων υδατοκαλ¬ 
λιέργειας που έχουν αδειοδοτηθεί, υποχρεούνται να 
τηρούν αρχεία με αναλυτικές πληροφορίες για : 


α) όλες τις μετακινήσεις των ζώων υδατοκαλλιέργειας 
και των προϊόντων τους, προς και από την εκμετάλλευ¬ 
ση ή την περιοχή καλλιέργειας μαλακίων. 

β) τη θνησιμότητα σε κάθε επιδημιολογική μονάδα 
ανάλογα με τον τύπο παραγωγής και 

γ) τα αποτελέσματα του συστήματος εποπτείας της 
υγείας των ζώων βάσει των κινδύνων που προβλέπονται 
στο άρθρο 10. 

2. Οι εγκεκριμένες εγκαταστάσεις επεξεργασίας 
υποχρεούνται να τηρούν αναλυτικά αρχεία για όλες 
τις μετακινήσεις των ζώων υδατοκαλλιέργειας και των 
προϊόντων τους, προς και από τις εγκαταστάσεις. 

3. Κατά τη μεταφορά των ζώων υδατοκαλλιέργειας, 
οι μεταφορείς υποχρεούνται να τηρούν αρχεία με ανα¬ 
λυτικές πληροφορίες για: 

α) τη θνησιμότητα κατά τη διάρκεια της μεταφοράς, 
ανάλογα με τον τύπο της μεταφοράς και τα μεταφε- 
ρόμενα είδη. 

β) τις εκμεταλλεύσεις, περιοχές καλλιέργειας μαλα¬ 
κίων και εγκαταστάσεις μεταποίησης, τις οποίες επι- 
σκέφθηκε το μεταφορικό μέσο, και 

γ) τυχόν ανταλλαγές υδάτων κατά τη διάρκεια της 
μεταφοράς, ιδίως τις πηγές νέων υδάτων και το χώρο 
της απελευθέρωσης υδάτων. 

4. Με την επιφύλαξη ειδικών διατάξεων όσον αφορά 
την ιχνηλασιμότητα, όλες οι μετακινήσεις ζώων που 
καταχωρούνται από τις επιχειρήσεις παραγωγής προ¬ 
ϊόντων υδατοκαλλιέργειας όπως προβλέπεται στην 
περίπτωση α) της παραγράφου 1 καταχωρούνται με 
ευθύνη του υπευθύνου τους και του μεταφορέα κατά 
τρόπο ώστε να διασφαλίζεται η εντόπιση του τόπου 
καταγωγής και προορισμού η οποία εφόσον ζητηθεί, 
τίθεται στη διάθεση των αρμοδίων κτηνιατρικών αρ¬ 
χών. Μέχρις ότου καταστεί λειτουργική η εθνική βάση 
δεδομένων για την τήρηση στοιχείων στις μετακινήσεις 
αυτές, τα παραπάνω αρχεία τηρούνται εγγράφως και 
διατηρούνται για 3 χρόνια. 

Αρθρο 9 

(Αρθρο 9 της Οδηγίας 2006/88/ΕΚ του Συμβουλίου) 
Ορθή υγιεινή πρακτική 

Οι επιχειρήσεις παραγωγής προϊόντων υδατοκαλλιέρ¬ 
γειας και οι εγκεκριμένες εγκαταστάσεις μεταποίησης 
υποχρεούνται να εφαρμόζουν ορθές υγιεινές πρακτικές, 
σύμφωνες με τους κανόνες των άρθρων 7, 8 ή 9 του 
κανονισμού (ΕΚ) 852/2004 κατάλληλες για τη σχετική 
δραστηριότητα, με σκοπό την πρόληψη της εισαγωγής 
και της διάδοσης ασθενειών. 

Αρθρο 10 

(Αρθρο 10 της Οδηγίας 2006/88/ΕΚ του Συμβουλίου) 
Σύστημα εποπτείας της υγείας των ζώων 

1. Σε όλες τις εκμεταλλεύσεις και τις περιοχές καλ¬ 
λιέργειας μαλακίων, εφαρμόζεται υποχρεωτικά ένα 
σύστημα εποπτείας της υγείας ζώων, κατάλληλο για 
τον αντίστοιχο τύπο παραγωγής, με βάσει το επίπεδο 
κινδύνου που καθορίζεται στο μέρος Β του παραρτή¬ 
ματος II. 

2. Το σύστημα εποπτείας της υγείας ζώων αποσκοπεί 
στην ανίχνευση: 

α) κάθε αυξημένης θνησιμότητας σε όλες τις εκμε¬ 
ταλλεύσεις και τις περιοχές καλλιέργειας μαλακίων, 
ανάλογα με τον τύπο παραγωγής, και 

β) των ασθενειών που παρατίθενται στο παράρτημα IV τμή¬ 
μα II σε εκμεταλλεύσεις και περιοχές καλλιέργειας μαλακίων 
όπου βρίσκονται είδη ευπαθή στις εν λόγω ασθένειες. 

3. Το σύστημα εποπτείας της υγείας ζώων περιλαμ¬ 
βάνει: 

α) την παθητική επιτήρηση, από κάθε πρόσωπο που 
έχει επαγγελματική σχέση με υδρόβια ζώα, το οποίο 
υποχρεούται να κοινοποιεί άμεσα την τυχόν αυξημένη 
θνησιμότητα ή την εμφάνιση ή την υπόνοια συγκεκρι¬ 
μένων ασθενειών των ζώων αυτών, 

β) την ενεργητική ή/και τη στοχευμένη επιτήρηση από 
μέρους των κτηνιατρικών αρχών, σε συνεργασία με συ- 
ναρμόδιες αρχές. 

4. Με απόφαση του Υπουργού Αγροτικής Ανάπτυξης 
και Τροφίμων η οποία δημοσιεύεται στην Εφημερίδα της 
Κυβερνήσεως, καθορίζονται οι λεπτομέρειες εφαρμογής 
του συστήματος εποπτείας της υγείας ζώων, λαμβανο- 
μένων υπόψη των συστάσεων σχετικά με τη συχνότητα 
των επιθεωρήσεων που καθορίζονται στο μέρος Β του 
παραρτήματος III και των κατευθυντηρίων γραμμών που 
καθορίζονται από την Επιτροπή της Ε.Ε. 

ΚΕΦΑΛΑΙΟ III 

ΑΠΑΙΤΗΣΕΙΣ ΥΓΕΙΟΝΟΜΙΚΟΥ ΕΛΕΓΧΟΥ ΤΩΝ ΖΩΩΝ 
ΓΙΑ ΤΗ ΔΙΑΘΕΣΗ ΣΤΗΝ ΑΓΟΡΑ ΖΩΩΝ 
ΚΑΙ ΠΡΟΪΟΝΤΩΝ ΥΔΑΤΟΚΑΛΛΙΕΡΓΕΙΑΣ 

ΤΜΗΜΑ 1 
Γενικές διατάξεις 

Αρθρο 11 

(Αρθρο 11 της Οδηγίας 2006/88/ΕΚ του Συμβουλίου) 
Πεδίο εφαρμογής 

1. Το παρόν κεφάλαιο εφαρμόζεται μόνο για τις ασθέ¬ 
νειες οι οποίες περιλαμβάνονται στο παράρτημα IV μέ¬ 
ρος II και για τα είδη που προσβάλλονται από αυτές, 
εκτός εάν προβλέπεται διαφορετικά. 

2. Μετά από άδεια της αρμόδιας κεντρικής Διεύθυνσης 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων και υπό την αυ¬ 
στηρή επίβλεψη της αρμόδιας κτηνιατρικής αρχής της 
Νομαρχιακής Αυτοδιοίκησης, επιτρέπεται η κατοχή ή 
η μετακίνηση, για επιστημονικούς σκοπούς, ζώων και 
προϊόντων υδατοκαλλιέργειας που δεν είναι σύμφωνα 
με το παρόν κεφάλαιο. 

Πριν τη χορήγηση της άδειας εξακριβώνεται ότι δεν 
τίθεται σε κίνδυνο το υγειονομικό καθεστώς σε σχέση 
με τις ασθένειες των υδρόβιων ζώων που απαριθμούνται 
στο παράρτημα IV μέρος II, στον τόπο προορισμού ή 
στους χώρους διαμετακόμισης. 

Στην περίπτωση μετακινήσεων από και προς άλλα 
κράτη μέλη της Ε.Ε ενημερώνονται από την αρμόδια 
κεντρική Διεύθυνση της Γ ενικής Διεύθυνσης Κτηνιατρι¬ 
κής του Υπουργείου Αγροτικής Ανάπτυξης και Τροφίμων 
εγγράφως οι αρμόδιες αρχές των άλλων κρατών και 
αντιστρόφως. 

Αρθρο 12 

(Αρθρο 12 της Οδηγίας 2006/88/ΕΚ του Συμβουλίου) 

Γ ενικές απαιτήσεις για τη διάθεση ζώων 
υδατοκαλλιέργειας στην αγορά 

1. Η διάθεση στην αγορά ζώων και προϊόντων υδα¬ 
τοκαλλιέργειας επιτρέπεται με την προϋπόθεση ότι 
δεν τίθεται σε κίνδυνο το υγειονομικό καθεστώς των 
υδρόβιων ζώων στον τόπο προορισμού σε σχέση με 


τις ασθένειες που απαριθμούνται στο παράρτημα IV 
μέρος II. 

2. Το παρόν κεφάλαιο περιλαμβάνει λεπτομερείς κανό¬ 
νες σχετικά με τις διακινήσεις ζώων υδατοκαλλιέργειας, 
ιδίως όσον αφορά τις διακινήσεις μεταξύ της χώρας και 
άλλου ή άλλων κρατών μελών, ζωνών και διαμερισμάτων 
διαφορετικών υγειονομικών καθεστώτων, όπως αναφέ- 
ρεται στο μέρος Α του παραρτήματος III. 

Αρθρο 13 

(Αρθρο 13 της Οδηγίας 2006/88/ΕΚ του Συμβουλίου) 
Απαιτήσεις πρόληψης ασθενειών κατά τη μεταφορά 

1. Οι μεταφορείς ζώων υδατοκαλλιέργειας υποχρε- 
ούνται να: 

α) εφαρμόζουν τα αναγκαία μέτρα πρόληψης των 
ασθενειών, έτσι ώστε να μην υπάρξει αλλαγή του υγει¬ 
ονομικού καθεστώτος των μεταφερόμενων ζώων και να 
μειώνεται ο κίνδυνος διάδοσης ασθενειών και 
β) μεταφέρουν τα ζώα υδατοκαλλιέργειας υπό συνθή¬ 
κες που δεν τροποποιούν το υγειονομικό τους καθεστώς 
ούτε θέτουν σε κίνδυνο το υγειονομικό καθεστώς του 
τόπου προορισμού και των τόπων διαμετακόμισης, εάν 
υπάρχουν. 

Η παρούσα παράγραφος εφαρμόζεται επίσης για 
ασθένειες που δεν περιλαμβάνονται στο παράρτημα 
IV μέρος II και για τα ευπαθή σε αυτές είδη. 

2. Τυχόν ανταλλαγές υδάτων κατά τη μεταφορά απα¬ 
γορεύεται να πραγματοποιούνται στο φυσικό περιβάλ¬ 
λον. Επιτρέπεται να πραγματοποιούνται μόνο στους 
ειδικούς χώρους υποδοχής των επιχειρήσεων παραγω¬ 
γής προϊόντων υδατοκαλλιέργειας, των εγκεκριμένων 
εγκαταστάσεων επεξεργασίας και των υπονόμων των 
πόλεων που διαθέτουν βιολογικό σύστημα επεξεργα¬ 
σίας λυμάτων, ώστε να μη τίθεται σε κίνδυνο το υγει¬ 
ονομικό καθεστώς: 

α) των ζώων υδατοκαλλιέργειας που μεταφέρονται, 
β) των υδρόβιων ζώων που ενδέχεται να βρίσκονται 
στο χώρο της ανταλλαγής υδάτων και 
γ) των υδρόβιων ζώων στον τόπο προορισμού. 

3. Στους παραβάτες του παρόντος άρθρου επιβάλ¬ 
λεται διοικητικό πρόστιμο 1.500 ευρώ, σύμφωνα με τη 
διαδικασία του άρθρου 23 κεφάλαιο Α του ν.248/1914 (Α 
110) όπως το άρθρο αυτό αντικαταστάθηκε με το άρθρο 
13 του ν. 2538/1997 (Α 242). 

Αρθρο 14 

(Αρθρο 14 της Οδηγίας 2006/88/ΕΚ του Συμβουλίου) 
Πιστοποίηση υγείας των ζώων 

1. Τα ζώα υδατοκαλλιέργειας που διατίθενται στην 
αγορά της χώρας ή άλλου κράτους μέλους της Ε.Ε, σε 
ζώνη ή διαμέρισμα που έχουν χαρακτηρισθεί απαλλαγ¬ 
μένα από ασθένειες σύμφωνα με τα άρθρα 47 και 48 του 
παρόντος διατάγματος ή που υπόκεινται σε εποπτεία 
ή σε πρόγραμμα εξάλειψης σύμφωνα με τις παραγρά¬ 
φους 1 ή 2 του άρθρου 42 του παρόντος διατάγματος 
και προορίζονται για: 

α) σκοπούς καλλιέργειας και εμπλουτισμού του απο¬ 
θέματος, ή 

β) περαιτέρω μεταποίηση πριν από την ανθρώπινη 
κατανάλωση, με εξαίρεση: 
ί) τα νεκρά και εκσπλαχνισμένα ψάρια, 
μ) τα μαλάκια και τα καρκινοειδή που αποστέλλο- 
νται είτε ως μη μεταποιημένα είτε ως μεταποιημένα 

προϊόντα συνοδεύονται υποχρεωτικά από κατάλληλο 
κτηνιατρικό υγειονομικό πιστοποιητικό. 

2. Κατά τη διάθεση στην αγορά ζώων υδατοκαλλιέργειας 
που προέρχονται από περιοχή η οποία υπόκειται σε υγει¬ 
ονομικούς περιορισμούς βάσει των διατάξεων που προ- 
βλέπονται στα τμήματα 3, 4, 5 και 6 του κεφαλαίου V του 
παρόντος, όταν χορηγείται άδεια προκειμένου να εγκα- 
ταλείψουν την περιοχή αυτή, συνοδεύονται υποχρεωτικά 
από κατάλληλο κτηνιατρικό υγειονομικό πιστοποιητικό. 

Η παρούσα παράγραφος εφαρμόζεται επίσης για 
ασθένειες που δεν περιλαμβάνονται στο παράρτημα 

IV μέρος II και για τα ευπαθή σε αυτές είδη. 

3. Οι αρμόδιες κτηνιατρικές αρχές των Νομαρχια¬ 
κών Αυτοδιοικήσεων υποχρεούνται να κοινοποιούν τις 
ακόλουθες μετακινήσεις, μέσω του μηχανοργανωμένου 
συστήματος ΤΗΑΟΕ3: 

α) μετακινήσεις ζώων υδατοκαλλιέργειας προς άλλα 
κράτη μέλη στα οποία απαιτείται πιστοποίηση της υγεί¬ 
ας των ζώων σύμφωνα με την παράγραφο 1 ή 2 του 
παρόντος άρθρου και 

β) κάθε άλλη μετακίνηση ζώντων ζώων υδατοκαλ¬ 
λιέργειας για σκοπούς καλλιέργειας ή εμπλουτισμού 
του αποθέματος προς άλλα κράτη μέλη στα οποία δεν 
απαιτείται πιστοποίηση της υγείας των ζώων. 

4. Το μηχανοργανωμένο σύστημα που προβλέπεται 
στην παράγραφο 3, είναι δυνατόν να χρησιμοποιείται 
για την ανίχνευση μετακινήσεων που πραγματοποιού¬ 
νται εξ ολοκλήρου εντός της χώρας. 

ΤΜΗΜΑ 2 

Ζώα υδατοκαλλιέργειας που προορίζονται 

για καλλιέργεια και εμπλουτισμό του αποθέματος 

Αρθρο 15 

(Αρθρο 15 της Οδηγίας 2006/88/ΕΚ του Συμβουλίου) 

Γενικές απαιτήσεις για τη διάθεση ζώων 
υδατοκαλλιέργειας στην αγορά για καλλιέργεια 
και εμπλουτισμό του αποθέματος 

1. Με την επιφύλαξη των διατάξεων του κεφαλαίου 

V του παρόντος, τα ζώα υδατοκαλλιέργειας τα οποία 
διατίθενται στην αγορά για καλλιέργεια είναι υποχρε¬ 
ωτικό: 

α) να είναι κλινικά υγιή και 

β) να μην προέρχονται από εγκατάσταση ή περιοχή 
καλλιέργειας μαλακίων στην οποία σημειώθηκε ανεξή¬ 
γητη αυξημένη θνησιμότητα. 

Η παρούσα παράγραφος εφαρμόζεται επίσης για 
ασθένειες που δεν περιλαμβάνονται στο παράρτημα 
IV μέρος II και για τα ευπαθή σε αυτές είδη. 

2. Κατά παρέκκλιση από την περίπτωση β) της πα¬ 
ραγράφου 1, είναι δυνατόν να επιτρέπεται η διάθεση 
στην αγορά, βάσει αξιολόγησης του κινδύνου, υπό τον 
όρο ότι τα ζώα αυτά προέρχονται από τμήμα της εκμε¬ 
τάλλευσης ή της περιοχής καλλιέργειας μαλακίων που 
είναι επιδημιολογικά ανεξάρτητο από την επιδημιολο- 
γική μονάδα όπου σημειώθηκε η αυξημένη θνησιμότητα. 
Στην περίπτωση αυτή, η αρμόδια νομαρχιακού επιπέδου 
κτηνιατρική αρχή, μετά από αίτηση του υπευθύνου της 
εκμετάλλευσης, συγκροτεί τριμελή επιτροπή και ορίζει 
τα μέλη της από τον προϊστάμενό της, τον προϊστάμενο 
της τοπικής κτηνιατρικής αρχής και έναν κτηνίατρο 
με εμπειρία στην παθολογία των υδροβίων οργανι¬ 
σμών, ο οποίος, μετά από αίτησή της, ορίζεται από την 


αρμόδια κεντρική Διεύθυνση της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων. Έργο της τριμελούς επιτροπής είναι η 
αξιολόγηση του κινδύνου και η σύνταξη σχετικού πρα¬ 
κτικού. Η αρμόδια νομαρχιακού επιπέδου κτηνιατρική 
αρχή μπορεί να επιτρέψει τη διάθεση στην αγορά των 
ζώων υδατοκαλλιέργειας μόνο στην περίπτωση κατά 
την οποία στο πρακτικό αναγράφεται ότι ο κίνδυνος 
θεωρείται αμελητέος. 

3. Απαγορεύεται να διατίθενται στην αγορά για λό¬ 
γους καλλιέργειας και εμπλουτισμού του αποθέματος 
τα ζώα υδατοκαλλιέργειας που προορίζονται για κα¬ 
ταστροφή ή θανάτωση σύμφωνα με τα μέτρα ελέγχου 
ασθενειών τα οποία προβλέπονται στο κεφάλαιο V του 
παρόντος. 

4. Τα ζώα υδατοκαλλιέργειας επιτρέπεται να απελευ¬ 
θερώνονται στο φυσικό περιβάλλον για εμπλουτισμό ή 
σε εγκαταστάσεις ψυχαγωγικής αλιείας μόνον εάν: 

α) πληρούν τις απαιτήσεις της παραγράφου 1, και 

β) προέρχονται από εγκατάσταση ή περιοχή καλλιέρ¬ 
γειας μαλακίων στην οποία το υγειονομικό καθεστώς 
που αναφέρεται στο μέρος Α του παραρτήματος III 
είναι τουλάχιστον ισοδύναμο με εκείνο των υδάτων στα 
οποία πρόκειται να απελευθερωθούν. 

Σε ζώνες ή διαμερίσματα της χώρας, οι οποίες δεν 
έχουν χαρακτηρισθεί ως απαλλαγμένες από ασθένεια 
και στις οποίες εφαρμόζεται πρόγραμμα εποπτείας και 
δεν έχει διαπιστωθεί μόλυνση, είναι δυνατόν να απαι¬ 
τείται τα ζώα υδατοκαλλιέργειας που προορίζονται για 
τις ζώνες ή τα διαμερίσματα αυτά, να προέρχονται μόνο 
από ζώνες ή διαμερίσματα που έχουν χαρακτηρισθεί 
απαλλαγμένες από ασθένειες, σύμφωνα με τις διατάξεις 
των άρθρων 47 ή 48 του παρόντος. 

Αρθρο 16 

(Αρθρο 16 της Οδηγίας 2006/88/ΕΚ του Συμβουλίου) 
Είσοδος ζώων υδατοκαλλιέργειας ευπαθών ειδών 
σε περιοχές απαλλαγμένες από ασθένειες 

1. Τα ζώα υδατοκαλλιέργειας που ανήκουν σε ευπαθή 
είδη, για να εισέλθουν προς καλλιέργεια ή εμπλουτισμό 
του αποθέματος στο έδαφος της χώρας ή σε ζώνη ή δι¬ 
αμέρισμα που έχει χαρακτηριστεί ως απαλλαγμένο από 
μια συγκεκριμένη ασθένεια σύμφωνα με τις διατάξεις 
των άρθρων 47 και 48, πρέπει να προέρχονται από έδα¬ 
φος, σε ζώνη ή διαμέρισμα, που έχει επίσης χαρακτηρι¬ 
στεί ως απαλλαγμένο από την εν λόγω ασθένεια. 

2. Όταν μπορεί να αποδειχθεί επιστημονικά ότι τα 
ευπαθή σε συγκεκριμένη ασθένεια είδη, σε ορισμένα 
στάδια της ζωής τους, δεν μεταδίδουν την εν λόγω 
ασθένεια, η παράγραφος 1 δεν εφαρμόζεται στα συ¬ 
γκεκριμένα στάδια ζωής. 

Ο κατάλογος των ειδών ζώων υδατοκαλλιέργειας και 
των σταδίων της ζωής τους για τα οποία εφαρμόζεται 
η παρούσα παρέκκλιση, καθορίζεται σύμφωνα με την 
κοινοτική διαδικασία της παραγράφου 2 του άρθρου 62 
της Οδηγίας 2006/88/ΕΚ του Συμβουλίου. 

Αρθρο 17 

(Αρθρο 17 της Οδηγίας 2006/88/ΕΚ του Συμβουλίου) 
Είσοδος ζώντων ζώων υδατοκαλλιέργειας ειδών - 

φορέων σε περιοχές απαλλαγμένες από ασθένειες 

1. Στην περίπτωση που αποδεικνύεται βάσει επι¬ 
στημονικών στοιχείων ή πρακτικής εμπειρίας ότι είδη 

εκτός εκείνων που αναφέρονται στο μέρος II του Πα¬ 
ραρτήματος IV του παρόντος μπορούν να ευθύνονται 
για την παθητική μετάδοση μιας συγκεκριμένης ασθέ¬ 
νειας δρώντας ως είδη - φορείς, όταν εισέρχονται για 
σκοπούς καλλιέργειας ή εμπλουτισμού σε έδαφος, σε 
ζώνη ή διαμέρισμα που έχει χαρακτηριστεί ως απαλ¬ 
λαγμένο από τη συγκεκριμένη ασθένεια σύμφωνα με 
τα άρθρα 47 ή 48, αυτά τα είδη-φορείς είναι υπο¬ 
χρεωτικό: 

α) να προέρχονται από έδαφος, σε ζώνη ή διαμέρι¬ 
σμα που έχει χαρακτηριστεί ως απαλλαγμένο από τη 
συγκεκριμένη ασθένεια, ή 

β) να παραμείνουν σε εγκαταστάσεις καραντίνας σε 
ύδατα απαλλαγμένα από τον εν λόγω παθογόνο παρά¬ 
γοντα για κατάλληλη χρονική περίοδο, σε περίπτωση 
που τεκμηριώνεται, βάσει επιστημονικών στοιχείων ή 
πρακτικής εμπειρίας, ότι αυτή επαρκεί ώστε ο κίνδυνος 
μετάδοσης της συγκεκριμένης ασθένειας να μειωθεί σε 
επίπεδο αποδεκτό για την πρόληψη της μετάδοσης της 
συγκεκριμένης ασθένειας. 

2. Ο κατάλογος των ειδών-φορέων και σταδίων της 
ζωής των ειδών αυτών για τα οποία εφαρμόζεται το 
παρόν άρθρο και κατά περίπτωση των συνθηκών υπό 
τις οποίες τα εν λόγω είδη μπορούν να μεταδώσουν μια 
ασθένεια καθορίζεται σύμφωνα με την διαδικασία της 
παραγράφου 2 του άρθρου 62 της Οδηγίας 2006/88/ 
ΕΚ. 

3. Εν αναμονή της πιθανής υπαγωγής ενός είδους στον 
κατάλογο της παραγράφου 2, επιτρέπεται η εφαρμογή 
των διατάξεων που προβλέπονται στην παράγραφο 1 
του παρόντος άρθρου, μετά από άδεια της Επιτροπής 
της Ε.Ε. 

ΤΜΗΜΑ 3 

Ζώα και προϊόντα υδατοκαλλιέργειας που προορίζο¬ 
νται για κατανάλωση από τον άνθρωπο 

Άρθρο 18 

(Άρθρο 18 της Οδηγίας 2006/88/ΕΚ του Συμβουλίου) 
Ζώα και προϊόντα υδατοκαλλιέργειας 
που διατίθενται στην αγορά για περαιτέρω 
μεταποίηση πριν από την κατανάλωσή τους 
από τον άνθρωπο 

1. Τα ζώα υδατοκαλλιέργειας που ανήκουν σε είδη 
ευπαθή σε μία ή περισσότερες από τις μη εξωτικές 
ασθένειες που αναφέρονται στο παράρτημα IV μέρος 
II και τα προϊόντα τους μπορούν να διατίθενται στην 
αγορά για περαιτέρω μεταποίηση στο έδαφος χώρας 
ή σε ζώνη ή διαμέρισμα που έχουν χαρακτηριστεί ως 
απαλλαγμένα 

από τις ασθένειες αυτές σύμφωνα με τις διατάξεις 
των άρθρων 47 και 48, μόνο εάν πληρούν έναν από τους 
ακόλουθους όρους: 

α) προέρχονται από το έδαφος της χώρας ή άλλου 
κράτους μέλους ή ζώνη ή διαμέρισμα που έχουν χα¬ 
ρακτηριστεί ως απαλλαγμένα από τη συγκεκριμένη 
ασθένεια, 

β) η μεταποίησή τους πραγματοποιείται σε εγκεκρι¬ 
μένη εγκατάσταση μεταποίησης υπό συνθήκες που 
εμποδίζουν τη διάδοση ασθενειών, 

γ) σε ό,τι αφορά τα ψάρια: θανατώνονται και εκσπλα- 
χνίζονται πριν από την αποστολή τους, ή 


δ) σε ό,τι αφορά τα μαλάκια και τα καρκινοειδή: απο- 
στέλλονται είτε ως μη μεταποιημένα είτε ως μεταποι¬ 
ημένα προϊόντα. 

2. Τα ζώντα ζώα υδατοκαλλιέργειας που ανήκουν σε 
είδη ευπαθή σε μία ή περισσότερες από τις μη εξωτικές 
ασθένειες που αναφέρονται στο παράρτημα IV μέρος II 
τα οποία διατίθενται στην αγορά για περαιτέρω μετα¬ 
ποίηση στο έδαφος της χώρας ή σε άλλο κράτος μέλος 
ή σε ζώνη ή διαμέρισμα που έχει χαρακτηριστεί ως 
απαλλαγμένο από τις ασθένειες αυτές σύμφωνα με τις 
διατάξεις των άρθρων 47 ή 48, μπορούν να αποθηκεύο¬ 
νται προσωρινά στον τόπο μεταποίησης μόνον εάν: 

α) προέρχονται από το έδαφος της χώρας ή άλλου 
κράτους μέλους ή ζώνη ή διαμέρισμα που έχει χαρακτη¬ 
ριστεί ως απαλλαγμένο από τη συγκεκριμένη ασθένεια, 

ή 

β) παραμένουν προσωρινά σε κέντρα αποστολής, 
καθαρισμού ή παρόμοιες επιχειρήσεις που διαθέτουν 
εξοπλισμό επεξεργασίας υγρών αποβλήτων που αδρα- 
νοποιεί τους εν λόγω παθογόνους παράγοντες ή που 
υποβάλλουν τα υγρά απόβλητα σε άλλου είδους επε¬ 
ξεργασία για τη μείωση του κινδύνου διάδοσης ασθε¬ 
νειών στα φυσικά ύδατα σε αποδεκτό επίπεδο. 

Άρθρο 19 

(Άρθρο 19 της Οδηγίας 2006/88/ΕΚ του Συμβουλίου) 
Ζώα και προϊόντα υδατοκαλλιέργειας που 
διατίθενται στην αγορά για κατανάλωση από 
τον άνθρωπο χωρίς περαιτέρω μεταποίηση 

1. Το παρόν κεφάλαιο δεν εφαρμόζεται όταν ζώα υδα¬ 
τοκαλλιέργειας που ανήκουν σε είδη ευπαθή σε μία 
ή περισσότερες από τις ασθένειες που περιλαμβάνο¬ 
νται στο παράρτημα IV μέρος II, ή προϊόντα αυτών των 
ζώων, διατίθενται στην αγορά για κατανάλωση από 
τον άνθρωπο χωρίς περαιτέρω μεταποίηση, υπό την 
προϋπόθεση ότι συσκευάζονται σε συσκευασίες λιανι¬ 
κής πώλησης που τηρούν τις διατάξεις σχετικά με τη 
συσκευασία και την επισήμανση που προβλέπονται στον 
κανονισμό (ΕΚ) υπ’ αριθμ. 853/2004. 

2. Όταν ζώντα μαλάκια και καρκινοειδή που ανήκουν σε 
είδη ευπαθή σε μία ή περισσότερες από τις ασθένειες 
που απαριθμούνται στο παράρτημα IV μέρος II μετεγκα- 
θίστανται προσωρινά σε ύδατα άλλου κράτους μέλους 
ή της χώρας ή μεταφέρονται σε κέντρα αποστολής, 
καθαρισμού ή παρόμοιες επιχειρήσεις, εφαρμόζονται οι 
διατάξεις της παραγράφου 2 του άρθρου 18. 

ΤΜΗΜΑ 4 
Άγρια υδρόβια ζώα 

Άρθρο 20 

(Άρθρο 20 της Οδηγίας 2006/88/ΕΚ του Συμβουλίου) 
Απελευθέρωση άγριων υδρόβιων ζώων στη χώρα, 
σε ζώνες ή σε διαμερίσματα που έχουν 
χαρακτηριστεί ως απαλλαγμένα από ασθένειες 

1. Τα υδρόβια ζώα που ανήκουν σε είδη ευπαθή σε μία 
ή περισσότερες από τις ασθένειες που απαριθμούνται 
στο παράρτημα IV μέρος II και αλιεύονται στο έδαφος 
της χώρας ή σε ζώνη ή σε διαμέρισμα που δεν έχουν 
χαρακτηριστεί ως απαλλαγμένα από τις ασθένειες αυ¬ 
τές σύμφωνα με τις διατάξεις των άρθρων 47 ή 48 του 
παρόντος, παραμένουν σε καραντίνα υπό την επίβλεψη 
της αρμόδιας κτηνιατρικής αρχής της Νομαρχιακής Αυ¬ 
τοδιοίκησης σε κατάλληλες εγκαταστάσεις για επαρκή 

χρονική περίοδο ώστε ο κίνδυνος μετάδοσης της συγκε¬ 
κριμένης ασθένειας να μειωθεί σε αποδεκτό επίπεδο, 
πριν να απελευθερωθούν σε εκμετάλλευση ή σε περιοχή 
εκμετάλλευσης μαλακίων η οποία βρίσκεται στο έδαφος 
της χώρας ή ζώνη ή διαμέρισμα που έχει χαρακτηριστεί 
ως απαλλαγμένο από την ασθένεια αυτή σύμφωνα με 
τις διατάξεις των άρθρων 47 ή 48 του παρόντος. 

2. Σε λιμνοθάλασσες στις οποίες εφαρμόζονται πα¬ 
ραδοσιακές πρακτικές εκτατικής υδατοκαλλιέργειας 
είναι δυνατόν να επιτρέπεται η είσοδος ζώων υδατο¬ 
καλλιέργειας χωρίς την καραντίνα που προβλέπεται 
στην παράγραφο 1 υπό την προϋπόθεση ότι διενεργείται 
αξιολόγηση επικινδυνότητας και εκτιμάται ότι ο κίνδυ¬ 
νος δεν είναι μεγαλύτερος από τον αναμενόμενο βάσει 
της εφαρμογής της παραγράφου 1. 

ΤΜΗΜΑ 5 

Διακοσμητικά υδρόβια ζώα 

Άρθρο 21 

(Άρθρο 21 της Οδηγίας 2006/88/ΕΚ του Συμβουλίου) 

Διάθεση διακοσμητικών υδρόβιων ζώων στην αγορά 

1. Απαγορεύεται η διάθεση στην αγορά διακοσμητι- 
κών υδρόβιων ζώων τα οποία διαπιστώνεται ότι είναι 
δυνατόν να θέσουν σε κίνδυνο το υγειονομικό καθεστώς 
των υδρόβιων ζώων σε σχέση με τις ασθένειες που 
περιλαμβάνονται στο παράρτημα IV μέρος II. 

2. Το παρόν άρθρο εφαρμόζεται επίσης σε σχέση με 
τις ασθένειες που δεν περιλαμβάνονται στο παράρτημα 
IV μέρος II. 

3. Οι επιχειρήσεις διατήρησης διακοσμητικών υδροβί¬ 
ων ζώων οι οποίες τα διαθέτουν στην αγορά υποχρε- 
ούνται να εφοδιαστούν με άδεια την οποία χορηγεί η 
αρμόδια νομαρχιακού επιπέδου κτηνιατρική αρχή και 
καταχωρούνται σε μητρώο, σύμφωνα με κατευθυντήριες 
οδηγίες που καθορίζονται από την αρμόδια κεντρική 
Διεύθυνση της Γενικής Διεύθυνσης Κτηνιατρικής του 
Υπουργείου Αγροτικής Ανάπτυξης και Τροφίμων. 

ΚΕΦΑΛΑΙΟ IV 

ΕΙΣΑΓΩΓΗ ΣΤΗ ΧΩΡΑ ΖΩΩΝ ΚΑΙ ΠΡΟΪΟΝΤΩΝ 
ΥΔΑΤΟΚΑΛΛΙΕΡΓΕΙΑΣ ΑΠΟ ΤΡΙΤΕΣ ΧΩΡΕΣ 

Άρθρο 22 

(Αρθρα 22 και 23 της Οδηγίας 2006/88/ΕΚ 
του Συμβουλίου) 

Γενικές απαιτήσεις για την εισαγωγή ζώων και προϊό¬ 
ντων υδατοκαλλιέργειας από τρίτες χώρες 

Η εισαγωγή ζώων υδατοκαλλιέργειας και προϊόντων 
αυτών επιτρέπεται μόνον από τις τρίτες χώρες ή τα 
τμήματα των τρίτων χωρών που περιλαμβάνονται στον 
κατάλογο ο οποίος καταρτίζεται και τηρείται επίκαι¬ 
ρος σύμφωνα με τη διαδικασία της παραγράφου 2 του 
άρθρου 62 της Οδηγίας 2006/88/ΕΚ. 

Άρθρο 23 

(Άρθρα 24 και 25 της Οδηγίας 2006/88/ΕΚ 
του Συμβουλίου) 

Έγγραφα 

Ι.Όλες οι παρτίδες ζώων υδατοκαλλιέργειας και προ¬ 
ϊόντων τους καταγωγής τρίτων χωρών επιτρέπεται να 
εισέρχονται στο έδαφος της χώρας μόνο εφόσον συ¬ 
νοδεύονται από έγγραφο το οποίο περιλαμβάνει κτη¬ 
νιατρικό υγειονομικό πιστοποιητικό. 


2. Το κτηνιατρικό υγειονομικό πιστοποιητικό των ζώων 
βεβαιώνει ότι η παρτίδα πληρεί: 

α) τις απαιτήσεις που ορίζονται για τα προϊόντα αυτά 
βάσει του παρόντος διατάγματος, και 
β) τυχόν ειδικούς όρους εισαγωγής που έχουν θεσπι¬ 
στεί σύμφωνα με διαδικασία της παραγράφου 2 του 
άρθρου 62 της Οδηγίας 2006/88/ΕΚ. 

3. Το έγγραφο μπορεί να περιέχει λεπτομέρειες που 
απαιτούνται δυνάμει άλλων εθνικών ή κοινοτικών νο¬ 
μοθετικών διατάξεων για θέματα δημόσιας υγείας και 
υγείας των ζώων. 

ΚΕΦΑΛΑΙΟ V 

ΚΟΙΝΟΠΟΙΗΣΗ ΚΑΙ ΕΛΑΧΙΣΤΑ ΜΕΤΡΑ ΓΙΑ ΤΟΝ 
ΕΛΕΓΧΟ ΤΩΝ ΑΣΘΕΝΕΙΩΝ ΤΩΝ ΥΔΡΟΒΙΩΝ ΖΩΩΝ 

ΤΜΗΜΑ 1 

Κοινοποίηση ασθενειών 

Αρθρο 24 

(Αρθρο 26 της Οδηγίας 2006/88/ΕΚ του Συμβουλίου) 
Εθνική κοινοποίηση 

1. Όταν υπάρχουν υπόνοιες για την εμφάνιση ασθέ¬ 
νειας που περιλαμβάνεται στο παράρτημα IV μέρος II 
ή την επιβεβαιωμένη εμφάνιση τέτοιας ασθένειας σε 
υδρόβια ζώα ή την αυξημένη θνησιμότητα σε ζώα υδα¬ 
τοκαλλιέργειας, υποχρεούται ο καθένας να τις αναφέρει 
αμέσως σε οιαδήποτε κτηνιατρική αρχή της χώρας για 
περαιτέρω έρευνες. 

2. Την υποχρέωση κοινοποίησης όσων αναφέρονται 
στην παράγραφο 1 έχουν οι εξής: 

α) ο ιδιοκτήτης και οποιοδήποτε πρόσωπο φροντίζει 
υδρόβια ζώα, 

β) οποιοδήποτε πρόσωπο συνοδεύει ζώα υδατοκαλ¬ 
λιέργειας κατά τη μεταφορά, 
γ) οι κτηνίατροι και οι άλλοι επαγγελματίες του τομέα 
υγειονομικών υπηρεσιών για τα υδρόβια ζώα. 

δ) οι επίσημοι κτηνίατροι, το ανώτερο προσωπικό 
των κτηνιατρικών ή άλλων εργαστηρίων, επίσημων ή 
ιδιωτικών, και 

ε) οποιοδήποτε άλλο πρόσωπο έχει επαγγελματική 
σχέση με υδρόβια ζώα που ανήκουν σε ευπαθή είδη ή 
με προϊόντα τέτοιων ζώων. 

3. Στους παραβάτες του παρόντος άρθρου επιβάλ¬ 
λονται οι κυρώσεις των άρθρων 283, 284 και 285 του 
Ποινικού Κώδικα. 

Αρθρο 25 

(Αρθρο 27 της Οδηγίας 2006/88/ΕΚ του Συμβουλίου) 
Κοινοποίηση στα λοιπά κράτη μέλη, στην Επιτροπή 
και στις χώρες μέλη της ΕΖΕΣ 

Η αρμόδια κεντρική Διεύθυνση της Γ ενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων ενημερώνει τις αρμόδιες αρχές των άλλων 
κρατών μελών, την Επιτροπή της Ε.Ε και τις αρμόδιες 
αρχές των μελών των χωρών της ΕΖΕΣ εντός 24 ωρών 
σε περίπτωση που επιβεβαιώνονται τα εξής: 

α) εξωτική ασθένεια που περιλαμβάνεται στο παράρ¬ 
τημα IV μέρος II. 

β) μη εξωτική ασθένεια που περιλαμβάνεται στο πα¬ 
ράρτημα IV μέρος II όταν η χώρα, ή η ζώνη ή το δια¬ 
μέρισμα έχει χαρακτηριστεί ως απαλλαγμένο από τη 
συγκεκριμένη ασθένεια. 

ΤΜΗΜΑ 2 

Υπόνοια ασθένειας που περιλαμβάνεται στον 
κατάλογο - Επιζωοτιολογική έρευνα 

Άρθρο 26 

(Άρθρο 28 της Οδηγίας 2006/88/ΕΚ του Συμβουλίου) 
Αρχικά μέτρα ελέγχου 

Η αρμόδια κτηνιατρική αρχή της Νομαρχιακής Αυτο¬ 
διοίκησης, στην περίπτωση υπόνοιας εξωτικής ασθέ¬ 
νειας που περιλαμβάνεται στο παράρτημα IV μέρος II 
ή σε περίπτωση υπόνοιας μη εξωτικής ασθένειας που 
περιλαμβάνεται στο παράρτημα IV μέρος II στη χώρα, 
σε ζώνες ή σε διαμερίσματα στα οποία έχει αποδο¬ 
θεί το υγειονομικό καθεστώς είτε της κατηγορίας I 
είτε της κατηγορίας III, όπως αναφέρεται στο μέρος 
Α του παραρτήματος III, όσον αφορά τη συγκεκριμένη 
ασθένεια: 

α) λαμβάνει κατάλληλα δείγματα τα οποία εξετά¬ 
ζονται από εργαστήριο που ορίζεται σύμφωνα με το 
άρθρο 54 του παρόντος. 

β) ενόσω εκκρεμεί το αποτέλεσμα της εξέτασης που 
προβλέπεται στην περίπτωση α), εκδίδει απόφαση την 
οποία απευθύνει στον υπεύθυνο της επιχείρησης πα¬ 
ραγωγής προϊόντων υδατοκαλλιέργειας και κοινοποιεί 
στην αρμόδια κεντρική Διεύθυνση της Γενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων, με την οποία: 

ί) θέτει την εκμετάλλευση ή την περιοχή καλλιέργειας 
μαλακίων στην οποία υπάρχουν υπόνοιες εμφάνισης 
της ασθένειας υπό επίσημη επιτήρηση και εφαρμόζει 
σχετικά μέτρα ελέγχου για την πρόληψη της εξάπλωσης 
της ασθένειας σε άλλα υδρόβια ζώα, 

ϋ) απαγορεύει την έξοδο και την είσοδο ζώων υδατο¬ 
καλλιέργειας στην εκμετάλλευση ή περιοχή καλλιέργει¬ 
ας μαλακίων στην οποία υπάρχουν υπόνοιες εμφάνισης 
της ασθένειας, χωρίς την άδειά της, 

ϋί) διεξάγει την επιζωοτιολογική έρευνα που προβλέ- 
πεται στο άρθρο 27 του παρόντος. 

Αρθρο 27 

(Άρθρο 29 της Οδηγίας 2006/88/ΕΚ του Συμβουλίου) 
Επιζωοτιολογικές έρευνες 

1. Η αρμόδια κτηνιατρική αρχή της Νομαρχιακής Αυτο¬ 
διοίκησης διεξάγει επιζωοτιολογική έρευνα όταν με την 
εργαστηριακή εξέταση διαπιστωθεί η παρουσία: 

α) εξωτικής ασθένειας που περιλαμβάνεται στο πα¬ 
ράρτημα IV μέρος II, ή 

β) μη εξωτικής ασθένειας που περιλαμβάνεται στο 
παράρτημα IV μέρος II, εφόσον στη χώρα, σε ζώνες ή σε 
διαμερίσματα έχει αποδοθεί το υγειονομικό καθεστώς 
είτε της κατηγορίας I είτε της κατηγορίας III, όπως 
αναφέρεται στο μέρος Α του παραρτήματος III, για τη 
συγκεκριμένη ασθένεια. 

2. Η επιζωοτιολογική έρευνα που προβλέπεται στην 
παράγραφο 1 έχει τους εξής στόχους: 

α) να καθοριστούν η πιθανή προέλευση και οι πιθανοί 
τρόποι μόλυνσης. 

β) να διερευνηθεί εάν τα ζώα υδατοκαλλιέργειας έφυ¬ 
γαν από την εκμετάλλευση ή την περιοχή καλλιέργειας 
μαλακίων στη διάρκεια της σχετικής περιόδου πριν από 
την κοινοποίηση της υπόνοιας, κατά τα προβλεπόμενα 
στην παράγραφο 1 του άρθρου 24. 


γ) να διερευνηθεί κατά πόσον έχουν μολυνθεί άλλες 
εκμεταλλεύσεις. 

3. Όταν η επιζωοτιολογική έρευνα που προβλέπεται 
στην παράγραφο 1 δείχνει ότι η ασθένεια ενδέχεται 
να έχει εξαπλωθεί σε μία ή περισσότερες εκμεταλλεύ¬ 
σεις, περιοχές καλλιέργειας μαλακίων ή μη περίκλειστα 
ύδατα, η αρμόδια κτηνιατρική αρχή της Νομαρχιακής 
Αυτοδιοίκησης εκδίδει απόφαση με την οποία επιβάλλει 
σε αυτές τις εκμεταλλεύσεις, περιοχές καλλιέργειας 
μαλακίων ή μη περίκλειστα ύδατα τα μέτρα που προ- 
βλέπονται στο άρθρο 26. 

Στην περίπτωση κατά την οποία οι εκμεταλλεύσεις, οι 
περιοχές καλλιέργειας μαλακίων ή τα μη περίκλειστα 
ύδατα, βρίσκονται στο έδαφος περισσοτέρων νομών, 
τα μέτρα επιβάλλονται με απόφαση του προϊσταμένου 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων. 

Όταν η λεκάνη απορροής ή η παράκτια ζώνη έχει 
μεγάλη έκταση, η αρμόδια κτηνιατρική αρχή της Νο¬ 
μαρχιακής Αυτοδιοίκησης μπορεί να αποφασίζει την 
εφαρμογή του άρθρου 26 μόνον σε περιοχή μικρότερης 
έκτασης, γειτονική της ύποπτης για μόλυνση εκμετάλ¬ 
λευσης ή περιοχής καλλιέργειας μαλακίων, εφόσον 
κρίνει ότι η εν λόγω μικρότερης έκτασης περιοχή είναι 
αρκετά μεγάλη ώστε να εξασφαλίζεται η μη εξάπλωση 
της ασθένειας. 

4. Όπου είναι αναγκαίο, η αρμόδια κεντρική Διεύθυνση 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων ενημερώνει τις αρ¬ 
μόδιες αρχές των γειτονικών κρατών μελών ή τρίτων 
χωρών για το εικαζόμενο κρούσμα της ασθένειας. 

Αρθρο 28 

(Άρθρο 30 της Οδηγίας 2006/88/ΕΚ του Συμβουλίου) 
Αρση των περιορισμών 

Οι περιορισμοί που προβλέπονται στην περίπτωση 
β) του άρθρου 26 αίρονται με απόφαση της αρμόδιας 
κτηνιατρικής αρχής της Νομαρχιακής Αυτοδιοίκησης, 
εάν από την εξέταση που προβλέπεται στην περίπτωση 
α) του ίδιου άρθρου δεν αποδειχθεί η παρουσία της 
ασθένειας. 

ΤΜΗΜΑ 3 

Ελάχιστα μέτρα ελέγχου σε περίπτωση επιβεβαίω¬ 
σης της εμφάνισης εξωτικών ασθενειών σε ζώα υδα¬ 
τοκαλλιέργειας 

Αρθρο 29 

(Αρθρο 31 της Οδηγίας 2006/88/ΕΚ του Συμβουλίου) 
Εισαγωγική διάταξη 

Το παρόν τμήμα εφαρμόζεται σε περίπτωση επιβε¬ 
βαίωσης της εμφάνισης μιας εξωτικής ασθένειας που 
περιλαμβάνεται στο παράρτημα IV μέρος II σε ζώα υδα¬ 
τοκαλλιέργειας. 

Αρθρο 30 

(Αρθρο 32 της Οδηγίας 2006/88/ΕΚ του Συμβουλίου) 
Γ ενικά μέτρα 

Στην περίπτωση επιβεβαίωσης της εμφάνισης μιας 
εξωτικής ασθένειας που περιλαμβάνεται στο παράρ¬ 
τημα IV μέρος II σε ζώα υδατοκαλλιέργειας: 

1. Η αρμόδια κτηνιατρική αρχή της Νομαρχιακής Αυ¬ 
τοδιοίκησης με απόφασή της που απευθύνεται στον 

υπεύθυνο της επιχείρησης παραγωγής προϊόντων 
υδατοκαλλιέργειας και η οποία κοινοποιείται στην 
αρμόδια κεντρική Διεύθυνση της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων: 

α) χαρακτηρίζει την εκμετάλλευση ή την περιοχή καλ¬ 
λιέργειας μαλακίων επισήμως ως μολυσμένη. 

β) ορίζει κατάλληλη για την εν λόγω ασθένεια περιοχή 
περιστολής, συμπεριλαμβανομένης ζώνης προστασίας 
και ζώνης επίβλεψης, γύρω από την εκμετάλλευση ή την 
περιοχή καλλιέργειας μαλακίων που έχει χαρακτηριστεί 
ως μολυσμένη. 

γ) απαγορεύει τον εμπλουτισμό του αποθέματος και 
τη μεταφορά ζώων υδατοκαλλιέργειας προς και από 
την περιοχή περιστολής, ούτε στο εσωτερικό της, χωρίς 
την άδειά της και 

δ) θέτει σε εφαρμογή τυχόν πρόσθετα μέτρα για την 
πρόληψη της περαιτέρω εξάπλωσης της ασθένειας, σύμ¬ 
φωνα με τα άρθρα 31, 32, 33 ή 34 του παρόντος. 

2. Όταν οι περιοχές καλλιέργειας μαλακίων ή οι ζώ¬ 
νες προστασίας και επίβλεψης καλύπτουν το έδαφος 
περισσοτέρων νομών της χώρας, η απόφαση της παρα¬ 
γράφου 1 λαμβάνεται από τον προϊστάμενο της Γ ενικής 
Διεύθυνσης Κτηνιατρικής του Υπουργείου Αγροτικής 
Ανάπτυξης και Τροφίμων. 

Άρθρο 31 

(Αρθρο 33 της Οδηγίας 2006/88/ΕΚ του Συμβουλίου) 
Συλλογή και περαιτέρω μεταποίηση 

1. Τα ζώα υδατοκαλλιέργειας που έχουν φθάσει σε 
εμπορεύσιμο μέγεθος και δεν παρουσιάζουν κανένα 
κλινικό σημείο ασθένειας μπορούν να συλλέγονται υπό 
την επίβλεψη της αρμόδιας κτηνιατρικής αρχής της Νο¬ 
μαρχιακής Αυτοδιοίκησης και να διατίθενται για κατα¬ 
νάλωση από τον άνθρωπο ή περαιτέρω μεταποίηση. 

2. Η συλλογή, η εισαγωγή σε κέντρα αποστολής ή 
καθαρισμού, η περαιτέρω μεταποίηση και κάθε άλλη 
σχετική ενέργεια που αφορά την προετοιμασία των 
ζώων υδατοκαλλιέργειας για την εισαγωγή τους στην 
τροφική αλυσίδα πραγματοποιούνται υπό συνθήκες που 
εμποδίζουν την εξάπλωση του παθογόνου παράγοντα ο 
οποίος ευθύνεται για την πρόκληση της ασθένειας. 

3. Τα κέντρα αποστολής, τα κέντρα καθαρισμού ή οι 
παρόμοιες επιχειρήσεις διαθέτουν εξοπλισμό επεξεργα¬ 
σίας λυμάτων ο οποίος αδρανοποιεί τον παθογόνο πα¬ 
ράγοντα που ευθύνεται για την πρόκληση της ασθένειας 
ή υποβάλλουν τα λύματα σε άλλου είδους επεξεργασία 
για τη μείωση του κινδύνου διάδοσης ασθενειών στα 
φυσικά ύδατα σε αποδεκτό επίπεδο. 

4. Η περαιτέρω μεταποίηση πραγματοποιείται σε 
εγκεκριμένες εγκαταστάσεις μεταποίησης. 

Αρθρο 32 

(Αρθρο 34 της Οδηγίας 2006/88/ΕΚ του Συμβουλίου) 
Απομάκρυνση και απόρριψη 

1. Τα νεκρά ψάρια και καρκινοειδή, καθώς και τα ζώ- 
ντα ψάρια και καρκινοειδή που παρουσιάζουν κλινικά 
συμπτώματα ασθένειας, απομακρύνονται και απορρί¬ 
πτονται υπό την επίβλεψη της αρμόδιας κτηνιατρικής 
αρχής της Νομαρχιακής Αυτοδιοίκησης σύμφωνα με 
τον κανονισμό (ΕΚ) υπ’ αριθμ. 1774/2002 του Ευρωπαϊκού 
Κοινοβουλίου και του Συμβουλίου, της 3ης Οκτωβρίου 
2002, για τον καθορισμό υγειονομικών κανόνων σχετικά 


με τα ζωικά υποπροϊόντα που δεν προορίζονται για 
κατανάλωση από τον άνθρωπο (I 273), το συντομότερο 
δυνατό σύμφωνα με το σχέδιο έκτακτης ανάγκης που 
προβλέπεται στο άρθρο 45 του παρόντος. 

2. Τα ζώα υδατοκαλλιέργειας που δεν έχουν φθάσει σε 
εμπορεύσιμο μέγεθος και δεν παρουσιάζουν κανένα κλι¬ 
νικό σημείο ασθένειας μπορούν, εντός της κατάλληλης 
προθεσμίας, συνεκτιμώντας το είδος της παραγωγής 
και τον κίνδυνο που παρουσιάζουν τα ζώα αυτά για πε¬ 
ραιτέρω εξάπλωση της ασθένειας, να απομακρύνονται 
και να απορρίπτονται υπό την επίβλεψη της αρμόδιας 
κτηνιατρικής αρχής της Νομαρχιακής Αυτοδιοίκησης 
σύμφωνα με τον κανονισμό (ΕΚ) υπ’ αριθμ. 1774/2002 
και το σχέδιο έκτακτης ανάγκης που προβλέπεται στο 
άρθρο 45 του παρόντος. 

Αρθρο 33 

(Αρθρο 35 της Οδηγίας 2006/88/ΕΚ του Συμβουλίου) 
Προσωρινή διακοπή της καλλιέργειας 

Όπου είναι δυνατόν, στις μολυσμένες εκμεταλλεύσεις 
ή στις περιοχές καλλιέργειας μαλακίων εφαρμόζεται 
κατάλληλη περίοδος προσωρινής διακοπής της καλλι¬ 
έργειας μετά την εκκένωση και, όπου κρίνεται σκόπιμο, 
ο καθαρισμός και η απολύμανση. 

Για τις εκμεταλλεύσεις ή τις περιοχές καλλιέργειας 
μαλακίων όπου εκτρέφονται ζώα υδατοκαλλιέργειας 
μη ευπαθή στην εν λόγω ασθένεια, οι αποφάσεις του 
άρθρου 30 για την προσωρινή διακοπή της καλλιέργειας 
θεμελιώνονται βάσει εκτίμησης του κινδύνου. 

Άρθρο 34 

(Άρθρο 36 της Οδηγίας 2006/88/ΕΚ του Συμβουλίου) 
Προστασία των ζώων υδατοκαλλιέργειας 

Με τις αποφάσεις του άρθρου 30 λαμβάνεται κάθε 
αναγκαίο μέτρο για την παρεμπόδιση της εξάπλωσης 
της ασθένειας σε άλλα υδρόβια ζώα. 

Αρθρο 35 

(Αρθρο 37 της Οδηγίας 2006/88/ΕΚ του Συμβουλίου) 
Αρση των μέτρων 

Η απόφαση της αρμόδιας κτηνιατρικής αρχής της 
Νομαρχιακής Αυτοδιοίκησης ή της αρμόδιας κεντρικής 
Διεύθυνσης της Γενικής Διεύθυνσης Κτηνιατρικής του 
Υπουργείου Αγροτικής Ανάπτυξης και Τροφίμων για 
την επιβολή των μέτρων που προβλέπονται στο παρόν 
τμήμα ισχύει έως ότου: 

α) ολοκληρωθούν τα μέτρα εξάλειψης τα οποία προ- 
βλέπονται στο παρόν τμήμα. 

β) διεξαχθεί από τις αρμόδιες κτηνιατρικές αρχές, 
στην περιοχή περιστολής, η δειγματοληψία και η επίβλε¬ 
ψη που είναι σκόπιμες για την εν λόγω ασθένεια και τα 
είδη των μολυσμένων επιχειρήσεων παραγωγής προϊό¬ 
ντων υδατοκαλλιέργειας, με αρνητικά αποτελέσματα. 

ΤΜΗΜΑ 4 

Ελάχιστα μέτρα ελέγχου σε περίπτωση 
επιβεβαίωσης της εμφάνισης μη εξωτικών 
ασθενειών σε ζώα υδατοκαλλιέργειας 

Άρθρο 36 

(Άρθρο 38 της Οδηγίας 2006/88/ΕΚ του Συμβουλίου) 
Γ ενικές διατάξεις 

1. Σε περίπτωση επιβεβαίωσης της εμφάνισης μη εξω¬ 
τικής ασθένειας που περιλαμβάνεται στο παράρτημα IV 

μέρος II στη χώρα, σε ζώνη ή σε διαμέρισμα που έχει 
χαρακτηριστεί ως απαλλαγμένο από τη συγκεκριμένη 
ασθένεια, είτε: 

α) εφαρμόζονται τα μέτρα που προβλέπονται στο 
τμήμα 3 για την αποκατάσταση του χαρακτηρισμού της 
χώρας ή της ζώνης ή του διαμερίσματος ως απαλλαγ¬ 
μένου από ασθένειες, είτε 

β) εκπονείται πρόγραμμα εξάλειψης σύμφωνα με την 
παράγραφο 2 του άρθρου 42. 

2. Κατά παρέκκλιση από την παράγραφο 2 του άρ¬ 
θρου 32, στην περίπτωση κατά την οποία εφαρμόζονται 
τα μέτρα που προβλέπονται στο τμήμα 3, μπορεί να 
επιτρέπεται να μεγαλώνουν κλινικά υγιή ζώα έως ότου 
φθάσουν στο εμπορικό μέγεθος τους πριν θανατωθούν 
για ανθρώπινη κατανάλωση ή να μετακινούνται σε άλλη 
μολυσμένη ζώνη ή διαμέρισμα. Σε αυτές τις περιπτώσεις, 
λαμβάνονται μέτρα για τη μείωση και, στο μέτρο του 
δυνατού, την πρόληψη της περαιτέρω εξάπλωσης της 
ασθένειας. Για την εφαρμογή της παρούσας παραγρά¬ 
φου εφαρμόζεται η διαδικασία της παραγράφου 2 του 
άρθρου 15 του παρόντος διατάγματος. 

3. Στην περίπτωση κατά την οποία κρίνεται ότι δεν 
είναι επιθυμητή πλέον η αποκατάσταση του χαρακτηρι¬ 
σμού απαλλαγής από ασθένειες, εφαρμόζεται το άρθρο 
37. 


Άρθρο 37 

(Άρθρο 39 της Οδηγίας 2006/88/ΕΚ του Συμβουλίου) 
Μέτρα περιστολής 

Σε περίπτωση επιβεβαίωσης της εμφάνισης μη εξωτι¬ 
κής ασθένειας που περιλαμβάνεται στο παράρτημα IV 
μέρος II στη χώρα, σε ζώνη ή σε διαμέρισμα που δεν έχει 
χαρακτηριστεί ως απαλλαγμένο από την ασθένεια αυτή, 
η αρμόδια κτηνιατρική αρχή της Νομαρχιακής Αυτοδι¬ 
οίκησης ή η αρμόδια κεντρική Διεύθυνση της Γενικής 
Διεύθυνσης Κτηνιατρικής του Υπουργείου Αγροτικής 
Ανάπτυξης και Τροφίμων, ανάλογα με την περίπτωση, 
με απόφασή της λαμβάνει μέτρα για την περιστολή 
της ασθένειας. 

Τα μέτρα αυτά περιλαμβάνουν τουλάχιστον τα εξής: 
α) τον χαρακτηρισμό της εκμετάλλευσης ή της περι¬ 
οχής καλλιέργειας μαλακίων ως μολυσμένης. 

β) τον ορισμό κατάλληλης για την εν λόγω ασθένεια 
περιοχής περιστολής, συμπεριλαμβανομένης ζώνης προ¬ 
στασίας και ζώνης επίβλεψης, γύρω από την εκμετάλ¬ 
λευση ή την περιοχή καλλιέργειας μαλακίων που έχει 
χαρακτηριστεί ως μολυσμένη. 

γ) τον περιορισμό της μετακίνησης ζώων υδατοκαλλι¬ 
έργειας από την περιοχή περιστολής, βάσει του οποίου 
μετακινούνται μόνον τα ζώα: 

ί) που εισέρχονται σε εκμεταλλεύσεις ή περιοχές 
καλλιέργειας μαλακίων σύμφωνα με τις διατάξεις της 
παραγράφου 2 του άρθρου 12 του παρόντος, ή 
ϋ) που συλλέγονται και θανατώνονται για κατανάλωση 
από τον άνθρωπο σύμφωνα με τις διατάξεις της παρα¬ 
γράφου 1 του άρθρου 31 του παρόντος. 

δ) απομάκρυνση και απόρριψη των νεκρών ψαριών και 
καρκινοειδών υπό την επίβλεψή της σύμφωνα με τον κα¬ 
νονισμό (ΕΚ) υπ’ αριθμ. 1774/2002 εντός της κατάλληλης 
προθεσμίας, συνεκτιμώντας το είδος της παραγωγής 
και τον κίνδυνο που παρουσιάζουν αυτά τα νεκρά ζώα 
για περαιτέρω εξάπλωση της ασθένειας. 


ΤΜΗΜΑ 5 

Ελάχιστα μέτρα ελέγχου στην περίπτωση 
επιβεβαίωσης της εμφάνισης των ασθενειών 
που περιλαμβάνονται στο παράρτημα IV μέρος 
II σε άγρια υδρόβια ζώα 

Αρθρο 38 

(Αρθρο 40 της Οδηγίας 2006/88/ΕΚ του Συμβουλίου) 
Έλεγχος των ασθενειών που περιλαμβάνονται 

στο παράρτημα IV μέρος II σε άγρια υδρόβια ζώα 

1. Σε περίπτωση που άγρια υδρόβια ζώα έχουν μολυν- 
θεί ή υπάρχουν υπόνοιες ότι έχουν μολυνθεί από εξωτι¬ 
κές ασθένειες που περιλαμβάνονται στο παράρτημα IV 
μέρος II, η αρμόδια κτηνιατρική αρχή της Νομαρχιακής 
Αυτοδιοίκησης παρακολουθεί την κατάσταση και με 
απόφασή της λαμβάνει μέτρα για τη μείωση, και στο 
μέτρο του δυνατού την πρόληψη της περαιτέρω εξά¬ 
πλωσης της ασθένειας. 

2. Σε περίπτωση που άγρια υδρόβια ζώα έχουν μο¬ 
λυνθεί ή υπάρχουν υπόνοιες ότι έχουν μολυνθεί από μη 
εξωτικές ασθένειες που περιλαμβάνονται στο παράρ¬ 
τημα IV μέρος II στη χώρα, σε ζώνη ή σε διαμέρισμα 
που έχει χαρακτηριστεί ως απαλλαγμένο από τις συ¬ 
γκεκριμένες ασθένειες, η αρμόδια κτηνιατρική αρχή της 
Νομαρχιακής Αυτοδιοίκησης παρακολουθεί επίσης την 
κατάσταση και με απόφασή της, λαμβάνει μέτρα για τη 
μείωση, και στο μέτρο του δυνατού την πρόληψη της 
περαιτέρω εξάπλωσης της ασθένειας. 

3. Η αρμόδια κεντρική Διεύθυνση της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων ενημερώνει την Επιτροπή της Ε.Ε και τα 
άλλα κράτη μέλη, στο πλαίσιο της επιτροπής που ανα- 
φέρεται στην παράγραφο 1 του άρθρου 62 της Οδηγίας 
2006/88/ΕΚ, για τα μέτρα που έλαβε σύμφωνα με τις 
παραγράφους 1 και 2. 

ΤΜΗΜΑ 6 

Μέτρα ελέγχου σε περίπτωση πρωτοεμφανιζόμενων 

ασθενειών 

Αρθρο 39 

(Αρθρο 41 της Οδηγίας 2006/88/ΕΚ του Συμβουλίου) 
Πρωτοεμφανιζόμενες ασθένειες 

Σε περίπτωση εμφάνισης πρωτοεμφανιζόμενης ασθέ¬ 
νειας, με απόφαση της Γ ενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων 
λαμβάνονται τα κατάλληλα μέτρα ελέγχου της ασθένει¬ 
ας, ώστε να παρεμποδισθεί η εξάπλωσή της και να απο¬ 
φευχθεί ο κίνδυνος περαιτέρω εξάπλωσης στα υδρόβια 
ζώα. Η απόφαση αυτή κοινοποιείται στις αρμόδιες αρχές 
της Επιτροπής της Ε.Ε, των άλλων κρατών μελών και 
των χωρών της ΕΖΕΣ, εάν τα πορίσματα έχουν επιδη- 
μιολογική σημασία για άλλο κράτος μέλος. 

ΤΜΗΜΑ 7 

Εναλλακτικά μέτρα και εθνικές διατάξεις 

Αρθρο 40 

(Αρθρο 42 της Οδηγίας 2006/88/ΕΚ του Συμβουλίου) 

Πρόσθετα επιδημιολογικά μέτρα για τις ασθένειες 

που περιλαμβάνονται στο παράρτημα IV μέρος II 

Όταν τα μέτρα που προβλέπονται στο παρόν κεφά¬ 
λαιο κρίνονται ακατάλληλα για την επιδημιολογική κα¬ 
τάσταση ή η ασθένεια φαίνεται να εξαπλώνεται παρά 

τα μέτρα που λαμβάνονται, καθορίζονται πρόσθετα 
μέτρα σύμφωνα με τη διαδικασία της παραγράφου 2 
του άρθρου 62 της Οδηγίας 2006/88/ΕΚ. 

Άρθρο 41 

(Άρθρο 43 της Οδηγίας 2006/88/ΕΚ του Συμβουλίου) 
Διατάξεις για τον περιορισμό του αντίκτυπου 
των ασθενειών που δεν περιλαμβάνονται 
στο παράρτημα IV μέρος II 

1. Όταν μια ασθένεια που δεν περιλαμβάνεται στο πα¬ 
ράρτημα IV μέρος II αποτελεί σημαντικό κίνδυνο για την 
υγειονομική κατάσταση των ζώων υδατοκαλλιέργειας ή 
των άγριων υδρόβιων ζώων στη χώρα, με απόφαση του 
Υπουργού Αγροτικής Ανάπτυξης και Τροφίμων μπορεί 
να λαμβάνονται μέτρα για την πρόληψη της εισόδου ή 
για την καταπολέμηση αυτής της ασθένειας. 

Τα μέτρα αυτά δεν επιτρέπεται να υπερβαίνουν τα 
όρια του σκοπίμου και αναγκαίου για την πρόληψη της 
εισόδου ή για την καταπολέμηση της ασθένειας. 

2. Η αρμόδια κεντρική Διεύθυνση της Γενικής Διεύ¬ 
θυνσης Κτηνιατρικής του Υπουργείου Αγροτικής Ανά¬ 
πτυξης και Τροφίμων κοινοποιεί στην Επιτροπή της 
Ε.Ε τα μέτρα που αναφέρονται στην παράγραφο 1, τα 
οποία ενδέχεται να επηρεάσουν το εμπόριο μεταξύ των 
κρατών μελών και απαιτείται η έγκρισή τους σύμφω¬ 
να με την παράγραφο 2 του άρθρου 62 της Οδηγίας 
2006/88/ΕΚ. 

ΚΕΦΑΛΑΙΟ VI 

ΠΡΟΓΡΑΜΜΑΤΑ ΕΛΕΓΧΟΥ ΚΑΙ ΕΜΒΟΛΙΑΣΜΟΣ 
ΤΜΗΜΑ 1 

Προγράμματα επιτήρησης και εξάλειψης 
Αρθρο 42 

(Άρθρο 44 της Οδηγίας 2006/88/ΕΚ του Συμβουλίου) 
Κατάρτιση και έγκριση προγραμμάτων 
επιτήρησης και εξάλειψης 

1. Για να χαρακτηριστεί η χώρα ως απαλλαγμένη (κα¬ 
τηγορία III όπως αναφέρεται στο παράρτημα III μέρος Α) 
από μια ή περισσότερες από τις μη εξωτικές ασθένειες 
που περιλαμβάνονται στο παράρτημα IV μέρος II και 
εφόσον δεν έχει διαπιστωθεί μόλυνση, η αρμόδια κε¬ 
ντρική Διεύθυνση της Γ ενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων 
καταρτίζει πρόγραμμα επιτήρησης (εφεξής «το πρό¬ 
γραμμα») με σκοπό να επιτύχει το χαρακτηρισμό της ως 
απαλλαγμένης από μια ή περισσότερες από αυτές τις 
ασθένειες. Το πρόγραμμα υποβάλλεται στην Επιτροπή 
της Ε.Ε προς έγκριση σύμφωνα με τη διαδικασία της 
παραγράφου 2 του άρθρου 62 της Οδηγίας 2006/88/ΕΚ. 
Μετά την έγκριση, το πρόγραμμα τίθεται σε εφαρμογή 
με απόφαση του Υπουργού Αγροτικής Ανάπτυξης και 
Τροφίμων η οποία δημοσιεύεται στην Εφημερίδα της 
Κυβερνήσεως. 

Κατά την κατάρτιση του προγράμματος λαμβάνο- 
νται υπόψη οι ειδικές απαιτήσεις για την επιτήρηση, 
δειγματοληψία και διάγνωση που καθορίζονται με τη 
διαδικασία της παραγράφου 2 του άρθρου 62 της Οδη¬ 
γίας 2006/88/ΕΚ. 

Στην περίπτωση που το πρόγραμμα που προβλέπεται 
στην παρούσα παράγραφο πρόκειται να καλύψει μεμο¬ 
νωμένα διαμερίσματα ή ζώνες στα οποία περιλαμβάνε¬ 
ται λιγότερο από το 75% του εδάφους της χώρας και 


η ζώνη ή το διαμέρισμα αποτελείται από μια περιοχή 
λεκάνης απορροής που δεν είναι κοινή με άλλο κράτος 
μέλος ή τρίτη χώρα, εφαρμόζεται η διαδικασία της πα¬ 
ραγράφου 2 του άρθρου 48 του παρόντος. 

2. Οταν στη χώρα έχει διαπιστωθεί μόλυνση (κατη¬ 
γορία V όπως αναφέρεται στο παράρτημα III μέρος Α) 
από μία ή περισσότερες από τις μη εξωτικές ασθένειες 
που περιλαμβάνονται στο παράρτημα IV μέρος II και η 
αρμόδια κεντρική Διεύθυνση της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων καταρτίζει πρόγραμμα εξάλειψης μιάς ή 
περισσοτέρων από αυτές τις ασθένειες, υποβάλλει το 
εν λόγω πρόγραμμα προς έγκριση στην Επιτροπή της 
Ε.Ε. Μετά την έγκριση, σύμφωνα με τη διαδικασία της 
παραγράφου 2 του άρθρου 62 της Οδηγίας 2006/88/ΕΚ, 
το πρόγραμμα τίθεται σε εφαρμογή με απόφαση του 
Υπουργού Αγροτικής Ανάπτυξης και Τροφίμων, η οποία 
δημοσιεύεται στην Εφημερίδα της Κυβερνήσεως. 

3. Η επισκόπηση των προγραμμάτων που εγκρίνονται 
σύμφωνα με τις παραγράφους 1 και 2 του παρόντος 
άρθρου είναι διαθέσιμη σε κοινοτικό επίπεδο σύμφωνα 
με τις διαδικασίες του άρθρου 49. 

4. Από την ημερομηνία έγκρισης των προγραμμάτων 
που προβλέπονται στο παρόν άρθρο, οι απαιτήσεις και 
τα μέτρα που προβλέπονται στο άρθρο 14, στο κεφά¬ 
λαιο III τμήματα 2, 3, 4 και 5, στο κεφάλαιο V τμήμα 2 
και στην παράγραφο 1 του άρθρου 36 σχετικά με τις 
περιοχές που έχουν χαρακτηριστεί ως απαλλαγμένες 
από ασθένειες, εφαρμόζονται υποχρεωτικά στο σύνολο 
του εδάφους της χώρας ή των περιοχών που καλύπτο¬ 
νται από τα προγράμματα αυτά. 

Άρθρο 43 

(Αρθρο 45 της Οδηγίας 2006/88/ΕΚ του Συμβουλίου) 
Περιεχόμενο των προγραμμάτων 

Τα προγράμματα που καταρτίζονται και υποβάλλονται 
προς έγκριση στην Επιτροπή της Ε.Ε. περιλαμβάνουν 
τουλάχιστον τα εξής: 

α) περιγραφή της επιδημιολογικής κατάστασης της 
ασθένειας πριν από την ημερομηνία έναρξης του προ¬ 
γράμματος, 

β) ανάλυση του προβλεπόμενου κόστους και εκτίμηση 
των προσδοκώμενων ωφελειών του προγράμματος, 

γ) προβλεπόμενη διάρκεια του προγράμματος και 
στόχος που θα πρέπει να επιτευχθεί κατά τη λήξη του 
προγράμματος, και 

δ) περιγραφή και οριοθέτηση της γεωγραφικής και 
διοικητικής ζώνης στην οποία εφαρμόζεται το πρόγραμ¬ 
μα. 

Αρθρο 44 

(Αρθρο 46 της Οδηγίας 2006/88/ΕΚ του Συμβουλίου) 
Περίοδος εφαρμογής των προγραμμάτων 

1. Τα προγράμματα εξακολουθούν να εφαρμόζονται 
έως ότου: 

α) εκπληρωθούν οι απαιτήσεις που ορίζονται στο πα¬ 
ράρτημα V και η χώρα, η ζώνη ή το διαμέρισμα με από¬ 
φαση του Υπουργού Αγροτικής Ανάπτυξης και Τροφίμων 
χαρακτηριστεί ως απαλλαγμένο από την ασθένεια, ή 

β) το πρόγραμμα ανακληθεί, εφόσον δεν εξυπηρετεί 
πλέον το σκοπό του, είτε με απόφαση του Υπουργού 
Αγροτικής Ανάπτυξης και Τροφίμων είτε από την Επι¬ 
τροπή της ΕΕ. 

2. Εάν το πρόγραμμα ανακληθεί όπως προβλέπεται 
στην περίπτωση β) της παραγράφου 1, εφαρμόζονται τα 
μέτρα περιορισμού του άρθρου 37 από την ημερομηνία 
ανάκλησης του προγράμματος. 

ΤΜΗΜΑ 2 

Σχέδιο έκτακτης ανάγκης για πρωτοεμφανιζόμενες 
και εξωτικές ασθένειες 

Άρθρο 45 

(Άρθρο 47 της Οδηγίας 2006/88/ΕΚ του Συμβουλίου) 

Σχέδιο έκτακτης ανάγκης για πρωτοεμφανιζόμενες 
και εξωτικές ασθένειες 

1. Η αρμόδια κεντρική Διεύθυνση της Γενικής Διεύθυν¬ 
σης Κτηνιατρικής του Υπουργείου Αγροτικής Ανάπτυ¬ 
ξης και Τροφίμων καταρτίζει σχέδιο έκτακτης ανάγκης 
όπου προσδιορίζονται τα εθνικά μέτρα που απαιτούνται 
για τη διατήρηση υψηλού επιπέδου ευαισθητοποίησης 
και ετοιμότητας για την αντιμετώπιση των ασθενειών 
καθώς και για να εξασφαλίζεται η προστασία του πε¬ 
ριβάλλοντος. 

2. Το σχέδιο έκτακτης ανάγκης: 

α) παρέχει στις αρμόδιες κτηνιατρικές και άλλες αρχές 
της χώρας τις κατάλληλες αρμοδιότητες και τα μέσα 
ώστε να έχουν πρόσβαση σε όλες τις εγκαταστάσεις, 
στον εξοπλισμό, στο προσωπικό και άλλα κατάλληλα 
μέσα που είναι αναγκαία για την ταχεία και αποτελε¬ 
σματική εξάλειψη κάθε εστίας ασθένειας. 

β) εξασφαλίζει το συντονισμό και τη συμβατότητα με 
τα γειτονικά κράτη μέλη και ενθαρρύνει τη συνεργασία 
με τις γειτονικές τρίτες χώρες, και 

γ) όπου χρειάζεται, παρέχει ακριβή ένδειξη των απαι¬ 
τήσεων εμβολιασμού και των συνθηκών εμβολιασμού 
που θεωρούνται αναγκαίες σε περίπτωση έκτακτου 
εμβολιασμού. 

3. Κατά την κατάρτιση των σχεδίων έκτακτης ανάγκης 
λαμβάνονται υπόψη τα κριτήρια και οι απαιτήσεις που 
ορίζονται στο παράρτημα VII. 

4. Η αρμόδια κεντρική Διεύθυνση της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων υποβάλλει το σχέδιο έκτακτης ανάγκης 
προς έγκριση, στην Επιτροπή της Ε.Ε. Το σχέδιο έκτα¬ 
κτης ανάγκης που εγκρίνεται σύμφωνα με τη διαδικασία 
της παραγράφου 2 του άρθρου 62 της Οδηγίας 2006/88/ 
ΕΚ, τίθεται σε εφαρμογή με απόφαση του Υπουργού 
Αγροτικής Ανάπτυξης και Τροφίμων η οποία δημοσιεύ¬ 
εται στην Εφημερίδα της Κυβερνήσεως. 

Το σχέδιο έκτακτης ανάγκης επικαιροποιείται ανά 
πενταετία και υποβάλλεται προς έγκριση σύμφωνα με 
την ίδια διαδικασία. 

5. Το σχέδιο έκτακτης ανάγκης εφαρμόζεται σε κάθε 
περίπτωση εκδήλωσης πρωτοεμφανιζόμενων ασθενει¬ 
ών και των εξωτικών ασθενειών που αναφέρονται στο 
παράρτημα IV μέρος II. 

ΤΜΗΜΑ 3 
Εμβολιασμός 

Άρθρο 46 

(Άρθρο 48 της Οδηγίας 2006/88/ΕΚ του Συμβουλίου) 
Εμβολιασμός 

1. Απαγορεύεται ο εμβολιασμός κατά των εξωτικών 
ασθενειών που περιλαμβάνονται στο παράρτημα IV 
μέρος II, εκτός εάν ο εμβολιασμός αυτός εγκριθεί σύμ¬ 


φωνα με τα άρθρα 39, 40 και 45 του παρόντος δια¬ 
τάγματος. 

2. Απαγορεύεται ο εμβολιασμός κατά των μη εξωτι¬ 
κών ασθενειών που περιλαμβάνονται στο παράρτημα 
IV μέρος II σε οποιαδήποτε τμήματα του εδάφους της 
χώρας τα οποία έχουν χαρακτηριστεί ως απαλλαγμένα 
από τις εν λόγω ασθένειες σύμφωνα με τα άρθρα 47 
ή 48, ή καλύπτονται από προγράμματα επίβλεψης και 
εξάλειψης, εγκεκριμένα σύμφωνα με την παράγραφο 1 
του άρθρου 42. 

Με απόφαση της αρμόδιας κεντρικής Διεύθυνσης 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων μπορεί να επιτρέ¬ 
πεται ο εμβολιασμός αυτός σε μέρη της χώρας που δεν 
έχουν χαρακτηριστεί ως απαλλαγμένα από τις εν λόγω 
ασθένειες ή στα οποία ο εμβολιασμός εντάσσεται σε 
προγράμματα εξάλειψης, εγκεκριμένα σύμφωνα με την 
παράγραφο 2 του άρθρου 42. 

3. Επιτρέπεται να χρησιμοποιούνται μόνο εμβόλια 
εγκεκριμένα σύμφωνα με την υπ’ αριθμ. 282371/2006 
(Β' 731) απόφαση Υπουργών Οικονομίας και Οικονομικών 
και Αγροτικής Ανάπτυξης και Τροφίμων «Εναρμόνιση 
της Ελληνικής νομοθεσίας προς την αντίστοιχη κοινο¬ 
τική στον τομέα της παραγωγής και της κυκλοφορίας 
των κτηνιατρικών φαρμάκων, σε συμμόρφωση προς τις 
οδηγίες 2001/82/ΕΚ και 2004/28/ΕΚ του Ευρωπαϊκού Κοι¬ 
νοβουλίου και του Συμβουλίου περί κοινοτικού κώδικα 
για τα κτηνιατρικά φάρμακα» και τον κανονισμό (ΕΚ) υπ’ 
αριθμ. 726/2004 του Ευρωπαϊκού Κοινοβουλίου και του 
Συμβουλίου της 31ης Μαρτίου 2004 (ΕΕ υπ’ αριθμ. Ι_ 136 
της 30.4.2004 σελ. 1), για τη θέσπιση κοινοτικών διαδι¬ 
κασιών χορήγησης άδειας και εποπτείας όσον αφορά 
τα φάρμακα που προορίζονται για ανθρώπινη και για 
κτηνιατρική χρήση και για τη σύσταση Ευρωπαϊκού Ορ¬ 
γανισμού Φαρμάκων». 

4. Οι παράγραφοι 1 και 2 δεν εφαρμόζονται στις επι¬ 
στημονικές μελέτες για τους σκοπούς της ανάπτυξης 
και της δοκιμής εμβολίων υπό ελεγχόμενες συνθήκες. 

Στη διάρκεια τέτοιων μελετών επιβάλλεται να λαμ- 
βάνονται τα κατάλληλα μέτρα για την προστασία άλ¬ 
λων υδρόβιων ζώων από κάθε αρνητική συνέπεια του 
εμβολιασμού ο οποίος διενεργείται στο πλαίσιο των 
μελετών. 

ΚΕΦΑΛΑΙΟ VII 

ΚΑΘΕΣΤΩΣ ΑΠΑΛΛΑΓΗΣ ΑΠΟ ΑΣΘΕΝΕΙΕΣ 
Αρθρο 47 

(Αρθρο 49 της Οδηγίας 2006/88/ΕΚ του Συμβουλίου) 
Απαλλαγή από ασθένειες 

1. Το έδαφος της χώρας χαρακτηρίζεται ως απαλ¬ 
λαγμένο από μία ή περισσότερες από τις μη εξωτικές 
ασθένειες που περιλαμβάνονται στο παράρτημα IV μέ¬ 
ρος II σύμφωνα με τη διαδικασία της παραγράφου 2 
του άρθρου 62 της Οδηγίας 2006/88/ΕΚ. Για τον χαρα¬ 
κτηρισμό του εδάφους της χώρας ως απαλλαγμένου 
από μία ή περισσότερες από τις μη εξωτικές ασθένειες 
που περιλαμβάνονται στο παράρτημα IV μέρος II του 
παρόντος διατάγματος, εφαρμόζεται η διαδικασία της 
παραγράφου 2 του παρόντος άρθρου και επιπλέον η 
αρμόδια κεντρική Διεύθυνση της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 

καί Τροφίμων υποβάλλει στην Επιτροπή της Ε.Ε. τα 
παρακάτω στοιχεία: 

α) κανένα από τα ευπαθή στην συγκεκριμένη ασθένεια 
(ΕΙΕ3) είδη δεν βρίσκεται στο έδαφος της, ή 

β) είναι γνωστό ότι ο παθογόνος παράγοντας δεν 
μπορεί να επιβιώσει στη χώρα και στις πηγές ύδατός 
της, ή 

γ) πληρούνται οι όροι που προβλέπονται στο παράρ¬ 
τημα V μέρος I. 

2. Πριν την υποβολή των στοιχείων της παραγράφου 
1 και στην περίπτωση κατά την οποία γειτονικά κράτη 
μέλη ή τρίτες χώρες ή περιοχές λεκάνης απορροής της 
χώρας κοινές με αυτά, δεν έχουν χαρακτηριστεί ως 
απαλλαγμένα από ασθένειες, είναι δυνατόν μετά από 
εξέταση των επιδημιολογικών παραμέτρων, με απόφαση 
του Υπουργού Αγροτικής Ανάπτυξης και Τροφίμων, να 
καθορίζονται κατάλληλες ζώνες προστασίας στο έδα¬ 
φος της χώρας. Η οριοθέτηση των ζωνών προστασίας 
πρέπει να είναι τέτοια ώστε να αποτρέπεται πλήρως η 
παθητική εισαγωγή της ασθένειας. 

3. Ο ορισμός των ζωνών προστασίας, οι μέθοδοι επί¬ 
βλεψης αυτών, οι κανόνες δειγματοληψίας και διάγνω¬ 
σης που χρησιμοποιούνται καθορίζονται με τη διαδι¬ 
κασία της παραγράφου 2 του άρθρου 62 της Οδηγίας 
2006/88/ΕΚ. Η εφαρμογή των μέτρων επιτήρησης για 
τη διατήρηση του χαρακτηρισμού του εδάφους της χώ¬ 
ρας ως απαλλαγμένης καθορίζεται με απόφαση του 
Υπουργού Αγροτικής Ανάπτυξης και Τροφίμων η οποία 
δημοσιεύεται στην Εφημερίδα της Κυβερνήσεως. 

Αρθρο 48 

(Άρθρο 50 της Οδηγίας 2006/88/ΕΚ του Συμβουλίου) 
Ζώνη ή διαμέρισμα απαλλαγμένο από ασθένειες 

1. Μια ζώνη ή γεωγραφικό διαμέρισμα εντός της επι¬ 
κράτειας της χώρας μπορεί με απόφαση του Υπουργού 
Αγροτικής Ανάπτυξης και Τροφίμων να χαρακτηρισθεί 
ως απαλλαγμένο από μια ή περισσότερες μη εξωτικές 
ασθένειες, από τις περιλαμβανόμενες στο παράρτημα 
IV μέρος II, σε περίπτωση που: 

α) κανένα ευπαθές στη συγκεκριμένη ασθένεια (ΕΙΕ3) 
είδος δεν βρίσκεται στη ζώνη ή στο διαμέρισμα, και, 
κατά περίπτωση, στις πηγές ύδατός του, ή 

β) είναι γνωστό ότι ο παθογόνος παράγοντας δεν 
μπορεί να επιβιώσει στη ζώνη ή στο διαμέρισμα και, 
κατά περίπτωση, στις πηγές ύδατός του, ή 

γ) η ζώνη ή το διαμέρισμα πληρεί τους όρους που 
προβλέπονται στο παράρτημα V μέρος II. 

2. Η αρμόδια κεντρική Διεύθυνση της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων υποβάλλει ηλεκτρονικά στην Επιτροπή 
της Ε.Ε τα απαραίτητα στοιχεία που καθορίζονται σύμ¬ 
φωνα με τη διαδικασία της παραγράφου 2 του άρθρου 
62 της Οδηγίας 2006/88/ΕΚ. 

3. Όταν στη ζώνη ή στο γεωγραφικό διαμέρισμα που 
αναφέρεται στην παράγραφο 1 περιλαμβάνεται περισ¬ 
σότερο από το 75% του εδάφους της χώρας, ή αν η 
ζώνη ή το γεωγραφικό διαμέρισμα αποτελείται από 
περιοχή λεκάνης απορροής κοινή με άλλο κράτος μέλος 
ή τρίτη χώρα, η αρμόδια κεντρική Διεύθυνση της Γ ενικής 
Διεύθυνσης Κτηνιατρικής του Υπουργείου Αγροτικής 
Ανάπτυξης και Τροφίμων θα εφαρμόζει τη διαδικασία 
που καθορίζεται σύμφωνα με την παράγραφο 2 του 
άρθρου 62 της Οδηγίας 2006/88/ΕΚ. 


4. Οι ειδικές απαιτήσεις για τις μεθόδους επιτήρησης, 
δειγματοληψίας και διάγνωσης που απαιτούνται για τη 
διατήρηση του χαρακτηρισμού της από ασθένειες, σύμ¬ 
φωνα με το παρόν άρθρο καθορίζονται σύμφωνα με τη 
διαδικασία του άρθρου 62 παράγραφος 2 της Οδηγίας 
2006/88/ΕΚ. Η εφαρμογή των μέτρων επιτήρησης για 
τη διατήρηση του χαρακτηρισμού ζωνών ή διαμερισμά¬ 
των ως απαλλαγμένων, σύμφωνα με το παρόν άρθρο 
καθορίζεται με απόφαση του Υπουργού Αγροτικής 
Ανάπτυξης και Τροφίμων, η οποία δημοσιεύεται στην 
Εφημερίδα της Κυβερνήσεως. 

5. Με απόφαση του Υπουργού Αγροτικής Ανάπτυξης 
και Τροφίμων που δημοσιεύεται στην Εφημερίδα της 
Κυβερνήσεως καθορίζονται οι λεπτομέρειες για την 
εφαρμογή της παραγράφου 1 του παρόντος άρθρου. 

Αρθρο 49 

(Άρθρο 51 της Οδηγίας 2006/88/ΕΚ του Συμβουλίου) 

Κατάλογος κρατών μελών, ζωνών ή διαμερισμάτων 
απαλλαγμένων από ασθένειες 

Η αρμόδια κεντρική Διεύθυνση της Γ ενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων καταρτίζει και τηρεί ενημερωμένο κατάλογο των 
ζωνών και των γεωγραφικών διαμερισμάτων που έχουν 
χαρακτηριστεί ως απαλλαγμένα από ασθένειες σύμφωνα 
με τις διατάξεις των άρθρων 47 και 48. Οι κατάλογοι αυτοί 
καθίστανται διαθέσιμοι στο κοινό μέσω της ιστοσελίδας 
του Υπουργείου Αγροτικής Ανάπτυξης και Τροφίμων. 

Αρθρο 50 

(Άρθρο 52 της Οδηγίας 2006/88/ΕΚ του Συμβουλίου) 
Διατήρηση του καθεστώτος απαλλαγής 
από ασθένειες 

Στην περίπτωση κατά την οποία η χώρα χαρακτη¬ 
ριστεί ως απαλλαγμένη από μια ή περισσότερες από 
τις μη εξωτικές ασθένειες που περιλαμβάνονται στο 
παράρτημα IV μέρος II σύμφωνα με τις διατάξεις του 
άρθρου 47 μπορεί με απόφαση του Υπουργού Αγροτικής 
Ανάπτυξης και Τροφίμων να διακοπεί η στοχοθετημένη 
επιτήρηση και να διατηρηθεί το καθεστώς απαλλαγής 
από ασθένειες εφόσον συντρέχουν πρόσφορες συνθή¬ 
κες για την κλινική εκδήλωση συγκεκριμένης ασθένειας 
και εφόσον εφαρμόζονται οι σχετικές διατάξεις του 
παρόντος διατάγματος. 

Για τις ζώνες ή τα διαμερίσματα που έχουν χαρακτη¬ 
ριστεί ως απαλλαγμένα από ασθένειες, σύμφωνα με τις 
διατάξεις του άρθρου 48 αλλά η χώρα δεν έχει χαρα¬ 
κτηριστεί ως απαλλαγμένη από ασθένειες και σε κάθε 
περίπτωση που δεν συντρέχουν πρόσφορες συνθήκες 
για την κλινική εκδήλωση συγκεκριμένης ασθένειας, η 
στοχοθετημένη επιτήρηση συνεχίζεται σύμφωνα με τις 
μεθόδους που προβλέπονται στην παράγραφο 3 του 
άρθρου 47 ή στην παράγραφο 3 του άρθρου 48, σε 
επίπεδο όμως ανάλογο με το βαθμό επικινδυνότητας. 

Με απόφαση του Υπουργού Αγροτικής Ανάπτυξης και 
Τροφίμων καθορίζονται οι λεπτομέρειες για την εφαρ¬ 
μογή του παρόντος άρθρου. 

Αρθρο 51 

(Αρθρο 53 της Οδηγίας 2006/88/ΕΚ του Συμβουλίου) 
Αναστολή και αποκατάσταση του καθεστώτος 
απαλλαγής από ασθένειες 

1. Όταν η αρμόδια νομαρχιακού επιπέδου κτηνιατρική 
αρχή έχει λόγους να θεωρεί ότι συντρέχει παραβίαση 

οποιουδήποτε όρου για τη διατήρηση του καθεστώτος 
της χώρας ή διαμερίσματος ή ζώνης ως απαλλαγμένων 
από ασθένειες, με απόφασή της αναστέλλει άμεσα το 
εμπόριο των ευπαθών ειδών και των ειδών - φορέων 
προς άλλα κράτη μέλη, ζώνες ή διαμερίσματα ανωτέρου 
υγειονομικού καθεστώτος όσον αφορά τη συγκεκριμένη 
ασθένεια, κατά τα οριζόμενα στο μέρος Α του παραρ¬ 
τήματος III. Σε κάθε περίπτωση η αρχή αυτή εφαρμόζει 
τις διατάξεις των τμημάτων 2 και 4 του κεφαλαίου V. 

2. Όταν η επιζωοτιολογική έρευνα που προβλέπεται 
στην παράγραφο 1 του άρθρου 27 επιβεβαιώνει ότι η 
εικαζόμενη παραβίαση δεν έχει πραγματοποιηθεί, με 
απόφαση της αρμόδιας νομαρχιακού επιπέδου κτηνια¬ 
τρικής αρχής το καθεστώς απαλλαγής από ασθένειες 
αποκαθίσταται. 

3. Όταν η επιζωτιολογική έρευνα επιβεβαιώσει ότι 
υπάρχει σοβαρή πιθανότητα να έχει σημειωθεί μόλυν¬ 
ση, το καθεστώς απαλλαγής από ασθένειες στη χώρα, 
στη ζώνη ή στο διαμέρισμα ανακαλείται, σύμφωνα με 
τη διαδικασία με την οποία αυτό παραχωρήθηκε και 
καθορίζεται στα άρθρα 47 και 48 του παρόντος. Για να 
αποκατασταθεί το καθεστώς απαλλαγής από ασθένειες 
πρέπει να πληρούνται οι απαιτήσεις που προβλέπονται 
στο παράρτημα V. 

4. Με απόφαση του Υπουργού Αγροτικής Ανάπτυξης 
και Τροφίμων καθορίζονται οι λεπτομέρειες για την 
εφαρμογή του παρόντος άρθρου. 

ΚΕΦΑΛΑΙΟ VIII 

ΑΡΜΟΔΙΕΣ ΑΡΧΕΣ ΚΑΙ ΕΡΓΑΣΤΗΡΙΑ 
Άρθρο 52 

(Αρθρο 54 της Οδηγίας 2006/88/ΕΚ του Συμβουλίου) 
Γ ενικές υποχρεώσεις 

1. Για την εφαρμογή του παρόντος διατάγματος αρ¬ 
μόδιες αρχές ορίζονται: 

α) Η Γ ενική Διεύθυνση Κτηνιατρικής του Υπουργείου 
Αγροτικής Ανάπτυξης και Τροφίμων και οι υπαγόμε¬ 
νες σ'αυτή αποκεντρωμένες υπηρεσίες (εργαστήρια, 
ΣΥΚΕ). 

β) οι κτηνιατρικές αρχές της Νομαρχιακής Αυτοδι¬ 
οίκησης. 

Οι αρμόδιες αρχές λειτουργούν και ασκούν τα καθή- 
κοντά τους σύμφωνα με τον κανονισμό (ΕΚ) υπ’ αριθμ. 
882/2004 (ΕΕ υπ’ αριθμ. Ε165 της 30.4.2004 σελ. 1), όπως 
διορθώθηκε στην ΕΕ υπ’ αριθμ. Ι_ 191 της 28.5.2004 και 
το π.δ. 79/2007 (Α' 95). 

2. Η Γενική Διεύθυνση Κτηνιατρικής του Υπουργείου 
Αγροτικής Ανάπτυξης και Τροφίμων και οι κτηνιατρικές 
αρχές της Νομαρχιακής Αυτοδιοίκησης συνεργάζονται 
συνεχώς και αποτελεσματικά με βάση την ελεύθερη 
ανταλλαγή πληροφοριών που έχουν σχέση με την εφαρ¬ 
μογή του παρόντος διατάγματος και με κάθε άλλη αρχή 
της χώρας που συμμετέχει στη ρύθμιση των υδατοκαλ¬ 
λιεργειών, των υδρόβιων ζώων και των τροφίμων και 
ζωοτροφών προέλευσης υδατοκαλλιέργειας. 

Στο βαθμό που αυτό κρίνεται αναγκαίο, η αρμόδια κε¬ 
ντρική Διεύθυνση της Γ ενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων 
ανταλλάσσει επίσης πληροφορίες με τις αρμόδιες αρ¬ 
χές των άλλων κρατών μελών. 

3. Τα διαγνωστικά εργαστήρια υποχρεούνται να εφαρ¬ 
μόζουν σύγχρονη τεχνογνωσία ανάλυσης της επικιν- 


δυνότητας και επιδημιολογίας, να ανταλλάσσουν όλες 
τις σχετικές πληροφορίες με τα αρμόδια εθνικά εργα¬ 
στήρια αναφοράς του άρθρου 54 του παρόντος και να 
παρέχουν πρόσβαση στο σύνολο των εμπλεκομένων 
κτηνιατρικών αρχών. 

Αρθρο 53 

(Αρθρο 55 της Οδηγίας 2006/88/ΕΚ του Συμβουλίου) 
Κοινοτικά Εργαστήρια Αναφοράς 

Τα κοινοτικά εργαστήρια αναφοράς για τις ασθένειες 
των υδροβίων ζώων οι οποίες είναι συναφείς με το 
παρόν διάταγμα καθορίζονται με τη διαδικασία της πα¬ 
ραγράφου 2 του άρθρου 62 της Οδηγίας 2006/88/ΕΚ. 

Αρθρο 54 

(Αρθρο 56 της Οδηγίας 2006/88/ΕΚ του Συμβουλίου) 
Εθνικά εργαστήρια αναφοράς 

1. Με απόφαση του Υπουργού Αγροτικής Ανάπτυξης 
και Τροφίμων καθορίζονται τα εθνικά εργαστήρια ανα¬ 
φοράς για καθένα από τα κοινοτικά εργαστήρια αναφο¬ 
ράς που αναφέρονται στο άρθρο 53 του παρόντος. 

Ως εθνικό εργαστήριο αναφοράς μπορεί να καθο¬ 
ριστεί επίσης ένα εργαστήριο που βρίσκεται σε άλλο 
κράτος μέλος ή σε χώρα μέλος της ΕΖΕΣ. 

2. Η αρμόδια κεντρική Διεύθυνση της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων κοινοποιεί στην Επιτροπή της ΕΕ, στο 
αρμόδιο κοινοτικό εργαστήριο αναφοράς και στα άλλα 
κράτη μέλη το όνομα και τη διεύθυνση κάθε εθνικού 
εργαστηρίου αναφοράς που θα καθορισθεί, συμπερι¬ 
λαμβανομένων τυχόν επικαιροποιήσεων. 

3. Το εθνικό εργαστήριο αναφοράς συνεργάζεται και 
αποτελεί το σύνδεσμο με το αρμόδιο κοινοτικό εργα¬ 
στήριο αναφοράς που προβλέπεται στο άρθρο 53 του 
παρόντος. 

4. Για να εξασφαλίζεται αποτελεσματική υπηρεσία 
διάγνωσης σε ολόκληρο το έδαφος της χώρας σύμ¬ 
φωνα με τις απαιτήσεις του παρόντος διατάγματος, 
το εθνικό εργαστήριο αναφοράς συνεργάζεται με κάθε 
εργαστήριο που βρίσκεται στη χώρα και καθορίζεται 
σύμφωνα με το άρθρο 55. 

5. Τα εθνικά εργαστήρια αναφοράς υποχρεούνται να 
έχουν κατάλληλη κατάρτιση και να διαθέτουν επαρκές 
προσωπικό εξειδικευμένο για την εκτέλεση των εργα¬ 
στηριακών ερευνών που απαιτούνται σύμφωνα με το 
παρόν διάταγμα και για την εκτέλεση των λειτουργιών 
και των καθηκόντων που ορίζονται στο μέρος II του 
παραρτήματος VI. 

Αρθρο 55 

(Αρθρο 57 της Οδηγίας 2006/88/ΕΚ του Συμβουλίου) 
Υπηρεσίες και μέθοδοι διάγνωσης 

1) Οι εργαστηριακές εξετάσεις για τους σκοπούς του 
παρόντος διατάγματος πραγματοποιούνται μόνο σε 
εργαστήρια που έχουν καθοριστεί για το σκοπό αυτό. 

2) Οι εργαστηριακές εξετάσεις σε περίπτωση υπόνοιας 
και για την επιβεβαίωση της εμφάνισης των ασθενειών 
που περιλαμβάνονται στο μέρος II του παραρτήματος 
IV πραγματοποιούνται με διαγνωστικές μεθόδους οι 
οποίες καθορίζονται σύμφωνα με τη διαδικασία της 
παραγράφου 2 του άρθρου 62 της Οδηγίας 2006/88/ΕΚ, 
και 

3) Τα εργαστήρια που καθορίζονται για διαγνωστικές 
υπηρεσίες σύμφωνα με το παρόν άρθρο εκτελούν τις 

λειτουργίες και τα καθήκοντα που καθορίζονται στο 
μέρος II του παραρτήματος VI. 

ΚΕΦΑΛΑΙΟ IX 

ΕΠΙΘΕΩΡΗΣΕΙΣ, ΗΛΕΚΤΡΟΝΙΚΗ ΔΙΑΧΕΙΡΙΣΗ 
ΚΑΙ ΚΥΡΩΣΕΙΣ 

Άρθρο 56 

(Αρθρο 58 της Οδηγίας 2006/88/ΕΚ του Συμβουλίου) 
Κοινοτικές επιθεωρήσεις και έλεγχοι 

1. Οι αρμόδιες κτηνιατρικές αρχές της χώρας παρέ¬ 
χουν κάθε αναγκαία συνδρομή για τη διεκπεραίωση 
των καθηκόντων τους στους εμπειρογνώμονες της Επι¬ 
τροπής της ΕΕ οι οποίοι, στο μέτρο που είναι αναγκαίο 
για την ομοιόμορφη εφαρμογή της Οδηγίας 2006/88/ΕΚ 
του Συμβουλίου, διενεργούν επιτόπιες επιθεωρήσεις 
και ελέγχους. 

2. Εάν, κατά τη διάρκεια επιθεώρησης της Επιτροπής 
της ΕΕ, εντοπιστεί σοβαρός κίνδυνος για την υγεία 
των ζώων, η αρμόδια κεντρική Διεύθυνση της Γενικής 
Διεύθυνσης Κτηνιατρικής του Υπουργείου Αγροτικής 
Ανάπτυξης και Τροφίμων λαμβάνει αμέσως όλα τα ανα¬ 
γκαία μέτρα για την προάσπιση της υγείας των ζώων. 

Αρθρο 57 

(Άρθρο 59 της Οδηγίας 2006/88/ΕΚ του Συμβουλίου) 
Ηλεκτρονική διαχείριση 

Οι αρμόδιες αρχές του Υπουργείου Αγροτικής Ανά¬ 
πτυξης και Τροφίμων μεριμνούν ώστε το αργότερο από 
την 1η Αυγούστου 2008 να εφαρμόζονται όλες οι διαδι¬ 
κασίες και οι διατυπώσεις που απαιτούνται σχετικά με 
τη διαθεσιμότητα, με ηλεκτρονικά μέσα, των πληροφο¬ 
ριών που προβλέπονται στο άρθρο 6, στην παράγραφο 
2 του άρθρου 48, στο άρθρο 49 και στην παράγραφο 
2 του άρθρου 54. 

Αρθρο 58 

(Αρθρο 60 της Οδηγίας 2006/88/ΕΚ του Συμβουλίου) 

Κυρώσεις 

Με την επιφύλαξη των άρθρων 4,13 και 24 του παρό¬ 
ντος, στους παραβάτες των διατάξεων του παρόντος 
διατάγματος και των αποφάσεων που εκδίδονται σε 
εκτέλεσή του επιβάλλονται οι ακόλουθες κυρώσεις: 

α) Οι διοικητικές κυρώσεις του άρθρου 23 Κεφάλαιο 
Α παράγραφοι 3 και 5 και οι ποινικές κυρώσεις του 
ίδιου άρθρου Κεφάλαιο Β του ν. 248/1914 (Α 110) όπως 
το άρθρο αυτό αντικαταστάθηκε με το άρθρο 13 του 
ν. 2538/1997 (Α 242). 

β) Οι κυρώσεις του άρθρου 3 παράγραφοι 3 και 4 
και του άρθρου 11 παράγραφος 2 του π.δ. 178/2005 (Α 
229). 

ΚΕΦΑΛΑΙΟ X 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Αρθρο 59 

(Αρθρο 63 της Οδηγίας 2006/88/ΕΚ του Συμβουλίου) 
Κατάργηση 

1. Τα Προεδρικά Διατάγματα 223/1995 (Α 128), 445/1995 
(Α 259) και 288/1997 (Α 209) όπως τροποποιήθηκαν μετα¬ 
γενέστερα καταργούνται από την 1η Αυγούστου 2008. 

2. Οι αναφορές στα καταργούμενα διατάγματα θεω¬ 
ρούνται εφεξής ως αναφορές στο παρόν διάταγμα. 


Αρθρο 60 

Κατωτέρω παρατίθενται τα Παραρτήματα I, II, III, IV, V, 
VI και VII τα οποία αποτελούν αναπόσπαστο μέρος του 
παρόντος διατάγματος και έχουν ως εξής: 

ΠΑΡΑΡΤΗΜΑ I 
ΟΡΙΣΜΟΙ 

Επιπλέον των ορισμών του άρθρου 3, ισχύουν οι ακό¬ 
λουθοι τεχνικοί ορισμοί: 

α) «Διαμέρισμα»: μία ή περισσότερες εκμεταλλεύσεις 
που υπάγονται σε κοινό σύστημα βιοασφάλειας και 
περιλαμβάνουν πληθυσμό υδρόβιων ζώων με διαφο¬ 
ρετικό υγειονομικό καθεστώς ως προς συγκεκριμένη 
ασθένεια. 

β) «Κοινό σύστημα βιοασφάλειας»: η εφαρμογή των 
ίδιων μέτρων παρακολούθησης της υγείας, πρόληψης 
ασθενειών και ελέγχου ασθενειών υδρόβιων ζώων. 

γ) «Περιοχή περιστολής»: περιοχή γύρω από μολυ- 
σμένη εκμετάλλευση ή περιοχή καλλιέργειας μαλακίων 
όπου εφαρμόζονται μέτρα ελέγχου της ασθένειας με 
σκοπό την πρόληψη της εξάπλωσης της ασθένειας. 

δ) «Ασθένεια»: κλινική ή μη κλινική μόλυνση με έναν ή 
περισσότερους αιτιολογικούς παράγοντες σε υδρόβια 
ζώα. 

ε) «Ζώνες ή διαμερίσματα απαλλαγμένα από ασθέ¬ 
νειες»: ζώνες ή διαμερίσματα που έχουν χαρακτηριστεί 
ως απαλλαγμένα από ασθένειες σύμφωνα με τα άρθρα 
47 ή 48. 

στ) «Πρωτοεμφανιζόμενη ασθένεια»: σοβαρή ασθένεια 
που έχει αναγνωριστεί πρόσφατα, η αιτία της οποίας 
μπορεί να έχει αποδειχθεί ή όχι, η οποία έχει τη δυνα¬ 
τότητα να εξαπλωθεί εντός και μεταξύ πληθυσμών, π.χ. 
με το εμπόριο υδρόβιων ζώων ή/και προϊόντων υδρόβι¬ 
ων ζώων. Σημαίνει επίσης την καταχωρημένη ασθένεια 
που αναγνωρίζεται σε νέο είδος ξενιστή, που δεν έχει 
ακόμη περιληφθεί στο παράρτημα IV μέρος II ως ευ¬ 
παθές είδος. 

ζ) «Επιδημιολογική μονάδα»: ομάδα υδρόβιων ζώων 
που διατρέχουν περίπου τον ίδιο κίνδυνο έκθεσης σε 
νοσογόνο παράγοντα σε καθορισμένη τοποθεσία. Ο 
κίνδυνος αυτός μπορεί να οφείλεται στο γεγονός ότι 
μοιράζονται το ίδιο υδάτινο περιβάλλον, ή στο γεγονός 
ότι οι πρακτικές διαχείρισης καθιστούν πιθανή την τα¬ 
χεία εξάπλωση νοσογόνου παράγοντα από μία ομάδα 
ζώων σε άλλη. 

η) «Προσωρινή διακοπή της καλλιέργειας»: για το 
σκοπό της διαχείρισης ασθενειών, η εκκένωση της εκ¬ 
μετάλλευσης από τα ζώα υδατοκαλλιέργειας που είναι 
ευπαθή σε συγκεκριμένη ασθένεια ή είναι γνωστό ότι 
έχουν τη δυνατότητα να μεταφέρουν τον παράγοντα 
της ασθένειας και, εάν είναι εφικτό, την εκκένωση του 
νερού στο οποίο βρίσκονταν. 

θ) «Περαιτέρω μεταποίηση»: μεταποίηση ζώων υδα¬ 
τοκαλλιέργειας πριν από την ανθρώπινη κατανάλωση 
με οποιαδήποτε μέθοδο και τεχνική που επηρεάζει 
την ανατομική τους ακεραιότητα, όπως αφαίμαξη, εκ- 
σπλαγχνισμό, αποκεφαλισμό, τεμαχισμό σε φέτες, τε¬ 
μαχισμό σε φιλέτα, από όπου παράγονται απόβλητα ή 
υποπροϊόντα ικανά να προκαλέσουν κίνδυνο εξάπλωσης 
ασθενειών. 

ι) «Αυξημένη θνησιμότητα»: ανεξήγητη θνησιμότητα 
σημαντικά υψηλότερη από το επίπεδο που θεωρείται 
ως φυσιολογικό για την εν λόγω εκμετάλλευση ή πε- 

ριοχή εκτροφής μαλακίων υπό τις επικρατούσες συν¬ 
θήκες. Ο καλλιεργητής και η αρμόδια αρχή πρέπει να 
αποφασίσουν από κοινού τι θα θεωρείται αυξημένη 
θνησιμότητα. 

ια) «Μόλυνση»: η παρουσία πολλαπλασιαστικού, ή κατά 
άλλον τρόπο αναπτυσσομένου, ή λανθάνοντος νοσογό¬ 
νου παράγοντα εντός, ή επί του ξενιστή. 

ιβ) «Μολυσμένη ζώνη ή διαμέρισμα»: ζώνη ή διαμέρισμα 
που είναι γνωστό ότι έχει μολυνθεί. 

ιγ) «Καραντίνα»: διατήρηση ομάδας υδρόβιων ζώων 
σε απομόνωση χωρίς άμεση ή έμμεση επαφή με άλλα 
υδρόβια ζώα, προκειμένου να υποβληθούν σε παρακο¬ 
λούθηση για ορισμένο χρονικό διάστημα και, εάν χρειά¬ 
ζεται, σε εξετάσεις και θεραπεία, συμπεριλαμβανομένης 
της ειδικής επεξεργασίας των λυμάτων. 

ιδ) «Ευπαθές είδος»: κάθε είδος στο οποίο έχει κατα- 
δειχθεί η μόλυνση από νοσογόνο παράγοντα είτε από 
εμφανισθέντα κρούσματα είτε με πειραματική μόλυνση 
η οποία μιμείται τις φυσιολογικές οδούς μόλυνσης. 

ιε) «Φορέας»: το είδος το οποίο δεν είναι ευπαθές σε 
ασθένεια αλλά που μπορεί να μεταδίδει τη μόλυνση 
με τη μεταφορά παθογόνων παραγόντων από τον ένα 
ξενιστή στον άλλο. 

ιστ) «Ζώνη»: ακριβής γεωγραφική περιοχή με ομοιογε¬ 
νές υδρολογικό σύστημα που περιλαμβάνει τμήμα λεκά¬ 
νης απορροής από την πηγή ή τις πηγές έως φυσικό ή 
τεχνητό φράγμα που εμποδίζει την μετανάστευση υδρό¬ 
βιων ζώων προς τα άνω από χαμηλότερες περιοχές της 
λεκάνης απορροής, ολόκληρη λεκάνη απορροής από την 
πηγή ή τις πηγές έως τις εκβολές της, ή περισσότερες 
από μία λεκάνες απορροής, συμπεριλαμβανομένων των 
εκβολών τους, επειδή οι λεκάνες απορροής συνδέονται 
επιδημιολογικά μέσω των εκβολών. 

ΠΑΡΑΡΤΗΜΑ II 

Πληροφορίες που ζητούνται για το επίσημο μητρώο 
επιχειρήσεων παραγωγής προϊόντων υδατοκαλλιέργει¬ 
ας και εγκεκριμένων εγκαταστάσεων μεταποίησης 

ΜΕΡΟΣ I 

Εγκεκριμένες επιχειρήσεις παραγωγής προϊόντων 
υδατοκαλλιέργειας 

1. Τουλάχιστον οι ακόλουθες πληροφορίες για κάθε 
επιχείρηση παραγωγής προϊόντων υδατοκαλλιέργειας 
τηρούνται σε αρχείο από τις αρμόδιες κτηνιατρικές 
αρχές. 

α) η επωνυμία και η διεύθυνση της επιχείρησης παρα¬ 
γωγής προϊόντων υδατοκαλλιέργειας και τα στοιχεία 
επικοινωνίας (τηλέφωνο, φαξ, ηλεκτρονικό ταχυδρο¬ 
μείο) 

β) ο αριθμός καταχώρησης και πληροφορίες σχετικά 
με την άδεια που χορηγήθηκε (δηλαδή ημερομηνίες 
χορήγησης ειδικών αδειών, κωδικοί ή αριθμοί αναγνώρι¬ 
σης, ειδικοί όροι για την παραγωγή και κάθε άλλο θέμα 
που σχετίζεται με την άδεια ή τις άδειες) 

γ) η γεωγραφική θέση της εκμετάλλευσης καθορισμέ¬ 
νη με κατάλληλο σύστημα συντεταγμένων για όλες τις 
εγκαταστάσεις της εκμετάλλευσης (εάν είναι δυνατόν 
με συντεταγμένες του Γεωγραφικού Πληροφοριακού 
Συστήματος - 013) 

δ) ο σκοπός, ο τύπος (δηλαδή ο τύπος συστήματος 
καλλιέργειας ή εγκαταστάσεων, π.χ. εγκαταστάσεις 


στην ξηρά, κλωβοί στη θάλασσα, δεξαμενές στην ξηρά) 
και ο μέγιστος όγκος παραγωγής εάν υπόκειται σε κα¬ 
νονιστική ρύθμιση 

ε) για ηπειρωτικές εκμεταλλεύσεις, κέντρα αποστολής 
και κέντρα καθαρισμού: στοιχεία σχετικά με το σύστημα 
ύδρευσης και αποχέτευσης της εκμετάλλευσης. 

στ) τα είδη ζώων υδατοκαλλιέργειας που καλλιερ¬ 
γούνται στην εκμετάλλευση (για εκμεταλλεύσεις με 
διάφορα είδη ή με διακοσμητικά είδη πρέπει να κατα¬ 
γράφεται τουλάχιστον εάν κάποια είδη είναι γνωστό 
ότι είναι ευπαθή στις ασθένειες που αναφέρονται στο 
παράρτημα IV μέρος II, ή είναι γνωστοί φορείς των 
ασθενειών αυτών). 

ζ) ενημερωμένες πληροφορίες σχετικά με το καθε¬ 
στώς υγείας (δηλαδή εάν η εκμετάλλευση είναι απαλ¬ 
λαγμένη από ασθένειες - βρίσκεται στη χώρα, σε ζώνη 
ή διαμέρισμα όπου η εκμετάλλευση υπάγεται σε πρό¬ 
γραμμα με σκοπό την επίτευξη του καθεστώτος αυτού 
- ή η εκμετάλλευση έχει χαρακτηριστεί μολυσμένη από 
ασθένεια που αναφέρεται στο παράρτημα IV). 

2. Εάν δοθεί έγκριση σε περιοχή καλλιέργειας μαλα¬ 
κίων σύμφωνα με τη δεύτερη πρόταση της παραγρά¬ 
φου 1 του άρθρου 4, τα στοιχεία που απαιτούνται στο 
στοιχείο α) του σημείου 1 του μέρους I καταγράφονται 
για όλες τις επιχειρήσεις παραγωγής προϊόντων υδατο¬ 
καλλιέργειας οι οποίες λειτουργούν εντός της περιοχής 
καλλιέργειας μαλακίων. Τα στοιχεία που απαιτούνται 
στα στοιχεία β) έως ζ) του σημείου 1 του παρόντος 
μέρους καταγράφονται σε επίπεδο περιοχής καλλιέρ¬ 
γειας μαλακίων. 

ΜΕΡΟΣ II 

Εγκεκριμένες εγκαταστάσεις μεταποίησης 

Τουλάχιστον οι ακόλουθες πληροφορίες για κάθε 
εγκεκριμένη εγκατάσταση μεταποίησης τηρούνται σε 
αρχείο από τις αρμόδιες κτηνιατρικές αρχές, όπως προ- 
βλέπεται στο άρθρο 6: 

α) η επωνυμία και η διεύθυνση της εγκεκριμένης εγκα¬ 
τάστασης μεταποίησης και τα στοιχεία επικοινωνίας 
(τηλέφωνο, φαξ, ηλεκτρονικό ταχυδρομείο). 

β) ο αριθμός καταχώρησης και πληροφορίες σχετικά 
με την άδεια που χορηγήθηκε (δηλαδή ημερομηνίες 
χορήγησης ειδικών αδειών, κωδικοί ή αριθμοί αναγνώρι¬ 
σης, ειδικοί όροι για την παραγωγή και κάθε άλλο θέμα 
που σχετίζεται με την άδεια ή τις άδειες). 

γ) η γεωγραφική θέση της εγκατάστασης μεταποίησης 
καθορισμένη με κατάλληλο σύστημα συντεταγμένων 
(εάν είναι δυνατόν με συντεταγμένες του Γεωγραφικού 
Πληροφοριακού Συστήματος - 013). 

δ) λεπτομέρειες σχετικά με τα συστήματα επεξεργα¬ 
σίας υγρών αποβλήτων της εγκεκριμένης εγκατάστασης 
μεταποίησης. 

ε) τα είδη ζώων υδατοκαλλιέργειας που διακινεί η 
εγκεκριμένη εγκατάσταση μεταποίησης. 

ΠΑΡΑΡΤΗΜΑ III 
ΜΕΡΟΣ Α' 

Υγειονομικό καθεστώς της ζώνης ή του διαμερίσματος 
υδατοκαλλιέργειας που θα λαμβάνεται υπόψη για την 
εφαρμογή του άρθρου 12 

Ζώα υδατοκαλλιέργειας που προορίζονται για καλλι¬ 
έργεια και εμπλουτισμό του αποθέματος 

ΠΑΡΑΡΤΗΜΑ III 
ΜΕΡΟΣ Α' 


Υγειονομικό καθεστώς της ζώνης ή του διαμερίσματος υδατοκαλλιέργειας 
που θα λαμβάνεται υπόψη για την εφαρμογή του άρθρου 12 
Ζώα υδατοκαλλιέργειας που προορίζονται για καλλιέργεια και εμπλουτισμό του αποθέματος 


Κατηγορία 

Υγειονομικό καθεστώς 

Δύνανται να 
εισάγονται ζώα 
μόνον από 

Πιστοποίηση υγείας 

Δύνανται να 
αποστέλλονται ζώα 
μόνον από 

Εισαγωγή 

Αποστολή 

1 

Απαλλαγμένα από 
ασθένεια (άρθρο 47 ή 
48) 

Μόνο της 
κατηγορίας I 

ΝΑΙ 

ΟΧΙ εφόσον 
αποστέλλονται 
στην κατηγορία III 

ήν 

ΝΑΙ εφόσον 
αποστέλλονται στις 
κατηγορίες I, II ή 

IV 

Ολες οι κατηγορίες 

II 

Πρόγραμμα 
επιτήρησης (άρθρο 42 
παράγραφος 1) 

Μόνο της 
κατηγορίας I 

ΝΑΙ 

ΟΧΙ 

Κατηγορία III και 

V 

III 

Δεν προσδιορίζεται 
(δεν έχει διαπιστωθεί 
μόλυνση αλλά δεν 
υπάγεται σε 
πρόγραμμα για να 
επιτύχει το 
χαρακτηρισμό του 
απαλλαγμένου από 
ασθένεια) 

Κατηγορίες I, 

II ή III 

ΟΧΙ 

ΟΧΙ 

Κατηγορία III και 

V 

IV 

Πρόγραμμα εξάλειψης 
(άρθρο 42 παράγραφος 

2) 

Μόνο της 
κατηγορίας I 

ΝΑΙ 

ΝΑΙ 

Μόνο κατηγορία V 

V 

Μολυσμένα (άρθρο 37) 

Ολες οι 
κατηγορίες 

ΟΧΙ 

ΝΑΙ 

Μόνο κατηγορία V 






Συνιστώμενη επιτήρηση και επιθεωρήσεις σε εκμεταλλεύσεις και περιοχές καλλιέργειας μαλακίων 

Επίπεδα κινδύνου 

Εκμετάλλευση ή περιοχή καλλιέργειας υψηλού κινδύ¬ 
νου ή περιοχή καλλιέργειας μαλακίων η οποία: 

α) διατρέχει υψηλό κίνδυνο να διαδώσει ασθένειες 
σε άλλες εκμεταλλεύσεις ή σε άγρια αποθέματα ή να 
μολυνθεί με ασθένειες από άλλες εκμεταλλεύσεις ή 
από άγρια αποθέματα. 

β) λειτουργεί υπό συνθήκες καλλιέργειας που μπορούν 
να αυξήσουν τον κίνδυνο εκδήλωσης ασθενειών (υψηλή 
βιομάζα, χαμηλή ποιότητα ύδατος), λαμβάνοντας υπόψη 
τα είδη που είναι παρόντα 
γ) πωλεί ζώντα υδρόβια ζώα για περαιτέρω καλλιέρ¬ 
γεια ή εμπλουτισμό του αποθέματος. 

Εκμετάλλευση ή περιοχή καλλιέργειας μαλακίων 
ενδιάμεσου κινδύνου είναι η εκμετάλλευση η περιοχή 
καλλιέργειας μαλακίων η οποία: 

α) διατρέχει ενδιάμεσο κίνδυνο να διαδώσει ασθένειες 
σε άλλες εκμεταλλεύσεις σε άγρια αποθέματα ή να 
μολυνθεί με ασθένειες από άλλες εκμεταλλεύσεις ή 
από άγρια αποθέματα. 

β) λειτουργεί υπό συνθήκες καλλιέργειας που δεν αυ¬ 
ξάνουν απαραίτητα τον κίνδυνο εκδήλωσης ασθενειών 
(ενδιάμεση βιομάζα και ποιότητα ύδατος), λαμβάνοντας 
υπόψη τα είδη που είναι παρόντα 
γ) πωλεί ζώντα υδρόβια ζώα κυρίως για κατανάλωση 
από τον άνθρωπο. 

Εκμετάλλευση ή περιοχή καλλιέργειας μαλακίων χα¬ 
μηλού κινδύνου είναι η εκμετάλλευση η περιοχή καλλι¬ 
έργειας μαλακίων η οποία : 

α) διατρέχει χαμηλό κίνδυνο να διαδώσει ασθένειες 
σε άλλες εκμεταλλεύσεις ή σε άγρια αποθέματα ή να 
μολυνθεί με ασθένειες από άλλες εκμεταλλεύσεις ή 
από άγρια αποθέματα. 

β) λειτουργεί υπό συνθήκες καλλιέργειας που δεν 
αυξάνουν τον κίνδυνο εκδήλωσης ασθενειών (χαμηλή 
βιομάζα, καλή ποιότητα ύδατος), λαμβάνοντας υπόψη 
τα είδη που είναι παρόντα. 

γ) πωλεί ζώντα υδρόβια ζώα αποκλειστικά για κατα¬ 
νάλωση από τον άνθρωπο. 

Είδη επιτήρησης της υγείας 

Η παθητική επιτήρηση περιλαμβάνει την υποχρεωτική 
άμεση κοινοποίηση της εμφάνισης ή της υπόνοιας συ¬ 
γκεκριμένων ασθενειών ή τυχόν αυξημένης θνησιμότη¬ 
τας. Σε τέτοιες περιπτώσεις απαιτείται έρευνα σύμφωνα 
με το τμήμα 2 του κεφαλαίου V. 

Η ενεργητική επιτήρηση περιλαμβάνει: 
α) συνήθη επιθεώρηση από την αρμόδια αρχή ή από 
άλλη εξουσιοδοτημένη κτηνιατρική υγειονομική υπηρε¬ 
σία εκ μέρους των αρμόδιων αρχών 
β) εξέταση για κλινικές ασθένειες του ζωικού πληθυ¬ 
σμού υδατοκαλλιέργειας στην εκμετάλλευση ή στην 
περιοχή καλλιέργειας μαλακίων 
γ) συλλογή διαγνωστικών δειγμάτων εάν υπάρχει υπό¬ 
νοια ασθένειας που αναφέρεται στον κατάλογο ή παρα¬ 
τηρηθεί αυξημένη θνησιμότητα κατά την επιθεώρηση 
δ) υποχρεωτική άμεση κοινοποίηση της εμφάνισης ή 
της υπόνοιας συγκεκριμένων ασθενειών ή τυχόν αυξη¬ 
μένης θνησιμότητας. 

Η στοχευμένη επιτήρηση περιλαμβάνει: 
α) συνήθη επιθεώρηση από την αρμόδια αρχή ή από 
άλλη εξουσιοδοτημένη κτηνιατρική υγειονομική υπηρε¬ 
σία εκ μέρους των αρμόδιων αρχών 


β) λήψη των προβλεπόμενων δειγμάτων από ζώα υδα¬ 
τοκαλλιέργειας τα οποία ελέγχονται για συγκεκριμένο 
(ους) παθογόνο (ους) παράγοντα (ες) με καθορισμένες 
μεθόδους. 

γ) υποχρεωτική άμεση κοινοποίηση της εμφάνισης ή 
της υπόνοιας συγκεκριμένων ασθενειών ή τυχόν αυξη¬ 
μένης θνησιμότητας. 

ΠΑΡΑΡΤΗΜΑ IV 
Πινακογράφηση ασθενειών 

ΜΕΡΟΣ I 

Κριτήρια πινακογράφησης ασθενειών 

Α. Οι εξωτικές ασθένειες πληρούν τα ακόλουθα κριτή¬ 
ρια που καθορίζονται στα σημεία 1 και είτε 2 είτε 3. 

1. Η ασθένεια είναι εξωτική για την Κοινότητα, καθώς 
δεν έχει διαπιστωθεί σε κοινοτικές υδατοκαλλιέργειες 
και η παρουσία του παθογόνου παράγοντα δεν είναι 
γνωστή στα κοινοτικά ύδατα. 

2. Η εισαγωγή της στην Κοινότητα ενδέχεται να έχει 
σημαντικό οικονομικό αντίκτυπο είτε λόγω πρόκλησης 
ζημίας στην παραγωγή των κοινοτικών υδατοκαλλιεργει¬ 
ών είτε λόγω περιορισμού των δυνατοτήτων για εμπόριο 
ζώων υδατοκαλλιέργειας και των προϊόντων τους. 

3. Η εισαγωγή της στην Κοινότητα ενδέχεται να έχει 
δυσμενείς επιπτώσεις στο περιβάλλον σε πληθυσμούς 
άγριων υδρόβιων ζωικών ειδών, που αξίζει να προστα¬ 
τεύονται με κοινοτικές ή διεθνείς διατάξεις. 

Β. Οι μη εξωτικές ασθένειες πληρούν τα ακόλουθα κρι¬ 
τήρια που καθορίζονται στα σημεία 1, 4, 5, 6, 7 και 2 ή 3. 

1. Αρκετά κράτη μέλη ή περιφέρειες αρκετών κρα¬ 
τών μελών είναι απαλλαγμένα από τη συγκεκριμένη 
ασθένεια. 

2. Η εισαγωγή της σε κράτος μέλος που είναι απαλ¬ 
λαγμένο από την ασθένεια ενδέχεται να έχει σημαντι¬ 
κό οικονομικό αντίκτυπο είτε λόγω πρόκλησης ζημίας 
στην παραγωγή εάν το ετήσιο κόστος που συνδέεται 
με την ασθένεια και την καταπολέμησή της υπερβαίνει 
το 5 % της αξίας της παραγωγής των ευπαθών ζωικών 
ειδών υδατοκαλλιεργειών στην περιοχή είτε λόγω πε¬ 
ριορισμού των δυνατοτήτων για διεθνές εμπόριο ζώων 
υδατοκαλλιέργειας και των προϊόντων τους. 

3. Έχει αποδειχθεί στην πράξη ότι όταν η ασθένεια 
εισάγεται σε κράτος μέλος που ήταν απαλλαγμένο από 
αυτή έχει δυσμενείς επιπτώσεις στο περιβάλλον σε πλη¬ 
θυσμούς άγριων υδρόβιων ζωικών ειδών, που αξίζει να 
προστατεύονται με κοινοτικές ή διεθνείς διατάξεις. 

4. Η ασθένεια είναι δύσκολο να καταπολεμηθεί και 
να περιοριστεί σε επίπεδο εκμετάλλευσης ή περιοχής 
καλλιέργειας μαλακίων χωρίς αυστηρά μέτρα ελέγχου 
και περιορισμούς του εμπορίου. 

5. Η ασθένεια μπορεί να καταπολεμηθεί σε επίπεδο 
κράτους μέλους, καθώς η εμπειρία έχει δείξει ότι μπο¬ 
ρούν να δημιουργηθούν και να συντηρηθούν ζώνες ή 
διαμερίσματα απαλλαγμένα από την ασθένεια και ότι 
η συντήρησή τους είναι οικονομικά συμφέρουσα. 

6. Κατά τη διάθεση ζώων υδατοκαλλιέργειας στην αγορά 
υπάρχει κίνδυνος εισαγωγής της ασθένειας σε περιοχή 
που προηγουμένως ήταν απαλλαγμένη από αυτήν. 

7. Υπάρχουν αξιόπιστες και απλές δοκιμές για μολυ- 
σμένα υδρόβια ζώα. Οι δοκιμές πρέπει να είναι ειδικές 
και ευαίσθητες και η μέθοδος δοκιμής εναρμονισμένη 
σε κοινοτικό επίπεδο. 

ΜΕΡΟΣ II 

Ασθένειες που περιλαμβάνονται στον κατάλογο 


ΕΞΩΤΙΚΕΣ ΑΣΘΕΝΕΙΕΣ 



ΑΣΘΕΝΕΙΑ 

ΕΥΠΑΘΗ ΕΙΔΗ 

ΨΑΡΙΑ 

Επιζωοτική νέκρωση του 
αι ματοπο νητικού 

Πέστροφα ιριδίζουσα (Οηεοτ(ιγηεΙιιΐ 5 πιγΙ<:ίδδ) και πέρκα (Ρετεα ίΐιινίαίίΐίδ) 


Επιζωοτικό ελκογόνο 
σύνδρομο 

Οετιετα: Οαίΐα, Οίιαηηα, Εαύεο, Μαδίαεετηύεΐιι, ΜιιμίΙ, Ρυηίίιΐδ και 
ΤτίεΙιο§ 3 δΙε 

ΜΑΛΑΚΙΑ 

Μόλυνση από Βοηατηϊα 
εχίΐϊοΒα 

Στρείδι Αυστραλίας (Οδίτεα αη§αδί) και στρείδι Χιλής (Οδίτεα εΐιίΐεηδίδ) 


Μόλυνση από ΡοΗαηδυδ 
Γηαπηυδ 

Στρείδι Ιαπωνίας (Οταδδοδίτεα §ί§αδ) και στρείδι Ατλαντικού (Οταδδοδίτεα 
νίημηίεα) 


Μόλυνση από Μία·οογΐο5 
πταοΚϊηί 

Στρείδι Ιαπωνίας (Οταδδοδίτεα § 1535 ), στρείδι Ατλαντικού (Οταδδοδίτεα 
νίτ§ίηίεα), στρείδι Ειρηνικού (Οδίτεα οοηοΐιαρίιίΐα) και στρείδι (Οδίτεα 
εάιιΐίδ) 

ΚΑΡΚΙΝΟΕΙΔΗ 

Σύνδρομο Ταιιτα 

Λευκές γαρίδες του Κόλπου (Ρεηαειίδ δείίίετιΐδ), γαλάζιες γαρίδες 

Ειρηνικού (Ρεηαευδ δΐγ1ίτοδίτίδ), και λευκές γαρίδες Ειρηνικού (Ρεηαειίδ 
νΒπηαιτιεί) 


Σύνδρομο της κίτρινης 
κεφαλής 

Καφετιά γαρίδα του Κόλπου (Ρ. αζίεειίδ), ροζ γαρίδα του Κόλπου (Ρ. 
άιιοτατυπι), γαρίδα Κιιηιηιπ Ιαπωνίας (Ρ. ]αροηίοιΐδ), γαρίδα μαύρος τίγρης 
(Ρεηαειίδ τηοηοάοη), λευκή γαρίδα του Κόλπου (Ρ. δείίίετυδ), γαλάζια 
γαρίδα Ειρηνικού (Ρ. δίγ1ίτοδίπδ) και λευκή γαρίδα Ειρηνικού (Ρ. 
ναηηαητεί) 


ΜΗ ΕΞΩΤΙΚΕΣ ΑΣΘΕΝΕΙΕΣ 


ΨΑΡΙΑ 

Λοιμώδης αιμορραγική 
σηψαιμία (ΛΗδ) 

Ρέγγα (Οΐιιρεα ερρ.), κορήγονος (Οοτε§οηυδ δρ.), τούρνα (Εδοχ Ιυείαδ), 
μπακαλιάρος (Οαάυδ αε§1είϊηιΐδ), γάδος Ειρηνικού (Οαάιΐδ 

ΓΠ3εΓοεερΙΐ3ΐυ5), γάδος Ατλαντικού(Οαάιΐδ τηοτίιιια), σολομός Ειρηνικού 
ΟηεοτΗγηεΗιΐδ κρρ.), κορήγονος (Οοτε§οπιΐδ δρ.), πέστροφα ιριδίζουσα (0. 
ΓηγΙτίδδ), γαϊδουρόψαρο (Οηοδ, ιηιΐδίεΐυδ), πέστροφα η κοινή (δαίηιο 
ίτιιΐΐα), καλκάνι (δεορΗίΙιαΙτηαδ τηαχϊηιιΐδ), σπράτ (Ερταίίιΐδ δρτηίίιΐδ) και 
θύμαλλος (ΤΙιγπΐ 3 ΐΙυδ ίίιγτηα]1ιΐδ) 


Μολυσματική νέκρωση 
του αιματοποιητικού 
(ΙΗΝ) 

Σολομός Ειρηνικού κέτα (ΟηοοτΗγηείιυδ Εεία), σολομός Ειρηνικού 
ασημένιος (Ο. ΙτίδυίοΗ), σολομός Ιαπωνίας (Ο. τηαδου), πέστροφα 
ιριδίζουσα (Ο. ΓηνΚίδδ), σολομός Ειρηνικού ερυθρός (0. πετίτα), σολομός 
Ειρηνικού ροδόχρους (Ο. τΗοάυτιΐδ), σολομός Ειρηνικού Βασιλικός (Ο. 
ΙδΙΐ 3 \νγΐ 5 εΙΐ 3 ) και σολομός ο κοινός (δαίττιο δαίατ) 


Ιός του έρπητα του 
ψαριού σαζάνι (νόσος 
ΚΗν) 

Κυπρίνος ή γριβάδι και σαζάνι (Ογρτίηιΐδ εατρίο) 


Λοιμώδης αναιμία του 
σολομού (Ι5Α) 

Πέστροφα ιριδίσουσα (ΟηεοΓΐιγπεΙιυδ ηιγΕίδδ), σολομός ο κοινός (δαίτηο 
δαίατ) και πέστροφα η κοινή (δαίτηο ίτιιίία) 

ΜΑΛΑΚΙΑ 

Μόλυνση από Μαπεϊΐϊα 
τείτϊ§εη$) 

Στρείδι Αυστραλίας (Οδίτεα αη§αδΐ), στρείδι Χιλής (0. εΗΠεπδίδ), στρείδι 
(0. εάιιΐίδ), στρείδι Αργεντινής (Ο. ριιείεΐιαηα), μύδι Ατλαντικού (Μγίί1υδ 
εάυΐίδ) και μύδι Προβηγγίας (Μ. §α11ορτονεηείαΙίδ) 


Μόλυνση από Βοηατπία 

ΟδίΤβΕ 

Στρείδι Αυστραλίας (Οδίτεα αη§αδϊ), στρείδι Χιλής (0. εΚΠεπδίδ), στρείδι 
Ειρηνικού (Οδίτεα εοηεΐιαρίιΐΐα), στρείδι Ασίας (0. άεηδείατητηεΐΐοδα), 
στρείδι (Ο. εάυΐίδ), στρείδι Αργεντινής (0. ρυείεύατια) 

ΚΑΡΚΙΝΟΕΙΔΗ 

Σύνδρομο των λευκών 
κηλίδων 

Όλα τα δεκάποδα καρκινοειδή (τάξη ϋεεαροιία) 

ΠΑΡΑΡΤΗΜΑ V 

Απαιτήσεις για το χαρακτηρισμό της χώρας, σε ζώνης 
ή διαμερίσματος ως απαλλαγμένου από ασθένειες 

ΜΕΡΟΣ I 

Χώρα απαλλαγμένη από ασθένειες 
1. Για ιστορικούς λόγους 

1.1. Εφόσον η χώρα διαθέτει ευπαθή είδη, αλλά δεν 
έχει παρατηρηθεί εκδήλωση της ασθένειας επί περίο¬ 
δο τουλάχιστον 10 ετών πριν από την ημερομηνία της 
αίτησης για καθεστώς απαλλαγής από ασθένειες, παρά 
την παρουσία πρόσφορων συνθηκών για την κλινική της 
εκδήλωση, μπορεί να θεωρηθεί απαλλαγμένη από την 
ασθένεια όταν: 

α) βασικά μέτρα βιοασφάλειας είχαν τεθεί συνεχώς σε 
εφαρμογή επί περίοδο τουλάχιστον 10 ετών πριν από 
την ημερομηνία της αίτησης για καθεστώς απαλλαγής 
από ασθένειες. 

β) δεν είναι γνωστή η ύπαρξη μόλυνσης στους άγριους 
πληθυσμούς. 

γ) εφαρμόζονται όροι στο εμπόριο και τις εισαγωγές 
με στόχο την πρόληψη της εισαγωγής της ασθένειας. 

Για την απόκτηση καθεστώτος απαλλαγής από ασθέ¬ 
νεια, η αρμόδια κεντρική Διεύθυνση της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων υποβάλλει αίτηση στην Επιτροπή της Ε.Ε 
το αργότερο έως την 1η Νοεμβρίου 2008. Το καθεστώς 
απαλλαγής από ασθένειες μπορεί να χορηγηθεί μόνον 
σύμφωνα με την παράγραφο 2 του μέρους I. 

1.2. Τα βασικά μέτρα βιοασφάλειας που αναφέρονται 
στην περίπτωση α) της παραγράφου 1.1. περιλαμβάνουν 
τουλάχιστον τα ακόλουθα: 

α) η εκδήλωση της ασθένειας καθώς και οι σχετικές 
υπόνοιες είναι υποχρεωτικό να κοινοποιούνται στις αρ¬ 
μόδιες κτηνιατρικές αρχές της χώρας, 
β) εφαρμόζεται σύστημα πρώιμης ανίχνευσης σε ολό¬ 
κληρη τη χώρα, που επιτρέπει στις αρμόδιες κτηνιατρι¬ 
κές αρχές να διεξαγάγουν αποτελεσματική έρευνα και 
κοινοποίηση της ασθένειας και εξασφαλίζει ιδίως: 

ί) την ταχεία αναγνώριση τυχόν κλινικών σημείων που 
δημιουργούν υπόνοιες για την παρουσία της ασθένειας 
ή για κατάσταση πρωτοεμφανιζόμενης ασθένειας ή για 
ανεξήγητη θνησιμότητα σε εκμετάλλευση ή σε περιοχές 
καλλιέργειας μαλακίων ή στο φυσικό περιβάλλον, 
ϋ) την ταχεία κοινοποίηση του γεγονότος στις αρμό¬ 
διες κτηνιατρικές αρχές της χώρας με στόχο τη διε¬ 
ξαγωγή διαγνωστικής έρευνας με τη μικρότερη δυνατή 
καθυστέρηση. 

1.3. Το σύστημα πρώιμης ανίχνευσης που αναφέρεται 
στην περίπτωση β) της παραγράφου 1.2 πρέπει να πε¬ 
ριλαμβάνει τουλάχιστον τα εξής: 

α) ευαισθητοποίηση του προσωπικού που απασχολεί¬ 
ται σε επιχειρήσεις υδατοκαλλιέργειας ή συμμετέχει 
στη μεταποίηση των ζώων υδατοκαλλιέργειας σχετικά 
με συμπτώματα που υποδηλώνουν εμφάνιση ασθένειας 
και εκπαίδευση των κτηνιάτρων ή εμπειρογνωμόνων σε 
θέματα υγείας υδρόβιων ζώων όσον αφορά την ανίχνευ¬ 
ση και αναφορά ασυνήθιστων εκδηλώσεων ασθένειας. 

β) κτηνιάτρους ή εμπειρογνώμονες σε θέματα υγείας 
υδρόβιων ζώων, οι οποίοι έχουν εκπαιδευθεί όσον αφο¬ 
ρά την αναγνώριση και αναφορά ύποπτων εκδηλώσεων 
ασθένειας. 


γ) πρόσβαση των αρμοδίων κτηνιατρικών αρχών της 
χώρας σε εργαστήρια που διαθέτουν εγκαταστάσεις 
για τη διάγνωση και διάκριση μεταξύ των ασθενειών 
που περιλαμβάνονται στον κατάλογο και των πρωτο- 
εμφανιζόμενων ασθενειών. 

2. Βάσει της στοχευμένης επιτήρησης όταν η τελευ¬ 
ταία γνωστή κλινική εκδήλωση σημειώθηκε εντός 10 
ετών πριν από την ημερομηνία της αίτησης για καθε¬ 
στώς απαλλαγής από ασθένειες ή δεν ήταν γνωστό 
το καθεστώς μόλυνσης πριν από τη στοχευμένη πα¬ 
ρακολούθηση, παραδείγματος χάριν λόγω απουσίας 
πρόσφορων συνθηκών για την κλινική εκδήλωση, είναι 
δυνατόν η χώρα να θεωρείται απαλλαγμένη από ασθέ¬ 
νεια εάν: 

α) πληρεί τους βασικούς όρους ελέγχου ασθενειών 
που προβλέπονται στην παράγραφο 1.2 και 

β) υπήρξε στοχευμένη παρακολούθηση σύμφωνα με 
μεθόδους που θεσπίστηκαν δυνάμει της παραγράφου 3 
του άρθρου 47 του παρόντος διατάγματος τουλάχιστον 
για διάστημα δύο ετών χωρίς να ανιχνευθεί νοσογόνος 
παράγοντας στην εκμετάλλευση ή σε περιοχή καλλι¬ 
έργειας μαλακίων όπου καλλιεργείται κάποιο από τα 
ευπαθή είδη. 

Εάν υπάρχουν τμήματα της χώρας στα οποία ο αριθ¬ 
μός των εκμεταλλεύσεων ή των περιοχών καλλιέργει¬ 
ας μαλακίων είναι περιορισμένος και κατά συνέπεια η 
στοχευμένη παρακολούθησή τους δεν παρέχει επαρκή 
επιδημιολογικά δεδομένα, αλλά στα οποία υπάρχουν 
άγριοι πληθυσμοί κάποιου από τα ευπαθή είδη, οι εν 
λόγω άγριοι πληθυσμοί πρέπει να περιλαμβάνονται στη 
στοχευμένη παρακολούθηση. 

ΜΕΡΟΣ II 

Ζώνη ή διαμέρισμα απαλλαγμένο από ασθένειες 

1. Ζώνες 

1.1. Μια ζώνη μπορεί να περιλαμβάνει: 

α) μια ολόκληρη λεκάνη απορροής από την πηγή της 
ως τις εκβολές της, ή 

β) τμήμα λεκάνης απορροής από την πηγή ή τις πηγές 
έως φυσικό ή τεχνητό φράγμα που εμποδίζει τη μετανά¬ 
στευση υδρόβιων ζώων προς τα άνω από χαμηλότερες 
περιοχές της λεκάνης απορροής, ή 

γ) περισσότερες από μία λεκάνες απορροής, συμπε¬ 
ριλαμβανομένων των εκβολών τους, επειδή οι λεκάνες 
απορροής συνδέονται επιδημιολογικά μέσω των εκ¬ 
βολών. 

Η γεωγραφική οριοθέτηση της ζώνης προσδιορίζεται 
σαφώς σε χάρτη. 

1.2. Εάν η ζώνη εκτείνεται εκτός της χώρας, μπορεί 
να χαρακτηριστεί ως ζώνη απαλλαγμένη από ασθένειες 
μόνον εάν οι όροι που αναφέρονται στις παραγράφους 

1.3, 1.4 και 1.5 ισχύουν σε όλες τις περιοχές της ζώνης 
αυτής. Στην περίπτωση αυτή η Γ ενική Διεύθυνση Κτη¬ 
νιατρικής του Υπουργείου Αγροτικής Ανάπτυξης και 
Τροφίμων ενημερώνει σχετικά την αρμόδια αρχή άλλης 
χώρας μέλους ή τρίτης χώρας και υποβάλλει αίτηση 
για έγκριση για το τμήμα της ζώνης που ανήκει στο 
έδαφος της. 

1.3. Ζώνη στην οποία είναι παρόντα ευπαθή είδη, αλλά 
όπου δεν έχει παρατηρηθεί εκδήλωση της ασθένειας επί 
περίοδο τουλάχιστον 10 ετών πριν από την ημερομηνία 
της αίτησης για καθεστώς απαλλαγής από ασθένειες, 
παρά την παρουσία πρόσφορων συνθηκών για την κλι- 

νίκη της εκδήλωση μπορεί να χαρακτηρισθεί απαλλαγ¬ 
μένη από την ασθένεια εάν πληρεί κατ’ αναλογία τις 
απαιτήσεις της παραγράφου 1 του μέρους I. 

Για την απόκτηση καθεστώτος απαλλαγής η αρμόδια 
κεντρική Διεύθυνση της Γενικής Διεύθυνσης Κτηνια¬ 
τρικής του Υπουργείου Αγροτικής Ανάπτυξης και Τρο¬ 
φίμων υποβάλλει αίτηση στην επιτροπή της Ε.Ε πριν 
την 1η Νοεμβρίου 2008. Το καθεστώς απαλλαγής από 
ασθένειες μπορεί να χορηγηθεί μόνον σύμφωνα με την 
παράγραφο 2 του μέρους I. 

1.4. Ζώνη στην οποία η τελευταία γνωστή κλινική εκ¬ 
δήλωση σημειώθηκε εντός 10 ετών πριν από την ημε¬ 
ρομηνία της αίτησης για καθεστώς απαλλαγής από 
ασθένειες ή στην οποία δεν ήταν γνωστό το καθεστώς 
μόλυνσης πριν από τη στοχευμένη παρακολούθηση, 
παραδείγματος χάριν λόγω απουσίας πρόσφορων 
συνθηκών για την κλινική εκδήλωση, είναι δυνατόν να 
θεωρηθεί απαλλαγμένη από ασθένεια εάν πληρεί κατ’ 
αναλογία τις απαιτήσεις της παραγράφου 2 του μέ¬ 
ρους I. 

1.5. Ανάλογα με την περίπτωση πρέπει να δημιουρ- 
γηθεί ζώνη προστασίας στην οποία εφαρμόζεται πρό¬ 
γραμμα επιτήρησης. 

Η οριοθέτηση των ζωνών προστασίας πρέπει να είναι 
τέτοια ώστε η απαλλαγμένη από ασθένειες ζώνη να 
προστατεύεται από την παθητική εισαγωγή της ασθέ¬ 
νειας. 

2. Διαμερίσματα που περιλαμβάνουν μία ή περισσό¬ 
τερες εκμεταλλεύσεις ή περιοχές καλλιέργειας μαλα¬ 
κίων όπου το υγειονομικό καθεστώς για συγκεκριμένη 
ασθένεια εξαρτάται από το υγειονομικό καθεστώς ως 
προς την ασθένεια αυτή των φυσικών υδάτων που τις 
περιβάλλουν. 

2.1. Ένα διαμέρισμα μπορεί να περιλαμβάνει μία ή 
περισσότερες εκμεταλλεύσεις, μια ομάδα ή ένα συ¬ 
γκρότημα εκμεταλλεύσεων ή μια περιοχή καλλιέργειας 
μαλακίων που μπορεί να θεωρηθεί ως μία επιδημιο- 
λογική μονάδα λόγω της γεωγραφικής της θέσης και 
της απόστασης από άλλες ομάδες ή συγκροτήματα 
εκμεταλλεύσεων ή περιοχών καλλιέργειας μαλακίων, 
υπό την προϋπόθεση ότι όλες οι εκμεταλλεύσεις που 
ανήκουν στο διαμέρισμα υπάγονται σε κοινό σύστημα 
βιοασφάλειας. Η γεωγραφική οριοθέτηση του διαμερί¬ 
σματος προσδιορίζεται σαφώς σε χάρτη. 

2.2. Διαμέρισμα στο οποίο είναι παρόντα ευπαθή είδη, 
αλλά όπου δεν έχει παρατηρηθεί εκδήλωση της ασθέ¬ 
νειας επί περίοδο τουλάχιστον 10 ετών πριν από την 
ημερομηνία της αίτησης για καθεστώς απαλλαγής από 
ασθένειες, παρά την παρουσία πρόσφορων συνθηκών 
για την κλινική της εκδήλωση μπορεί να χαρακτηρισθεί 
απαλλαγμένη από την ασθένεια εάν πληρεί κατ’ ανα¬ 
λογία τις απαιτήσεις της παραγράφου 1 του μέρους I 
του παρόντος παραρτήματος. 

Για την απόκτηση του καθεστώτος απαλλαγής η 
αρμόδια κεντρική Διεύθυνση της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων υποβάλλει αίτηση στην επιτροπή της ΕΕ 
πριν την 1η Νοεμβρίου 2008. Το καθεστώς απαλλαγής 
από ασθένειες μπορεί να χορηγηθεί μόνον σύμφωνα με 
την παράγραφο 2 του μέρους I. 

2.3. Διαμέρισμα στο οποίο η τελευταία γνωστή κλινι¬ 
κή εκδήλωση σημειώθηκε εντός 10 ετών πριν από την 
ημερομηνία της αίτησης για καθεστώς απαλλαγής από 


ασθένειες ή στο οποίο δεν ήταν γνωστό το καθεστώς 
μόλυνσης στο διαμέρισμα ή στα ύδατα που περιβάλ¬ 
λουν το διαμέρισμα πριν από τη στοχευμένη επιτήρη¬ 
ση, λόγου χάρη, λόγω απουσίας πρόσφορων συνθηκών 
για την κλινική εκδήλωση, είναι δυνατόν να θεωρηθεί 
απαλλαγμένο από ασθένεια εάν πληρεί κατ’ αναλογία 
τις απαιτήσεις της παραγράφου 2 του μέρους I. 

2.4. Κάθε εκμετάλλευση ή περιοχή καλλιέργειας μαλα¬ 
κίων σε ένα διαμέρισμα υπόκειται σε πρόσθετα μέτρα 
που επιβάλλονται από τις αρμόδιες κτηνιατρικές αρχές 
της χώρας εάν θεωρείται απαραίτητο για να αποτρα¬ 
πεί η εισαγωγή ασθενειών. Τα μέτρα αυτά μπορεί να 
περιλαμβάνουν τη δημιουργία ζώνης προστασίας γύρω 
από το διαμέρισμα στο οποίο εφαρμόζεται πρόγραμμα 
παρακολούθησης και την εγκατάσταση πρόσθετων προ¬ 
στατευτικών διατάξεων κατά της διείσδυσης πιθανών 
φορέων ή ξενιστών παθογόνων παραγόντων. 

3. Διαμερίσματα που περιλαμβάνουν μία ή περισσότε¬ 
ρες μεμονωμένες εκμεταλλεύσεις όπου το υγειονομικό 
καθεστώς για συγκεκριμένη ασθένεια είναι ανεξάρτητο 
από το υγειονομικό καθεστώς ως προς την ασθένεια 
αυτή των φυσικών υδάτων που τις περιβάλλουν. 

3.1. Ένα διαμέρισμα μπορεί να περιλαμβάνει: 

α) μια μεμονωμένη εκμετάλλευση η οποία μπορεί να 
θεωρηθεί ως ξεχωριστή επιδημιολογική μονάδα, καθώς 
δεν επηρεάζεται από το υγειονομικό καθεστώς των 
ζώων στα περιβάλλοντα ύδατα, ή 

β) περισσότερες από μία εκμεταλλεύσεις όπου κάθε 
εκμετάλλευση του διαμερίσματος πληρεί τα κριτήρια 
που καθορίζονται στην περίπτωση α) της παραγράφου 
3.1 και στις παραγράφους 3.2 έως 3.6, αλλά, λόγω των 
εκτεταμένων μετακινήσεων ζώων μεταξύ των εκμεταλ¬ 
λεύσεων, πρέπει να θεωρούνται ως ενιαία επιδημιολογι- 
κή μονάδα, εφόσον όλες οι εκμεταλλεύσεις υπάγονται 
σε κοινό σύστημα βιοασφάλειας. 

3.2. Ένα διαμέρισμα πρέπει να εφοδιάζεται με νερό: 

α) από μονάδα επεξεργασίας λυμάτων που αδρανο- 

ποιεί τον σχετικό παθογόνο παράγοντα προκειμένου 
να μειωθεί σε αποδεκτό επίπεδο ο κίνδυνος εισαγωγής 
ασθένειας, ή 

β) απευθείας από πηγάδι, γεώτρηση ή πηγή/Οταν αυτή 
η παροχή νερού βρίσκεται εκτός των εγκαταστάσεων 
της εκμετάλλευσης, το νερό πρέπει να διοχετεύεται 
απευθείας στην εκμετάλλευση και να μεταφέρεται με 
αγωγό. 

3.3. Πρέπει να υπάρχουν φυσικοί ή τεχνητοί φραγμοί 
που να εμποδίζουν την είσοδο υδρόβιων ζώων από τα 
περιβάλλοντα υδατορεύματα σε όλες τις εκμεταλλεύ¬ 
σεις ενός διαμερίσματος. 

3.4. Το διαμέρισμα πρέπει να προστατεύεται, εφόσον 
κρίνεται απαραίτητο, από πλημμύρες και διήθηση υδά¬ 
των από τα περιβάλλοντα υδατορεύματα. 

3.5. Το διαμέρισμα πρέπει να πληρεί κατ’ αναλογία 
τις απαιτήσεις που καθορίζονται στην παράγραφο 2 
του μέρους I. 

3.6. Το διαμέρισμα υπόκειται σε πρόσθετα μέτρα που 
επιβάλλονται από τις αρμόδιες κτηνιατρικές αρχές, εάν 
θεωρείται απαραίτητο για να αποτραπεί η εισαγωγή 
ασθενειών. Τα μέτρα αυτά μπορεί να περιλαμβάνουν 
την εγκατάσταση πρόσθετων προστατευτικών διατά¬ 
ξεων κατά της διείσδυσης πιθανών φορέων ή ξενιστών 
παθογόνων παραγόντων. 

4. Ειδικές διατάξεις για μεμονωμένες εκμεταλλεύσεις 
που αρχίζουν ή ξαναρχίζουν τις δραστηριότητές τους. 

4.1. Νέα εκμετάλλευση που πληρεί τις απαιτήσεις της 
περίπτωσης α) της παραγράφου 3.1 και των παραγρά¬ 
φων 3.2 έως 3.6, αλλά αρχίζει να λειτουργεί με ζώα υδα¬ 
τοκαλλιέργειας από διαμέρισμα που έχει χαρακτηριστεί 
ως απαλλαγμένο από ασθένειες μπορεί να θεωρηθεί ως 
απαλλαγμένη από ασθένειες χωρίς να υποβληθεί στη 
δειγματοληψία που απαιτείται για την έγκριση. 

4.2. Εκμετάλλευση που ξαναρχίζει να λειτουργεί ύστε¬ 
ρα από διακοπή με ζώα υδατοκαλλιέργειας από διαμέ¬ 
ρισμα που έχει χαρακτηριστεί ως απαλλαγμένο από 
ασθένειες και πληρεί τις απαιτήσεις της περίπτωσης 
α) της παραγράφου και των παραγράφων 3.2 έως 3.6, 
μπορεί να θεωρηθεί ως απαλλαγμένη από ασθένειες 
χωρίς να υποβληθεί στη δειγματοληψία που απαιτείται 
για την έγκριση, υπό τον όρο ότι: 

α) το ιστορικό της υγείας της εκμετάλλευσης κατά την 
τελευταία τετραετία της λειτουργίας της είναι γνωστό 
στην αρμόδια κτηνιατρική αρχή. Αν η εν λόγω εκμε¬ 
τάλλευση βρισκόταν σε λειτουργία για λιγότερο από 
τέσσερα έτη, λαμβάνεται υπόψη η πραγματική περίοδος 
κατά την οποία λειτούργησε. 

β) η εκμετάλλευση δεν έχει υποβληθεί σε υγειονομικά 
μέτρα όσον αφορά ασθένειες που περιλαμβάνονται στο 
παράρτημα IV μέρος II και δεν υπάρχει προηγούμενο 
εμφάνισης των ασθενειών αυτών στην εκμετάλλευση. 

γ) πριν από την εισαγωγή των ζώων υδατοκαλλι¬ 
έργειας, των αυγών ή των γαμετών, η εκμετάλλευση 
καθαρίζεται και απολυμαίνεται και, αν χρειάζεται, η 
καλλιέργεια διακόπτεται προσωρινά. 

ΠΑΡΑΡΤΗΜΑ VI 
ΜΕΡΟΣ I 

Αρμοδιότητες και καθήκοντα των εθνικών 
εργαστηρίων αναφοράς 

1. Τα εθνικά εργαστήρια αναφοράς που ορίζονται σύμ¬ 
φωνα με το άρθρο 54 του παρόντος είναι υπεύθυνα 
για το συντονισμό των κανόνων και των διαγνωστικών 
μεθόδων στον τομέα αρμοδιότητάς τους. Τα εθνικά 
εργαστήρια αναφοράς πρέπει: 

α) να φροντίζουν να ενημερώνουν πάραυτα τις αρμό¬ 
διες κτηνιατρικές αρχές της χώρας όταν το εργαστήριο 
πληροφορηθεί ότι υπάρχει υπόνοια για οποιαδήποτε 
από τις ασθένειες που αναφέρονται στο παράρτημα 
IV 

β) να συντονίζουν, σε συνεννόηση με το αρμόδιο κοι¬ 
νοτικό εργαστήριο αναφοράς, τις μεθόδους που χρησι¬ 
μοποιούνται στη χώρα για τη διάγνωση των ασθενειών 
υπό την ευθύνη τους 

γ) να βοηθούν ενεργά στον εντοπισμό των εστιών της 
συγκεκριμένης ασθένειας μελετώντας τα απομονώματα 
παθογόνου παράγοντα που τους αποστέλλονται προς 
επιβεβαίωση των διαγνώσεων, του χαρακτηρισμού και 
των επιζωοτιολογικών μελετών 

δ) να διευκολύνουν την κατάρτιση ή την ανακατάρτιση 
των εμπειρογνωμόνων εργαστηριακής διάγνωσης με 
σκοπό την εναρμόνιση των διαγνωστικών μεθόδων σε 
ολόκληρη τη χώρα 

ε) να εξασφαλίζουν την επαλήθευση των θετικών 
αποτελεσμάτων όλων των εστιών εξωτικών ασθενειών 
που αναφέρονται στο παράρτημα IV μέρος II και των 


πρωτογενών εστιών μη εξωτικών ασθενειών που ανα- 
φέρονται στο εν λόγω παράρτημα 
στ) να διοργανώνουν κατά περιόδους σε εθνικό επί¬ 
πεδο συγκριτικές δοκιμές (ππρ Ιθδί) των διαγνωστικών 
μεθόδων με τα άλλα εργαστήρια της χώρας για την 
απόκτηση πληροφοριών σχετικά με τις διαγνωστικές 
μεθόδους που χρησιμοποιούνται και τα αποτελέσματα 
των δοκιμών που πραγματοποιούνται 
ζ) να συνεργάζονται με το κοινοτικό εργαστήριο ανα¬ 
φοράς που αναφέρεται στο άρθρο 53 και να συμμετέ¬ 
χουν στις συγκριτικές δοκιμές που διοργανώνονται από 
τα κοινοτικά εργαστήρια αναφοράς 
η) να εξασφαλίζουν τακτικό και ανοικτό διάλογο με 
τις αρμόδιες κτηνιατρικές αρχές της χώρας. 

θ) να λειτουργούν, να αξιολογούνται και να διαπιστεύ¬ 
ονται σύμφωνα με τα ακόλουθα ευρωπαϊκά πρότυπα, 
λαμβάνοντας υπόψη τα κριτήρια για τις διάφορες μεθό¬ 
δους δοκιμών που ορίζονται στην παρούσα Οδηγία: 

ί) ΕΝ ΙδΟ/ΙΕΟ 17025 «Γενικές απαιτήσεις για την ικανό¬ 
τητα των εργαστηρίων δοκιμών και διακριβώσεων», 
ϋ) ΕΝ 45002 «Γενικά κριτήρια για την αξιολόγηση ερ¬ 
γαστηρίων δοκιμών», 

ίϋ) ΕΝ 45003 «Σύστημα διαπίστευσης εργαστηρίων 
δοκιμών και διακρίβωσης - Γ ενικές απαιτήσεις για τη 
λειτουργία και αναγνώριση». 

2. Η διαπίστευση και η αξιολόγηση των εργαστηρίων 
δοκιμών που αναφέρονται στην περίπτωση θ) της πα¬ 
ραγράφου 1 είναι δυνατόν να αφορούν μεμονωμένες 
δοκιμές ή ομάδες δοκιμών. 

3. Τα εθνικά εργαστήρια αναφοράς που δεν πληρούν 
τις απαιτήσεις του σημείου I) της περίπτωσης θ) της 
παραγράφου 1 του παρόντος μέρους, εάν η λειτουρ¬ 
γία τους σύμφωνα με το ΕΝ 130/ΙΕΩ 17025 είναι δύ¬ 
σκολη στην πράξη, μπορούν να λειτουργούν υπό την 
προϋπόθεση ότι εφαρμόζουν πρόγραμμα διασφάλισης 
ποιότητας που ευθυγραμμίζεται με τις κατευθυντήριες 
γραμμές του 130 9001. 

4. Είναι δυνατόν να επιτρέπεται στο εθνικό εργαστήριο 
αναφοράς να αξιοποιήσει τις δεξιότητες και το δυναμικό 
άλλων εργαστηρίων που έχουν οριστεί σύμφωνα με το 
άρθρο 55 για μία ή περισσότερες από τις ασθένειες για 
τις οποίες είναι υπεύθυνα, υπό την προϋπόθεση ότι τα 
εργαστήρια αυτά πληρούν τις απαιτήσεις του παρό¬ 
ντος μέρους. Ωστόσο, το εθνικό εργαστήριο αναφοράς 
παραμένει το σημείο επαφής για την αρμόδια κεντρική 
Διεύθυνση της Γενικής Διεύθυνσης Κτηνιατρικής του 
Υπουργείου Αγροτικής Ανάπτυξης και Τροφίμων και 
για το κοινοτικό εργαστήριο αναφοράς. 

ΜΕΡΟΣ II 

Έγκριση διαγνωστικών εργαστηρίων 

1. Η αρμόδια κεντρική Διεύθυνση της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων αποδέχεται, ορίζει και εγκρίνει για δια¬ 
γνωστικές υπηρεσίες σύμφωνα με το άρθρο 55 μόνον 
εργαστήρια που πληρούν τις ακόλουθες απαιτήσεις: 

α) αναλαμβάνουν να ενημερώνουν πάραυτα τις αρ¬ 
μόδιες αρχές της χώρας όταν το εργαστήριο πληρο¬ 
φορηθεί ότι υπάρχει υπόνοια για οποιαδήποτε από τις 
ασθένειες που αναφέρονται στο παράρτημα IV 
β) αναλαμβάνουν να συμμετέχουν σε συγκριτικές δο¬ 
κιμές (ππρ 1θ8ί) των διαγνωστικών μεθόδων οι οποίες 
διοργανώνονται από το εθνικό εργαστήριο αναφοράς 

γ) λειτουργούν και αξιολογούνται και διαπιστεύονται 
σύμφωνα με τα ακόλουθα ευρωπαϊκά πρότυπα, λαμβά- 
νοντας υπόψη τα κριτήρια για τις διάφορες μεθόδους 
δοκιμών που ορίζονται στο παρόν διάταγμα: 

ί) ΕΝ Ι30/ΙΕ017025 «Γενικές απαιτήσεις για την ικανό¬ 
τητα των εργαστηρίων δοκιμών και διακριβώσεων», 

ϋ) ΕΝ 45002 «Γενικά κριτήρια για την αξιολόγηση ερ¬ 
γαστηρίων δοκιμών», 

ϋι) ΕΝ 45003 «Σύστημα διαπίστευσης εργαστηρίων 
δοκιμών και διακρίβωσης - Γενικές απαιτήσεις για τη 
λειτουργία και αναγνώριση». 

2. Η διαπίστευση και η αξιολόγηση των εργαστηρίων 
δοκιμών που αναφέρονται στην περίπτωση γ) της πα¬ 
ραγράφου 1 είναι δυνατόν να αφορούν μεμονωμένες 
δοκιμές ή ομάδες δοκιμών. 

3. Η αρμόδια κεντρική Διεύθυνση της Γενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων μπορεί να ορίσει εργαστήρια που δεν 
πληρούν τις απαιτήσεις της περίπτωσης I) του σημεί¬ 
ου γ) της παραγράφου 1 του παρόντος μέρους, εάν η 
λειτουργία τους σύμφωνα με το ΕΝ ΙδΟ/ΙΕΟ 17025 είναι 
δύσκολη στην πράξη, υπό την προϋπόθεση ότι το ερ¬ 
γαστήριο λειτουργεί βάσει προγράμματος διασφάλισης 
ποιότητας που ευθυγραμμίζεται με τις κατευθυντήριες 
γραμμές του 130 9001. 

4. Η αρμόδια κεντρική Διεύθυνση της Γ ενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων αρχή ανακαλεί την έγκριση όταν δεν τηρούνται 
πλέον οι όροι που αναφέρονται στο παρόν παράρτημα. 

ΠΑΡΑΡΤΗΜΑ VII 

ΚΡΙΤΗΡΙΑ ΚΑΙ ΑΠΑΙΤΗΣΕΙΣ ΓΙΑ ΣΧΕΔΙΑ 
ΕΚΤΑΚΤΗΣ ΑΝΑΓΚΗΣ 

Το σχέδιο έκτακτης ανάγκης καταρτίζεται με βάσει 
τουλάχιστον τα ακόλουθα κριτήρια και απαιτήσεις: 

1. Η απαιτούμενη νομική εξουσία για την εφαρμογή 
σχεδίων έκτακτης ανάγκης και την πραγματοποίηση 
ταχείας και επιτυχημένης εκστρατείας εξάλειψης. 

2. Εξασφαλίζεται η πρόσβαση σε κονδύλια έκτακτης 
ανάγκης, δημοσιονομικά μέσα και χρηματοδοτικούς 
πόρους που να καλύπτουν όλες τις πτυχές της κατα¬ 
πολέμησης εξωτικών ασθενειών που αναφέρονται στο 
μέρος II του παραρτήματος IV. 

3. Δημιουργείται μια δομή διοίκησης που εξασφαλίζει 
ταχεία και αποτελεσματική διαδικασία λήψης αποφά¬ 
σεων για την αντιμετώπιση εξωτικών ασθενειών που 
αναφέρονται στο παράρτημα IV ή πρωτοεμφανιζόμε- 
νων ασθενειών. Μια κεντρική μονάδα λήψης αποφάσεων 
πρέπει να είναι υπεύθυνη για τη συνολική διαχείριση 
των στρατηγικών ελέγχου. 

4. Παρέχονται αναλυτικά σχέδια που επιτρέπουν στις 
αρμόδιες αρχές της χώρας να είναι έτοιμες για την 
άμεση εγκατάσταση τοπικών κέντρων καταπολέμησης 
ασθενειών σε περίπτωση εμφάνισης εστιών εξωτικών 
ασθενειών που αναφέρονται στο μέρος II του παραρτή¬ 
ματος IV ή πρωτοεμφανιζόμενων ασθενειών και εφαρ¬ 
μόζονται μέτρα ελέγχου ασθενειών και προστασίας του 
περιβάλλοντος σε τοπικό επίπεδο. 

5. Καθορίζεται ο τρόπος συνεργασίας των αρμόδι¬ 
ων κτηνιατρικών αρχών με τις αρμόδιες αρχές για το 
περιβάλλον και τους φορείς ώστε να εξασφαλίζεται ο 
κατάλληλος συντονισμός των ενεργειών για ζητήματα 
κτηνιατρικής και περιβαλλοντικής ασφάλειας. 


6. Προβλέπονται επαρκείς πόροι για μια ταχεία και 
αποτελεσματική εκστρατεία καταπολέμησης, στους 
οποίους περιλαμβάνονται προσωπικό, εξοπλισμός και 
εργαστηριακό δυναμικό. 

7. Καταρτίζεται ενημερωμένο εγχειρίδιο με λεπτομε¬ 
ρή, εκτενή και πρακτική περιγραφή όλων των ενεργειών, 
διαδικασιών, οδηγιών και μέτρων ελέγχου που εφαρμό¬ 
ζονται για την αντιμετώπιση των εξωτικών ασθενειών 
που αναφέρονται στο μέρος II του παραρτήματος IV ή 
πρωτοεμφανιζόμενων ασθενειών. 

8. Περιλαμβάνει αναλυτικά σχέδια έκτακτου εμβολια¬ 
σμού, εάν χρειάζεται. 

9. Το προσωπικό επιμορφώνεται τακτικά σε θέματα 
όπως κλινικά σημεία, επιδημιολογική έρευνα και έλεγ¬ 
χος επιζωοτικών ασθενειών, ασκήσεις συναγερμού σε 
πραγματικό χρόνο και κατάρτιση σε δεξιότητες επικοι¬ 
νωνίας ώστε να πραγματοποιούν διαρκώς εκστρατείες 
ευαισθητοποίησης των αρχών, των καλλιεργητών και 
των κτηνιάτρων. 

10. Λαμβάνονται υπόψη οι απαραίτητοι πόροι για τον 
έλεγχο μεγάλου αριθμού εστιών που εμφανίζονται σε 
μικρό χρονικό διάστημα. 

11. Με την επιφύλαξη των κτηνιατρικών απαιτήσεων 
του κανονισμού (ΕΚ) υπ’ αριθμ. 1774/2002 το σχέδιο 
έκτακτης ανάγκης περιλαμβάνει διαδικασίες που δια¬ 
σφαλίζουν ότι σε περίπτωση εμφάνισης εστιών ασθε¬ 
νειών, η τυχόν μαζική απόρριψη νεκρών υδρόβιων ζώων 
και αποβλήτων υδρόβιων ζώων γίνεται χωρίς να τίθεται 
σε κίνδυνο η υγεία των ζώων και των ανθρώπων με 
τη χρήση διαδικασιών ή μεθόδων που αποτρέπουν την 
πρόκληση ζημίας στο περιβάλλον, και ιδίως: 

ί) με τον ελάχιστο κίνδυνο για το έδαφος, τον αέρα, τα 
επιφανειακά και υπόγεια ύδατα και τα φυτά και τα ζώα, 

μ) με την ελάχιστη όχληση με θορύβους ή με κακο¬ 
σμία, 

ίϋ) με τις ελάχιστες δυσμενείς επιπτώσεις για τη φύση 
ή περιοχές ιδιαίτερου ενδιαφέροντος. 

12. Στο σχέδιο προσδιορίζονται κατάλληλοι χώροι 
και επιχειρήσεις για την επεξεργασία ή την απόρρι¬ 
ψη νεκρών ζώων και ζωικών αποβλήτων σε περίπτωση 
εκδήλωσης εστίας σύμφωνα με τον κανονισμό (ΕΚ) υπ’ 
αριθμ. 1774/2002 (Ε.Ε υπ’ αριθμ. ί 273 της 10.10.2002, σελ. 
1) και το π.δ 211/2006 (Α 211) σε εφαρμογή του. 

Αρθρο 58 

(Άρθρο 65 της Οδηγίας 2006/88/ΕΚ του 
Συμβουλίου και άρθρο 2 της Οδηγίας 2008/53/ΕΚ 
της Επιτροπής της Ε.Ε) 

Έναρξη ισχύος 

Το παρόν διάταγμα αρχίζει να ισχύει από την 1η Αυ- 
γούστου 2008 πλην των διατάξεων του άρθρου 58 του 
παρόντος που ισχύουν από της δημοσιεύσεώς του. 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 5 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΙΩΑΝΝΗΣ ΠΑΠΑΘΑΝΑΣΙΟΥ ΚΩΝ/ΝΟΣ ΚΙΛΤΙΔΗΣ 

